" HIKAYAT SIRIBE PAKHOEK | Reudok keu Tungkat, Kilat keu Suwa\nReudok keu Tungkat, Kilat keu Suwa\nAsoe Blog nyoe adalah Kumpulan Karya Sastra Tgk. Diyueb Bruek yang bernama Asli : Sulaiman A. Gani\n“ SYURGA ISTERI DIBAWAH TELAPAK KAKI SUAMI “\n“ Oleh Sulaiman.A.Gani " ================================================== Alhamdulilah, Rahman Rahimi Lon pujoe Rabbi, Kh...\n“ PANTOEN-PANTOEN PIDATO ADAT ACEH “\nOleh : SULAIMAN.A.GANI ====================================== 1. SEUMAPA” 2. PAKHOEK TUENG LINTO 3. SEUM...\nBUKU BEURANDA TGK DIYUEB BRUEK\nBUKU BEURANDA TGK DIYUEB BRUEK ...\n“MEURAWI PANTON CINTA “\nOleh : SULAIMAN.A.GANI ================================== Dile Meurudu, wilayah sigli, dudoe dibagi , jeut pidie jaya Lo...\nSMS SALEUM UROE RAYA\nOLEH : SULAIMAN.A.GANI ============================ KATA PENGANTAR Seiring Gema Takbir Allahhu Akbar, Allahhu Akbar...\n“ HAJAT MEUKAWEN “\n“ HAJAT MEUKAWEN “ ====================================== Sayang bijeh pik, ngoen bijeh reutuek Kalhueh lon sipruek, t...\nHIKAYAT MEUSIUM ACEH\nHIKAYAT MEUSIUM ACEH Oleh : Sulaiman,A,Gani/Tgk Diyueb Bruek RANUB SIGAPU Alhamdulillah loen pujoe Tuhan Yang peujeut alam, ...\n" HIKAYAT SIRIBE PAKHOEK\nKATA PENGANTAR “ALHAMDULILLAH “ Puji dan Syukur Penulis panjatkan kehadirat RABBI Azawajalla yang telah melimpahkan Ra...\n“RATEIP PEUAYON ANEUK”\n“RATEIP PEUAYON ANEUK” Oleh : Tgk Diyueb Bruek/Sulaiman.A.Gani ======================================= LAILAHAILLAH BEUMEUTUWAH...\nPROSESI SEUMAPA ( BERBALAS PANTON ) DAN PELAKSANAANNYA\nSEUMAPA ( BERBALAS PANTON )* Oleh Drs M.Ali Latief ============================= Seumapa merupakan suatu Adat Budaya yang di laksanak...\nPengunjong Uroe Nyoe :\nAsal Pengunjong :\n“ALHAMDULILLAH “ Puji dan Syukur Penulis panjatkan kehadirat RABBI Azawajalla yang telah melimpahkan Rahmat dan Karunianya sehingga penulis telah dapat menyusun sebuah buku yang diberi judul “ KUMPULAN SIRIBE PAKHOEK “\nSelawat seiring Salam penulis sampaikan Kepangkuan Pang Ule Alam Sebagai Khataman Ambiya Baginda Nabi Besar Muhammad S.A.W beserta Sahabat dan para Keluarga yang telah menuntun umat manusia dari Alam kebodohan ke Alam Ilmu Pengetahuan dan beradap\nPenulis telah berusaha Untuk menyusun Pakhoek –pakhoek Hikayat maupun pakhoe pakhoek yang dikumnpulkan dari berbagai sumber dan kalangan untuk selajutnya dijadikan sebuah Buku Sederhana ini yang tidak lain dan tidak bukan bermaksud dan ber upaya untuk melestarikan serta memperkaya Khasanah Budaya Urueng Aceh, karena dalam buku ini memuat “ PAKHOEK PAKHOEK “ Hikayat Aceh terutama yang menyangkut Adat Istiadat, Agama dan kesenian dengan harapan dapat bermamfaat hendaknya bagi\nseluruh Masyarakat Aceh di Propinsi Nanggroe Aceh Darussalam.\nDengan terbitnya Buku “ SIRIBE PAKHOEK “ ini Masyarakat khususnya Masyarakat di Propinsi Nanggroe Aceh Darussalam dapat lebih memahami bahwa Propinsi Nanggroe Aceh Darussalam mempunyai Khasanah Budaya Bangsa yang luhur tinggi dan perlu dipelihara serta dikembangkan sesuai perkembangan Masyarakat Aceh itu sendiri, Apa lagi dengan di Undangkannya Undang Undang Pemerintahan Aceh No. 11 Tahun 2006 yang di dalamnya termuat tanggung jawab terhadap pelestarian kebudayaan dan Kesenian Aceh ( Bab XII pasal 96,97 BAB XIII pasal 98,99 serta BAB XXXI pasal 221,222 )\nAkhirnya penulis mengucapkan terima kasih kepada semua pihak yang telah membantu demi selesainya Buku ini dan penulis sangat menyadari dalam penyusunannya masih banyak kkekurangan seta belum sebagaimana diharapkan , Maka dari itu penulis sangat mengharapkan sumbangan pemikiran serta masukan dari berbagai pihak untuk penyempurnaannya di masa mendatang\n“ TOEP TEUPOENG BRUEH BIT, KAROEH BRUEH LEUKAT,\nBAK LOEN SEUMURAT KADANG NA SALAH,\nMEU`AH LOEN LAKE MEURIBE HARAP\nJAROE LOEN ANGKAT LOEN LAKE MEU`AH “\nBanda Aceh, 20 Oktober 2011.\n8 Syawal 1428 H\n( SULAIMAN A. GANI )\nI . KATA PENGANTAR ……………………………..\nII. DAFTAR ISI ………………………………………\nIII. RANUP SIGAPU ……………………………………..\nIV. SIRIBE PAKHOEK ……………………………………\nV. SALEUM PEUNUTOEP ……………………………..\nSYUKUR NGOEN PUJOE, MUWOE KEU TUHAN\nYANG PEUJEUT ALAM , BAN SIGOEM DONYA\nSEULAWUET SALEUM , AKAN JANJOENGAN\nPANG ULE ALAM , RASUL MUSTAFA\nSALAM`ALAIKOEM, JAROE LOEN LAYANG\nKEU BANDUM RAKAN, TUHA NGOEN MUDA\nSAMBOET SALEUM LOEN, SABOEH KARANGAN\nKADANG HAI RAKAN , JEUT KEU PEUNAWA\nGANTOE LOEN JAK DROE, LOEN BRI UTUSAN\nGEUNANTOE BADAN , PAKHOEK LOEN SUSOEN\nGEULANTOE LOEN BRI, KUPI SICAWAN\nPANTOEN LOEN KARANG , LOEN BRI KEU KAWOEM\nSIRIBE PAKHOEK ,JUDUL LOEN BOEH NAN\nKALHEUH LOEN KARANG, SIKADA MUPHOEM\nKEU PAKHOEH ADAT, NGOEN KESENIAN\nAGAMA SINAN , PIH NA LOEN SUSOEN\nSABOET RAKAN DROE, NGOEN DUA TANGAN\nBACA HAI RAKAN, KALHEUH LOEN SUSOEN\nSALAH NGOEN BEUTOI, BEUGOET NEUTIMANG\nPEU BEUTOI RIJANG, BEK SALAH MUPHOEM\nKADANG NA SALAH, BAK PEUKHOEN NAZAM\nKEURITIK SARAN, NEUTULEH LANGSOENG\nLOEN LAKE MEU`AH, ATEUH SALAHAN\nMAKLUM HAI RAKAN, GOEH LOEM GOET MUPHOEM\nBAK PIHAK NAFSU, SUSOEN KARANGAN\nELEUME LOEN TAN, MEU BUBE JAROEM\nHANA SIKULA , LOEN JAK BUET PIH TAN\nDAK PEUNGALAMAN, SI UMU JAGOENG\nSULAIMAN GANI , NAMA LOEN TUAN\nTAN PEUNGALAMAN, ANEUK MIET DUSOEN\nDI SAMALANGA , TEUMPAT LAHERAN\nTEUMPAT LOEN TINGGAI, JEULINGKE GAMPOENG\nRANUB SIGAPU ,OHNOE LOEN KARANG\nSALEUM KEUNALAN, ANEUK MIET GAMPOENG\nPEU MEU`AH DOSA, BANDUM SALAHAN\nKEUDEH BAK TUHAN, TALAKE AMPOEN\nYA ALLAH BEUTROEK , HAJAT LOEN TUAN\nJEUT KEU AMALAN , PAKHOEK LOEN SUSOEN\nNEUTUENG KEU AMAI, NEUBRI BALASAN\nSYURUGA LAPANG, NEUPULANG LANGSOENG\nMEUROEK DEUNGOEN TOI ,KEU ASOE NANGGROE\nRUHUENG NGOEN BAJOE, KEU PEUTUA\nTAMEH NGOEN PUTIENG, KEU ULE BALANG\nBEUNEU NGOEN ADANG, KEU ULAMA\nGEUBOEH ADAT, GANTOE PAGUE\nBEK JILINGKEU, SIAPA SAJA\nGEUBOEH HUKOEM, KEU AKIDAH\nMANGAT BEK SALAH, BAK AGAMA\nGEUBOEH REUSAM ,MANGAT MEUKEUNOENG\nAGAM INOENG, MANGAT BEDA\nGEUBOEH KANUN, SUPAYA JROEH\nBEK MEU ROEH REOEH, JEUT PEUKARA\nMEUNYOE KOENG ADAT, SEULAMAT HUKOEM\nREUSAM NGOEN KANUN , TEUPEULIHARA\nRAKYAT SEUNANG, AMAN GAMPOENG\nHAN MEUROEN REOEN, JEUT PEUKARA\nMEUNYOE MEUSAPAT, ADAT NGOEN HUKOEM\nMISEU NYAWOENG, NGOEN ANGGOTA\nUMPAMA REUSAM, DEUNGOEN KANUN\nMISEU REUBUENG, DEUNGOEN TIKA\nHUKOEM ALLAH, DALAM SUNNAH NGOEN FIREUMAN\nHUKOEN RAJA , LAM ACARA UNDANG UNDANG\nHUKOEM SYARA`K KA, MEUJAMAK KANUN REUSAM\nHUKOEM ADAT, LAEN TEUMPAT LAEN MACAM\nMEUNYOE ADAT, SIT MEUKOEH REUBOENG\nMEUNYOE HUKOEM , SIT MEUKOEH PURIEH\nMEUNYOE ADAT, HANJEUT TAKOENG\nMEUNYOE HUKOEM, HANJEUT TAKIEH\nMEUNYOE KANUN, SIT MEU ATEUNG BLANG\nMEUNAN SIT REUSAM, MEUTANGGA TANGGA\nMEUNYOE KANUN, HANJEUT TALAWAN\nMEUNYOE REUSAM, HANJEUT TALANGGA\nMEULEUHA ADAT , SEUPAKAT TUHA KAWOEM\nMEULEUHA HUKOEM , MUPHOEM ATEUH BANJA\nMEULEUHA QANUN, BULUENG MEU ATORAN\nMEULEUHA REUSAM, SIPADAN ATEUH JEUMBA\nADAT MUPAKAT ,DALAM TEUMPAT DUSOEN PEUKAN\nHUKOEM MEUSUSOEN,SIDEH TUROEN NIBAK TUHAN\nKANUN MEUCABEUNG ,MERUREUWUENG MEU ATEUNG BLANG\nREUSAM MEU IKAT ,DEUNGOEN TEUMPAT MEU ATURAN\nDEUNGOEN SIBANGSAT, ARAT MEUDAWA\nDIPEUHU MATA, PEUGAH BEURANGKRI\nSEUBAB BUET TUHAN, KATAN JITHE NA\nMUNGKEN RABBANA ,HAN A JITURI\nPUCAK SELAWAH, MEUGAH LAM AWAN\nBUKET BLANG KULAM , MEUTANGGA TANGGA\nMEUPUE TAHAJAT, GATA HAI RAKAN\nKEUNOE TROEK DATANG , MEUPUE KARENA\nPUCOEK KRUENG JEUNIB, BATEE MEUSARAH\nPUCOEK KRUENG PANDRAH, JIMUDEK BUYA\nNYAN U U P A, JINOE KA JISAH\nSEURAMBI PEUGAH, JITEKEN PIH KA\nIE KRUENG DAROY, HIJOE MEULEB LEB\nDAK HANROEH TAJEP, ROEH TARAH MUKA\nKEU MA DEUNGOEN KU, BEK TABRI AYEB\nINGAT HAI TALEB, BEK DAROEH HAKA\nNA MISUE BAN , SINYAK COET BUNGOENG\nMEUSAM BOENG RUNOENG ,SI ATOET DUA\nMEUGLAK BLAH AGAM ,HANPUE TATAYOENG\nMEU GLAK BLAH INOENG, TAGANDA DUA\nKAREUNA UMBAK, MEUSAWAK JARENG\nKAREUNA PUTEING, MEUSAWAK BARA\nMEUNYOE AWAKNYA, KA TAPEUKAWEN\nGEUTANYOE LAEN , PEUKOENG SAUDARA\nkULAT ,PAK, DI ,MEULABOEH\nKULAT GOEH, DI SAMALANGA\nURUENG JARAK, MEUTEUME PAJAH\nURUENG JEUOH ,MEUTEUME RASA\nDILIKOET RUMOEH , TAPULA PISANG\nUBOE TATANOEM , TANOEH TACATOE\nBAK TREP TREP SIBLET, MEUHUET KEU TIMPHAN\nMEUNYOE ON PISANG, KANA PAT TACOEK\nMEUPULA TUEBEE , HAN JITEM TIMOEH\nKAREUNA TANOEH, MANTOENG ZAT MASEN\nLOEN PULA BAK U, GOEH LOEM JIMUBOEH\nMANTOENG TEUNGOEH GROEH, JIKAP LE BAJENG\nDALAM KUALA ,BUYA MEUTAMOEN\nLADOENG TEUDOENG DOENG, EUMPUEN JIH HANA\nPAKOEN DILUA , HANA NEUTAMOENG\nHANA GOET BAGOEN, BAK ADAT LINGKA\nKILAT DUM BLA BLE , ATEUH GLE LADOENG\nAWAN MEUTAMOEN, LHEUHNYAN UJEUN LE\nBEKLE DILUA, KEUNOE NEUTAMOENG\nMANGAT TASEUMOENG , MTALOE SAUDARA\nLAM TAMAN RAJA, GEU PULA BUNGOENG\nGALAK TAKALOEN , INDAH LAGOENA\nNGOEN MANGAT HATE ,KAMOE TEURIMOENG\nBAK KAMOE BUNGOENG, BAK DROE NEUH RAJA\nALE BAK MUROENG, LEUSOENG BAK JAMBE\nSINYAK TOEP SAGE, DIYUEP SEULASA\nTIKA KA MEULUENG, DIDALAM JURE\nSIT KA KAMOE THE, JAME TROEK TEUKA\nLAWAN BU LUKAT, KA MEUHAT TUMPOE\nLAWAN PUTROE , MEUHAT RAJA\nPEU EK LINTO , U SEURAMOE\nJEH PAT PUTROE, DALAM KAMA\nBEUREUKAT MEKKAH, KA`BAH BAITULLA\nBEUREUKAT SYIAH, ALEM ULAMA\nURUENG IBADAT, TAAT KEU ALLAH\nTUHAN NEUKEUBAH, DALAM SYURUGA\nDI BINEH RUMOEH ,TANOEM BAK MEURAK\nCABEUNG JIH RAMPHAK, RINDANG LAGOENA\nSIDEH DI JEUOH, KEUNOE TROEK JAK\nBEKLE SITAPAK, JEUOH NGOEN KUTA\nSIDEH BINEH BLANG, SIGAM KOEH NALEUNG\nBAK SAGOE ATUENG, JIPEUDUEK RAGA\nRANUB LAM BATE , TIKA KA MEULUENG\nMEUTHE KA JAMEUN, LINTO TROEK TEUKA\nKHUENG KEUNOENG TUJOEH, LUROEH BOEH ARA\nUJEUN KEUNOENG SA, CANGGUEK MEUNYANYOE\nJANJI PIH KATROEH, TANGGOEH JINOE KA\nLINTOE YANG NEUBA, NEUBRI KEU KAMOE\nHABEH GLE LAJEUEN, MEUTEUME PAROE\nGLE KULU SAMPOE , GAMPOENG COET JEUMPA\nTIKA LAHORI , KASOE MEUSUJOE\nPEUNOEH SEURAMOE, KA MEULUENG TIKA\nDICOENG LAWAH, NA JIDUEK DARUET\nDI ATEUH BAK KRUET, NA CICEM PALA\nU BENA SALAH, YANGKA LOEN PUBUET\nRAYEUK DEUNGOEN CUT, MEUAH BEURAYA\nGANJA PULO ACEH, PUWOE ROET LAOT\nTAWOE OH SUPOET, BEKNA RAZIA\nPUE NA DOSA LOEN, YANGKA ULIKOET\nBEKLE MEUSANGKOET, BLANG PADANG MASYA,\nRANUB KUNENG ON. TAWOE BAK GIRI\nRANUB ULOEN BRI, NEUCUBA RASA\nMEUNYOE NA SALAH, MEU AH BEUNEUBRI\nMEUNAN KHEUN NABI, WAHE SAUDARA\nTAMSE LUEK KUWA, LAM CINTRA BEUSOE\nMEUKEUTRIB JAROE , JIMEUSUARA\nSABE THAT LAWA , RAJA NGOEN PUTROE\nCUKOEP THAT RAGOE, BAYEUN NGOEN CINTRA\nLOEN BOEH LAM HIDANG, KARANG MALAKAT\nKIREM KEU SAHBAT , AGAM NGOEN INOENG\nLINTOE YANG NEUBA , SANG SANG MALAKAT\nTRIEB KA MEUHAJAT , MEUKALOEN BUNGOEN\nNEUCOEK KEU BULUENG , NEUTUENG KEU UBAT\nWASIET NASEHAT , KEU WAREH GAMPOENG\nGEUTANYOE UDEP , BEU INGAT INGAT\nOH WATE TROEK HAT, HANASOE TULOENG\nREUDOEK HANALE , UJEN LAM NANGGROE\nRINYUEK MEUTALOE, RABINEH PASI\nHUDEP LAM DONYA, SABE LAM RUGOE\nMEUNYOE GEUTANYOE, TAN PUJOE RABBI\nSAYANG U DADEH, HABEH TUPE KAB\nTEUPOENG BRUEH LEUKAT, TATOET KEU TUMPOE\nBEK JEUT GEUTANYOE, JAHE MURAKAB\nMEUTAN IBADAT, SABE LAM RUGOE\nKEUDE BEUREUNUN, TOE LAMPOEH SAKA\nKEUDE PEUDADA, TOE NGOEN BLANG BIRAH\nNAFSU KEU BUNGOENG, RUNOENG TAMITA\nBEK TAGEULAWA ,CABUENG JIH PATAH\nASAI CABOEK, NIBAK KUDE\nASAI PAKE , NIBAK SEUNDA\nAWAI TAPUBUET, DUDOE TAPIKE\nTEULAH OH AKHE, KUPUE LOEM GUNA\nAWAI BOEH BAJEK, DUDOE BOEH PANAH\nPANE LOEM LEUMAH, SEUNALOEP KANA\nBAK PI E HAN EK, LOEN TIMBU TAMAH\nPANE LOEM LEUMAH, GUNA YANGKA NA\nBUBE DUA JAP, SEUREUKAB DUA MUKA\nKEUNOE PIH TOE, KEUDEH PIH RAB\nDUMNAN PALEH, JAHE MURAKAB\nBAN DUA PAT , MEUTEUME LABA\nHARAP KEU BACE , PEUCIKOE PAYA\nHARAP KEU TEUTRA, JITEM MEUNYEURAH\nHARAP KEU PUTROE, DROE DROE BINASA\nBAK TAPEUCAYA, JANJI NGOEN SUMPAH\nIE SITEUGOEK, BU SABOEH SUEB\nATRANYAN BEUJEUT, KEU DARAH GAPAH\nURUENG PO RUMOEH, BEUTROEK MEUKEUSUD\nLE TUHAN MAKBUD, FAHLA GEUBALAH\nDICOENG BAK NIBOENG, TIYOENG MEUDODA\nANEUK CEM PALA, JITAK LE TIWAH\nMEUNYOE DI ABANG, NAFSU NGOEN HAWA\nBAK AYAH BUNDA, KEUDEH NEULANGKAH\nMEUNYOE SIT INTAN, HANJEUT TEUMAGA\nMEUNYOE SUASA , HANJEUT KEU TIMAH\nBEUTHAT LAM LEUBUENG, NYAN MUTIARA\nTEUTAP MEUCAYA, HANJEUT MEU UBAH\nRAKET BAK PISANG, TAJEUMEURANG KRUENG\nSINYAK DROEP UDUENG, LAM KAWAN KADRA\nHABEH DUMNA LHOEK, KATROEK BAK REULUENG\nKAROEH MEUSARUENG, KEUNOE BAK GATA\nUMPAMA DOSA , LAGE ON KAYEE\nNYOE GOEH LOEM LAYE, LAEN KA MUDA\nUMPAMA DOSA, LAGE IE LAOT\nNYOE GOEH LOEM SUROET, LAEN KA TEUKA\nRASA BICAH PHET, SAKET LAM JANTOENG\nMALANG THAT UNTOENG, RAB PUTOEH ASA\nPISANG LOEN PULA , KAGOEB JAK COET ON\nBUNGOENG LAM KEUBOEN , KAGOEB PO ATRA\nANEUK LUEK MEUSU, DICOENG U DADEH\nANEUK KUUEK PUTEH , DIDALAM PAYA\nHATE THAT TUNU, MEUJAMPU SEUDEH\nBAGOE KEUNOENG KREH , JITOEB BAK DADA\nNIBAK PANTE KRUENG, URUENG SEUMABOEN\nJISRAH IJA KROENG, MEREK PALIKAT\nRUGOE LOEN PAGUE, BUNGOENG LAM KEUBOEN\nKA GOEB JAK POET ON , MADU DIHISAP\nBUKAN SAYANG, SI BUNGOENG AWE\nSIT LAM SABE, ANGEN TIMPA\nOH LOEN INGAT, HANCOE HATE\nLOEN BEUMATE, SAJAN NGOEN GATA\nBUKOEN SAYANG, MINYEUK SIMPLAH\nDIDALAM KLAH, ROE U LUA\nHATE LOEN NYOE, SANG BICAH\nBUNGOENG LOEN KEUBAH, KAGOEB BOEH TANDA\nBEUREUKAT MEKKAH , KA`BAH BAITULLA\nBEUREUKAT SYIAH , ALEM ULAMA\nTAJAK U RIGAH, SINGGAH U CALANG\nTAMOENG LAM PEUKAN, TAJAK BEULANJA\nHABA NASEHAT, SIPATAH KALAM\nSABOEH KARANGAN, KEU TANDA MATA\nGUNOENG SIBANYAK, PUCAK LAM AWAN\nANTARA MEDAN, DEUNGOEN BRASTAGI\nNARIT MUSTAHAK, SIKRAK LOEN BAYANG\nDEUNGOEN HAI RAKAN , ULOEN PEUGAH KRI\nDICOENG BAK LAWAH, NA JIDUEK DARUET\nU BE NA DOSA , YANGKA LOEN PUBUET\nRAYA DEUNGOEN CUT, PEUMEU`AH SIGRA\nRANUB KUNENG ON, TAWO BAK GIRI\nMEUNYOE NA SALAH , MEU`AH BEUNEUBRI\nKAPAI JIPHOE , MEULIWET LIWET\nJITAMOENG TEUBIT, LAM AWAN MIGA\nPEUREULE KEU AMAI, BEULE MEURATEIB\nALLAH TASEUBOET , JEUP JEUP KUTIKA\nMEU BOEH TIMOEN WAH, BALOET BAK PISANG\nPEUNAJOEH TIMPHAN, BAK UROE RAYA\nGOEH LOEM NEULAKE, KA LOEN MAAFKAN\nMEUNAN SIT SINAN, BEU SAMA SAMA\nKADANG NA GASA , BAK LOEN MEUTUTOE\nKADANG TEULANJOE , BAK LOEN MEUCAKRA\nKADANG NA JANJI , GOEH LOEM PEUGLAH\nSILAP NGOEN SALAH, BAK LOEN MEUDAWA\nKADANG TAN LOEN NGIENG , WATE NEUKASWOET\nHANA LOEN SUOT, WATE NEUSAPA\nKADANG NA DOSA, YANGKA U LIKOET\nRAYA DEUNGOEN CUT, PEU MEU`AH SIGRA\nKEUDE CALANG , JINOE KA HANCOE\nABEH JIHAMBOE, TSUNAMI TEUKA\nKADANG SALAH BUET, KA DEUNGOEN TUTOE\nYANGKA TEULANJOE , PEUMEU`AH SIGRA\nBAWANG BINEH GLE, MEUPUTIE KARANG\nBAWANG BINEH BLANG , MEUPUTIE TANGKE\nKADANG NA SALAH , NARIET LOEN TUAN\nPEUMEU`AH RIJANG, AWAI NGOEN AKHE\nPEURAHOE RAYA, KUALA ACEH\nKARUENG MEUCUNGKEH, DI LHOEK KRUENG RAYA\nDILE PUE KURUENG, JINOE PUE LEUBEH\nSAMPOE HAN JADEH, SOE BA PEUSUNA\nPEUNGAT BOEH PISANG , LAWAN BOEH GADOENG\nGEUBOEH LAM BANGKOENG, BUKA PUASA\nDILOEN KEU CUT BANG, CINTA KA LANGSOENG\nPAYEH DALAM ON , KALHEUH GEUBUKA\nDIYUEB BEURINGEN, JIMEUSU GAJAH\nDALAM BAK LIPAH, ULAT MEUDODA\nNYAWOENG NGOEN TUBOEH, BANDUM LOEN SEURAH\nPULANG KEU ALLAH, PUE NEUNEUK KADA\nCUACA PEUNGEUH , ATEUH GLE LAWUENG\nURUENG JEU UDUENG , KUALA JANGKA\nSAKET NGOEN MANGAT, BANDUM ULOEN TUENG\nKADA NGOEN BULUENG , BANDUM LOEN SABA\nJIPOET ANGEN GLE, DIRUE MEUSAB SAB\nKAYE MEUHUNYAT, BADAN MEUGEUMPA\nKASEB LOEN PIKE, SAKET NGOEN MANGAT\nKASEB LOEN INGAT , RUGOE NGOEN LABA\nMANGAT BOEH PUKAT, JAMPU NGOEN SAKA\nMEUBOEH MEURIA, LAWAN NGOEN PLIEK U\nSAKET NGOEN MANGAT, KEUDROE LOEN RASA\nPAKOEN GOEB SUBRA , MEUCEUPET IKU\nALLAH HURABBI, NEUBRI BEUSAMPOE\nLAGE TALUMPOE , BEK TROEK MEUDIYUENG\nBEU JEUOH MARA, SEUREUTA DUM SYOE\nSIGALA BAGOE , BEK ROEH MEUKALEUNG\nULOEN JEIP SALAH, LOEN RUDAH PALOE\nPAYAH HAI MA DROE, JEUT SAGOE RUWUENG\nLOEN TALEUK SALAH, LOEN KEUBAH RUGOE\nANEUK NA LHE DROE, KA MEUTUENG BAYUENG\nWAHE TUHANKU, YANG CIPTA ALAM\nNEUBRI KOENG IMAN , BEK ROEH LAM SISAT\nBEU EK LOEN LAWAN, NAFSU LAM BADAN\nBEK ROEH LOEN TUAN, ZINA NGOEN LIWAT\nSEUMBAHYANG HANLE, LALE MEUDODA\nSIDUMNA BALA, HANTHE KEU DAUSYAH\nRIWANG TUNGKU DROE, JINOE BAK MULA\nSUROEH RABBANA, BEKLE TAKEUBAH\nMEUNYANG NEULARANG , BAK BUET MEUDOSA\nTAUBAT NASUHA, LAJU BEUBAGAH\nDONYA KA AKHE, WAHE SAUDARA\nBEK DOEK NGOEN MASA, MEULHOE SABOEH YAH\nASTAUFIRULLAH , RAB SALAH RIKA\nKEUMUN NGOEN APA , HARAP PEUMEU`AH\nPAT PAT TEULAJOE, TUTOE NA GASA\nBUKOEN LOEN SAJA , TUNGKU MEUTUAH\nJINOE HANALE , PIKE KEU DAUSA\nJIPUBUET ZINA, RATA DAERAH\nAKAN ILAHI , PEUDULI HANA\nMEUGREB NGOEN SINJA , KASOEH MEUNASAH\nPUCOEK KRUENG ACEH, LAM GLE SEULAWAH\nPUCOEK KRUENG SARAH, MEUPUTA-PUTA\nMEU U U P A , MEU KALHEUH JISAH\nBEKLE ROE DARAH, ACEH MULIA\nPUCOEK KRUENG DAROY, LAM GLE MATA IE\nUJOENG MEUSUNDI, LAM TAMAN RAJA\nSEURAMOE MAKKAH, JINOE KA LEUPIE\nSEUBAB KA JIBRI , NYAN U U P A\nPUCOEK KRUENG KALE , DALAM GLE JEURAT\nSINYAK POET LANGSAT, PUTIEK LAM KARANG\nNA LHE DROE MEUNTRI , KEUNOE JAK INTAT\nSAMBOET HAI SAHBAT, NYAN UNDANG –UNDANG\nMAKMU DALAM GLE , LE WASE KACANG\nRAME LAM PEUKAN, LE UREUENG MEUKAT\nQANUN PILKADA , KALHEUH GEURANCANG\nSYARAT PAKRIBAN, GUBERNUR MEUHAT\nPUTIEK PISANG TOENG, JANTOENG PISANG KLAT\nUREUENG POET KULAT , LE THAT DALAM BLANG\nCALOEN GUBERNUR NGOEN WAKIL MEUHAT\nKA GEUBOEH SYARAT, BACA QURU`AN\nBUKAN LE SAYANG, PISANG TEUPEUNGAT\nTEUMOEN BULUKAT, KA BASI SANTAN\nWATE PILKADA, ULOEN PEU INGAT\nBEU ADE THAT THAT, BEK SAMPE CURANG\nBUKOEN LE SAYANG , KEU BINTANG TAKAT\nTEUNGOEH LOEN LIHAT, GADOEH MEULAYANG\nOLEH TIM SUKSES, BEK PAKSA RAKYAT\nSOE GALAK MEUHAT, YUE PILEH RIJANG\nTAJAK U GAROET, BEUSOET GAMPOENG BLANG\nJALAN U GEUMPANG, MEUPUTA PUTA\nTANGGAL LIMOENG BLAH, BAK BULEUN LAPANG\nR. I. DEUNGOEN GAM , SUMPAH SEUTIA\nMEUNYOE TAN ALEI, KUPUE TEUH JEUNGKI\nMEUNYOE TAN LE IE, KUPUE TEUH TIMA\nSIDEH DI LUA, NANGGROE FILANDI\nMAARTHI ATSARI, PEURUJUEK TEUMA\nKUALA LANGSA, PABREK TEURASI\nKUALA IDI , NA PABREK SIRA\nGEU ULANG TAHOEN, SITHOEN HELSINKI\nGAM DEUNGOEN R. I. , DUEK SABOEH MEJA\nTAKOEH BAK MANE, TARAH KEU JINGKI\nALEE BAK GIRI, LEUSOENG BAK JEUMPA\nBAPAK SBY , SITHOEN TSUNAMI\nSITHOEN HELSINKI, PAK YUSUF KALA\nTA PUGA NANGGROE, TAHIROE SATOEH\nPEUTIMANG BEUJROEH, PUNULANG MAJA\nPUBUET BEUTEUGOEH, BEUROEH LAM NEUDUEK\nMEUBEK MEU ISUEK , LAGE YANG KA NA\nANEUK NANGGROE , BEU MEURASEUKI\nADAK TAGAJI, NAFAKAH BEUNA\nBEK SAMPE SUWAH,GEUJAK KEUMIREUH\nPAYAH MITA BRUEH, LIMEUH PUE YANG NA\nBEUNA TAGASEH ,HATE TEUH BEU WUEH\nTA EU SIT KADEUH, BRUEH BU GEUH HANA\nEK GEUBLOE EUNGKOET, HANSEP KEU DABEUH\nADAK PIH NA BRUEH, NGOEN MANGUEN HANA\nBUKOEN LE DHEIT, NANGGROE ACEH\nLEUBEH LEUBEH , DALAM DAME\nPUE TAPUBUET, RIJANG BEREH\nTAN LE CUNGKE NGOEN RAMEUNE\nTAJAK U BLANG ,TABU BIJEH\nHANLE SOE PREH, LAKE RUNE\nJAK LAM PAYA, MITA LEUBEH\nTAN SOE CUKEH LAKE BEUREUNE\nTAJAK U LAOT, EUNGKOET KA TEUPREH\nBUYA KA JIWEIH ,LAM EUMPUENG SANE\nTAJAK U KANTOE, MEU ATOE BEREH\nPUELOEN TATEM PEH,DEUNGOEN ON MANE\nKORBAN TSUNAMI, KARU GOEH LOEN CEH\nBEREH HAN BEREH ,BEUTA MEUPAKE\nSIT BEULE SABA ,MANGAT BEK STRES\nDOE BEUGIGEH, DAN TAMEU DOA\nBUKOEN LE SAYANG, KEU BINTANG TAKAT\nURUENG MEU PUKAT, SINAN KEU DALI\nGEUTANYOE ACEH, RAYEUK MERTABAT\nBEK GADOEH HARAP, BANTUAN GOEB BRI\nPEUTUMUEN MAWOET, LANGKAH RASEUKI\nLAM JAROE RABBI, AZAWAJALLA\nGEUTANYOE BEK DOEK, BANTUAN GOEB BRI\nMITA RASEUKI LAGE BIASA\nDICOENG U GADENG, CICEM MEUSEUNDA\nATEUH U DARA, TOTOEK, BEURAGOE\nBANTUAN GOEB BRI, UNTUK SIKADA\nLEUBEH MEURASA, HAI NYAK TAMITA KEUDROE\nTAMUDEK U GLE , TAKOEH BAK BILI\nPEUTROEN U PASI, TALOE JEUREUNGKHA\nGEUBERNUR BAROE, KALHEUH MEUJANJI\nBEK LE PEUNGUNGSI, TINGGAI LAM TENDA\nBUKOEN LE SAYANG ,BINTANG MEURITI\nOH WATE PAGI, KA PADAM CAHYA\nLEUPAH SAYANG LOEN EU PEUNGUNGSI\nSITHOEN TSUNAMI, MANTOENG LAM TENDA\nKUALA ACEH, BATE MEURITI,\nHOTEL REUNGGALI, TOE LAOT TAWA\nHANA MEUHARAP, KAMOE KEU JANJI\nTAPI BUKEUTI ,NEUCI PEUNYATA\nRINCOENG MEU PUCOEK, TAMPOEK SUASA\nATRA PUSAKA, ENDATU KEUBAH\nNYOE U U PA, MANTOENG JEUT DAKWA\nACEH MULIA, MANTOENG ROE DARAH\nMEUTAN GOEGAJOE, KUPUE TEUH KIKI\nMEUNYOE TAN CAMPLI, KUPUE TEUH SIRA\nMEUNYOE R U U PA, JEUT DAKWA DAKWI\nKUPUE HILSINKI, DUEK SABOEH MEJA\nCEM PALA PAKI, NARI COENG TINGKAP\nLAM PADE LEUKAT, ULAT MEUSARANG\nACEH JITAKI, BAK DALI ADAT\nPAKOEN DI PUSAT, SABE LAM CURANG\nSABOEH HIKEUMAH,TSUNAMI GEUMPA\nSEULAMAT GATA, GOEH LOEM TROEK BA HAT\nMANTOENG NA UMU, GEUBRI KEU GATA\nBULUEN PUASA ,GEUYUE IBADAT\nKARU HANALE NGOEN PRANG KA REUDA\nSEULAMA KANA, HELSINKI MEUHAT\nPUBUET IBADAT BULEUN PUASA\nRAYA THAT FAHLA, SYURUGA TEUMPAT\nGEUYUE PUJOE POE , MSIDROE YANG ESA\nBULEUN PUASA , FAHLA RAYUEK THAT\nWALAU BAK BARAK, TEUMPAT DUEK GATA\nHANJEUT SAUDARA, KEU SABOEH ILAT\nMANGAT MEU LEUPAH, LINCAH COET UROE\nKAREUNA ASOE, TREIP THAT KA SEU-I\nMUSIBAH ACEH DILE SABOEH ROE\nYOGJA TROEK MEUHAT, BANTUAN JIBRI\nLINCANG BOEH PISANG, ASAM BOEH SUNJOE\nLINCAH BOEH PANJOE, ASAM BOEH SUNTI\nYOGJA MUSIBAH, TAKALOEN JINOE\nBEUDOEH GEUTANYOE, TABALAH BUDI\nLINCAH COET UROE, BOEH PANJOE PATEUN\nASAM BOEH KIYUN, CAMPLI NGOEN SIRA\nACEH NGOEN YOGJA, ADOE NGOEN ADUEN\nYOEH MASA JAMEUN, YOEH MANTOENG RAJA\nACEH NGOEN YOGJA ,HAK ISTIMEWA\nJINOE LAM BALA, TUHANKU NEUBRI\nDUA BOEH RAJA, TUHAN NEUCOBA\nYOGJA NGOEN GEUPA, ACEH TSUNAMI\nAPUE LAM SEUKEUM, SEU UM THAT TULOE\nMEUNYOE ROET TALHOE,KA TUTOENG GAKI\nBAH RUU-PA ,GOEH LOEM SEULEUSOE\nMEUPAKOEN JINOE, GAM TAREK DIRI\nREUDOEK HANA LE UJUEN LAM NANGGROE\nRIYUEK MEUTALOE, RAB BINEH PASI\nDALAM PILKADA.DI GAM SUROET DROE\nBAK BRA JIUNOE, PIH GAM TAREK DIRI\nPUTIEK BOEH MANCANG, ASAM BOEH SUNJOE\nNGOEN ANEUK KIROE, GEUCICAH UDUENG\nDALAM POLITIK, DI GAM TAREK DROE\nBAK RAKYAT NANGGROE, NEUCI PEUMAKLUM\nU LOEN BA JALOE , DIDALAM BAKAT\nTAPREH PREH TROEH HAT, PAJAN MEUGULE\nBEURANGHOE NEUJAK, LOEN NEUBA SAPAT\nBEU SABOEH JEURAT, ADAK TAMATE\nJIMEULOET SIWAH , NGOEN CICENG PALA\nRIMUENG NGOEN SINGA, MEUKURAN KURAN\nJIMEUKAP PEUSAN, LAWAN JIH KALA\nJIMEUKAP NAGA , NGOEN ULEU BIRAM\nTAKOEH BAK MANE, KEU ALE NEUBA\nLEUSOENG JEUMPA , JEUNGKI BAK MEUDANG\nBEURANG HOE NEUJAK, ULOEN NYOE NEUBA.\nBEKLE SAJAN MA, NEUKEUBAH HAI BANG\nTAKOEH TRIENG GAJAH, REUBAH TRIENG TULOE\nUJOENG KEU TAWOE , URAM KEU BINTUENG\nKEUNOE HAN TAREK, KEUDEH HAN KEUNDOE\n.SABE THAT UKOE, MEURAK NGOEN BAYUEN\nLAOT FASIFIK, MEUBALEK JALOE\nSAYANG DUM HANCOE, KA KEUNOENG KARUENG\nKAROEH SIPADAN, PAWANG NGOEN JALOE\nKAROEH SI KUPHOE, CINTRA NGOEN BAYUEN\nBAK KRUENG PEUDADA, TASIWA JALOE\nMEUNYOE TALALOE, TAJAK U BIRUEN\nLOEN NEUK MEUKAWEN, LOEN TUENG KEU JUDO\nALEH SI KUPHOE, ADOE NGOEN ADUEN\nTAJAK U GLE , TAJAK KOEH KAYE\nPAYANG TAKOEH LHE , PANEUK KOEH DUA\nBEURANG KAPUE BUET, TAPIKE DILE\nMEUNYOE KA MALE , HANALE GUNA\nANEUK CICEM BLANG , JIDOENG COENG KAYE\nBEURIJUEK BALE , JIWOE U RIMBA\nPEUTUROET NAFSU, KAYEM THAT MALE\nKAYEM MEUTEUME , MEULARAT TEUKA\nDAK MISUE KAMENG, NGOEN NALUENG HIJOE\nDAK MISUE TULOE , JINGIENG BOEH NALUENG\nKEUNOE HAN TAREK , KEUDEH HAN KEUDOE\nSABE THAT UKOE , UROE NGOEN BULUEN\nWALAIKOEM SALAM , TUAN YANG TEUKA\nTAMOENG LAM KUTA, KEUNOE BEULEUPAH\nKAMOE TEURIMOENG , NGOEN HATE SUKA\nMEU PEUMULIA , SANG MEUH KEUREUTAH\nKAMOE NIET INTAN, LINTOE YANG NEUBA\nDALEH BAN TEUKAN , JEOH NEULANGKAH\nPEUTAMOENG LAJU, BEK LE DILUA\nMALAM KA JULA, BEK BASI KUAH\nTIKA KATEULUENG, NGOEN KASOE SUTRA\nDALAM ISTANA, DUMPUE KA KEUMAH\nSIT KA KAMOE THE , JAME TROEK TEUKA\nKAMOE SEUDIA, RANUB LAM KARAH\nTOEP TEUPOENG BRUEH , BIT KAROEH BRUET LEUKAT\nULOEN SEUMURAT, MEUSIMPANG ARAH\nMEU`AH LOEN LAKE, MEURIBE HARAP\nJAROE LOEN ANGKAT, MEUNYOE NA SALAH\nSABOEH CEURUPA, GEUBOEH JEUMUJU\nSABOEH CEURUPU, GEUBOEH BOEH PALA\nSABOEH KEUTUMBU, BUNGOENG LAWANG\nSABOEH KEURAMDAM, BOEH GAPU NAGA\nLOEN COET AWE ,DEUNGOEN ,UROET\nLOEN, KEUNEUK PEUGOET, TALOE TIMA\nNEUBOEH YANG ,BROEK, NEUCOEK YANG GOET\nHAN PUE PEUSEUTOET, ADAT YANG HANA\nSAYANG PISANG WAK, MASAK NIBAK MU\nSAYANG PISANG NU, ASOE KA BATAT\nOHNOE LOEN PEUSEB, BAREH NGOEN BUHU\nMEU`AH HAI TUNGKU, MEUNYOE NA SILAP\nDI LAOT HIJOE , NA JALOE KAWE\nATEUH PUCAK GLE, URUENG MEURUSA\nTAKHEUN HIKAYAT, KEU UBAT HATE\nTAKHEUN HIYAKE , KEU UBAT DOSA\nDEUNGOEN TULOENG PO,SIDROE PO ALAM\nBEUREUKAT ISEULAM, AGAMA MULIA\nBEUREUKAT BAITULLAH, MESJIDIL HARAM\nBEUREUKAT ADAM , NGOEN SITI HAWA\nSINYAK COET BUNGOENG ,RUNOENG BAK BULOEH\nBACUT TRUEK HANTROEH, PAYAH TASEUMOENG\nBUHU LOEN TUKA , HABA ULOEN BOEH\nLOEN KIREM BEUTROEH , BARAT NGOEN TUNOENG\nSIBLAH ROET BARAT, KILAT TAN TEUDOEH\nUJEUN KA JITOEH, SIBLAH ROET TUNOENG\nNALAM BIASA, SANGKA HANLE ROEH\nBAHLE ULOEN BOEH, LAEN BAN BANGOEN\nGAMPOENG BLANG MALU , KEUDE TEUNGOEH BLANG\nU BAROET JALAN, GAMPOENG JRAT MAYANG\nSEUBRUEN NGOEN MATA, CAHYA HANLE TRANG\nGOYANG PIKIRAN , JAROE KEURAWAT\nMEU`AH SAUDARA , KADANG NA IRANG\nBAK LOEN KEUMARANG, KADANG NA SILAP\nPAT PAT TEULANJOE, TUTOE LOEN TUAN\nNEUGANTOE RIJANG, KIBAN YANG MANGAT\nSALAM ALAIKOEN, TANGLOENG HIKEUMAT\nSUARA MANGAT LOEN , BRI KEU GATA\nSALEUM KEU WAREH , MEUCEH NGOENG SAHBAT\nRATA JEUT TEUMPAT , DUSOEN NGOEN KOTA\nUJEUN PIH JITOEH, GUROENG NGOEN KILAT\nJITEUBIET ASAP, LAM BATE SIRA\nKEUREUTAH PUTEH, TULEH HIKAYAT\nBACA BEUTAMAT, WAHE SAUDARA\nPUE MEUDAP MEUDAP, DIYUEP SEURAMOE\nSINYAK TEUMAMPOE, BAK ULE JINGKI\nBUHU LOEN TUKA , HABA LOEN GANTOE\nKA GLAK TADEUNGOEN , NYOE SABAN BUNYI\nRAMPUNUE TANOEH , EUMPUENG DICOENG RHEING\nDI COENG JAMBE KLENG , EUMPUENG CEMPALA\nBAHLE BEU TIANG, BEUSURANG SARENG\nASAI PUTEING , JILOEP LAM BARA\nPUCOEK PISANG, HANALE BULAT\nJIKAP LE ULAT, BANDUM SINAROE\nBEKLE NEU ADEE , KAMOE TUTOENG THAT\nJEU OH THAT TEUMPAT ,MEUTEUKA KEUNOE\nJAMPANG SOE BRI IE , WATE ULOEN GRAH\nJAMPANG NA SOE SRAH, OH KUTOE IJA\nJAMPANG OH SAKET, SOE UROET RAMAH\nJAMPANG OH SUSAH, SOE SIBOE LARA\nNYOE RANUB SIPREK, NGOEN BOEH PINUENG KRANG\nPAJOEH CUT ABANG , BAK ADOE SITI\nRANUB PIH KATHOE, TAWOE BAK MEUDANG\nMASEN NGOEN REUHANG, BEK THAT NEUCACI\nMAKEUN E TUNGKU, MEUBU SIREUGAM\nEUNGKOT SINOE TAN, JEU OH NGOEN PASI\nBEK THAT NEUTIMANG , MASEN NGOEN MASAM\nKADANG HAI CUT BANG , NA LEUPAH CAMPLI\nEUNGKOET DI LAOT , MEUKAWAN KAWAN\nCUT BANG NEUMAKUEN, NGOEN SIRA CAMPLI\nTABEU NGOEN MASEN, BEK CUT BANG PEUTRANG\nMEUPHET NGOEN REUHANG, MASAM NGOEN BASI\nGAMPOENG KRUENG BAROE , TUTUE KRUENG NALAN\nSINAN TOE JALAN, TAJAK U PASI\nALLAH ANEUK E , HANCOE HATE NANG\nHATE LAM BADAN , BAGOE GEUKIKI\nANEUK RIMUENG BUEH, KALHEUH LAM KAWAN\nANEUK DARUET BLANG , MEUDUROE GAKI\nSAYANG THAT ANEUK, GATA BERJALAN\nTINGAI MA BADAN, BAGOE GEUKIKI\nKUALA BUNGENG , CICEM MEU AYANG\nKUALAN PEULIMBANG , JALAN TOE PASI\nRUSAK LAM HATE, REULE PIKIRAN\nAYAH DEUNGOEN NANG, MALE HAN SAKRI\nSAYANG THAT BUNGOENG, TEUGOET GOET KEUMANG\nTANGKE KA LEUKANG, JATOEH U BUMI\nMASA PHOEN UBIET, POMA PEUTIMANG\nOH WATE SEUDANG , KA TAPEUREUGI\nSAYANG THAT EUNGKOET, HABEH JIGROEP JANG\nSAYANG THAT PINGANG, KA RHOET U BUMI\nWATE LOEN INGAT, KEU GATA INTAN\nHATE LOEN LEUKANG, LIA BAN CAMPLI\nKU SARAP NANGGROE , GATA PEUTIMANG\nBEU SAJAN SAJAN, KA DEUNGOEN ABI\nKUSARAP ANEUK, GATA PHOEN MAT LHAM\nKADANG PIH PAJAN, OH MATE UMMI\nKUSANGKA TABALOET , KAMOE LAM GAPHAN\nGATA SEUMBAHYANG, OH MATE UMMI\nKUSARAP ANEUK, TABEUT QURU`AN\nBAK BATE NISAN, BAK KUBU UMMI\nADAK PIH HANJEUT, TATUENG KEU LAKOE\nTATUENG HAI ADOE , KEU NAMIET TAYUE\nTAYUE KOEH NALUENG, KEU EUMPUEN LUMOE\nTAYUE KOEH TUNGOE, PEU EK DAPU\nBUKOEN LE SAYANG, PISANG TEUPEUNGAT\nTEUNGOEH LOEN MAT MAT, KA BASI SANTAN\nBUKOEN LE SAYANG, BADAN MEUKEUMAT\nKEUDEH U TEUMPAT, HAN JEUT LOEN RIWANG\nCUDA KA NEUWOE, LOEN SIDROE YOE PAT\nWAREH KEURABAT, MEUSIDROE PIH TAN\nBUKOEN LE SAYANG , TILAM MEU UKE\nHANA GUNALE , NGOEN TIRE RAWA\nMEUNYOE TAN ANEUK , SIJANTOENG HATE\nMEUNYOE KA TANLE, JANTOENG HATE MA\nKEUNOE SANG TIWAH, KEUDEH SANG NURI\nKEUNOE KEUDIDI, KEUDEH CEM PALA\nKEUNOE SANG INTAN, KEUDEH SANG PUDI\nKEUNOE SANG BANGSI , KEUDE BIOLA\nLADOENG YANG SURAK, LADOENG MEUNYANYI\nLADOEM MEUNARI, YANG DARA DARA\nLADOEM YUEP SULENG, LADOEM YUEP BANGSI\nLADOEM CET BIBI, PEUNGOET DALUPA\nTIKA MEUSUSOEN, TANLE AREUTI\nPEUREUMAN DANI , TANLE HAREUGA\nTANLE FAEDAH, BANTAI MEURITI\nTIKA LAHORI SOE, LOEM PEUGUNA\nMEUNYOE TAN ALE , KUPUE TEUH JINGKI\nMEUNYOE TAN LE IE, KUPUE LOEM TIMA\nMEUNYOE TAN RAJA, RASA KA SUNYI\nMEUBU DEUNGOEN IE , TANLE MEURASA\nPEUTUMUE MAWOET, LANGKAH RASEUKI\nLAM TANGAN RABBI, KUDRAT TA`ALA\nLOEN TAKOET DUDOE , MEUPA LOE JANJI\nBAK ULE TITI , KA HITAM MUKA\nMEU IE DI LAOT, SUROET NGOEN PASUENG\nJIMUDEK UDUENG, LAM KAWAN KADRA\nBUNOE KOEN MAMEH, JINOE KA KEUENG\nDEUNGOEN ULOEN KHEUN, SISEUN SIBANJA\nSINYAK DROEP UDUENG, LAM LUNGKIEK BATE\nDEUNGOEN ULOEN KHEUN, BAK SABOEH WATE\nTALOE PIH LOEN TEM, MEUNANG PIH LOEN TUENG\nKAHAK BAK RIMUENG, HANLE BAK CAGEE\nKAHAK NIBAK GLE, HANLE NIBAK KRUENG\nDAK PUTOEH RUKUENG, KATROEK BAK WATE\nBEURANG KAPUE BUET, BEUNA TA INGAT\nSAKET MANGAT, BEUNA TAKIRA\nMEUNYOE KA MALE, TEUNTE RUGOE THAT\nLANGKAH KA LEWAT, HANJEUT TAGISA\nREUDOEK DALAM GLE, BLA BLE NGOEN KILAT\nLAM NANGGROE KAGLAP, SUPOET CUACA\nDONYA RAB AKHE , WAHE E SAHBAT\nPUBUET IBADAT , YOEH MANTOENG TEUGA\nTUNOENG NGOEN BAROEH, TIMU NGOEN BARAT\nRAKAN NGOEN SAHBAT, TUHA NGOEN MUDA\nSEUMBAHYANG LIMOENG , PEUREULE THAT THAT\nJALAN HAREUKAT , DILIKOET TEUMA\nMANGAT TEUMPAT EH, BEUGLEH NGOEN TIKA\nMANGAT MEUHABA , BEULE AMANAT\nMANGAT MEUKAWEN, YANG CANDEN RUPA\nOH WATE TABA , GOEB NGIENG CEUDAH THAT\nMANGAT TAMEUNGOEN, YANGNA SEUTIA\nWATE SEUNSARA, JITULOENG MEUHAT\nMANGAT PAJOEH BU , DUMPUE BEU EK NA\nBEK TABUE SIRA , PAJOEH HAN MANGAT\nMANGAT MEUKEUNOENG, INOENG BAHGIA\nGASIEN NGOEN KAYA , HANA MEU IKAT\nMANGAT MEULAKOE, YANG TEM BLOE IJA\nPOPLEN NGOEN SUTRA, ATAU PALIKAT\nMANGAT MEU ANEUK, AYAH DEUNGOEN MA\nHANTOEM MEUDAWA, BAK BUET JEUMOET THAT\nMANGAT NA RUMOEH, MEHMOEH TEUH HANA\nHANLE KEUCEWA, SEUBAB NA TEUMPAT\nMANGAT DIBABAH, BAK PEUGAH HABA\nJEUT KEU PEUNAWA , NARIET NASEHAT\nMANGAT DI HIDOENG , TACOEM MUSALLA\nLEUHOE NGOEN ASA, OH WATE SHALAT\nMANGAT DIGIGOE, TANYOE SAUDARA\nTAKAP MEURASA , KUEH KRUEH THAT THAT\nMANGAT DILIDAH, BAK TAMEURASA\nMANGAT DI MATA, DEUH NGIENG LAT BATAT\nMANGAT GEULIYUENG, DEUNGOEN SUARA\nMANGAT DI ULE, GUTE TEUH HANA\nUTAK PIH TEUMA, AMAN SIJUEK THAT\nTAKOEH URAM TRIENG , INGAT KEU DUROE\nTA EK BAK PANJOE, MEUPALOE DADA\nTAKOEH HABANYOE, OHNOE SEULEUSOE\nKISAH TAPUWOE, BAK ASAI MULA\nANEUK CEM PALA , JITAK LE TIWAH\nMEUNYOE TUANKU , NAFSU NGOEN HAWA\nBEK NEUGEULAWA , CABUENG JIH PATAH\nMEUNYOE SUASA, HANJEUT KEU TIMAH\nNAFSU KEU BUNGOENG, REUNOENG TAMITA\nBEK TAGEULAWA, CABEUNG JIH PATAH\nMESTI PEUREUDE, DILI TAMITA\nMEUNAN PRIBAHASA , URUENG TUHA PEUGAH\nHARAP KEU RUSOEK, MEUSAROEK DADA\nHARAP KEU IJA , KAHABEH BEUKAH\nBINASA PEUKAN, SEUBAB HARIA\nBINASA KUTA , PEUNJAGA SALAH\nBINASA URUENG, BUET JURU BASA\nAKAN RASIA,M JITEM JAK PEUGAH\nUJUEN MEU PROET PROET, MUSEM KEUNOENG SA\nMEU ASOE PAYA , IE RAYA JOJAH\nSUSAH NGOEN SEUNANG, MEUTUKA TUKA\nNIKMAT NGOEN BALA, MEU UBAH UBAH\nTEUGOEH ROEH MADU, BEK NEUJEIP SIGRA\nKADANG NA TUBA , SINAN GOEB KEUBAH\nGOEH TEUNTE MAMEH, BEUTHAT BEU SAKA\nPAYAH TARASA, BACUT NGOEN LIDAH\nKAREUNA JANJI, LE THAT MEUTUKA\nKAREUNA HABA, LE THAT MEU UBAH\nMAMEH BAK BIBI, LAM HATE TUBA\nTEUNTE BINASA , MEUNYOE TALANGKAH\nASSALAM MUA`LAIKOEM, TANGLOENG MEU BHAK BHAK\nJAROE ULOEN GRAK , TIMANG BAK ULE\nJAROE LOEN LAYANG, TIMANG BAK TALAK\nSIT KA PATOET HAK , MEU`AH LOEN LAKE\nMEUKRU SEUMANGAT, RAHMAT MEUHAYAK\nKALAM LOEN PEUJAK, BAH SINGKAT DILE\nNARIET PEU INTAT , KASEB DUA KRAK\nSALAH NGOEN RUSAK , MEU`AH LOEN LAKE\nSAYANG BUNGOENG PIK, KEUMANG COET UROE\nBUNGOENG IE MAWOE, KEUMANG OH SINJA\nMEUNYOE SEUMBAHYANG , GATA LE TUWOE\nLEUPAH THAT RUGOE , UDEP LAM DONYA\nMEUNYOE PEUREULE, ACEH NYOE AMAN\nWOE BAK AJARAN, HUKOEM AGAMA\nQUR`AN NGOEN HADIS , COEK KEU PEUDOMAN\nSYARIAT ISLAM, ACEH NGAT JAYA\nMEUBLE BLE KILAT, DI LANGET HIJOE\nCAHYA MEUHAMBOE, BULUEN PURNAMA\nLOEN BRI HOREUMAT, KEU DARA BAROE\nNGOEN TUNGKU LINTO , MUDA BAHLIA\nUMPAMA JAMBOE , SAMAT TEUNGOEH BLANG\nTEUMPAT MEUNUMPANG, DALAM UROE KHA\nTEUMPAT MEUREULUE, BAROEH NGOEN TUNOENG\nTEUMPAT TEUMAYOENG , TUHA NGOEN MUDA\nKULET BOEH MANGEH, PEUREUSEH ARANG\nASOE DI DALAM, MAMEH BAN SAKA\nKISAH LINTOE OHNOE, LOEN KARANG\nSINGOEH LAEN JAN ,TA SAMBOENG HABA\nSAYANG THAT RAKYAT, KA JIJEIB RACOEN\nJISANGKA BONBOEN , MEUGANDOENG SAKA\nMEU MADA OHNOE , HABA LOEN SUSOEN\nPEU MEU`AH KEU LOEN, MEUNYOE CUPA\nBOEH PIK ,MEUSAGOE SAGOE\nBOEH PANJOE, MEUKILAT KILAT\nANEUK DARA, HAN JITUENG LAKOE\nSEUBAB HAN JIBLOE, IJA PALIKAT\nBEK TAMEUKAWEN ,NGOEN AWAK PADANG\nSYEDARA AGAM , MEUNYANG HANJEUT TOE\nBEK TAMEUKAWEN , NGOEN AWAK JAWA\nOH WATE KAYA, JIWOE U NANGGROE\nBEK TAMEUKAWEN, NGOEN AWAK BATAK\nOH WATE KAYA, JITUBA LAKOE\nBEK TAMEUKAWEN , NGOEN AWAK ACEH\nTEUSUET KREH KREH , MITA BEULAJA\nMEUNYOE TAMEUKAWEN, NGOENG AWAK PADANG\nASYIK BERDENDANG, PULOE SIMANTOEK\nMEUNYOE TAMEUKAWEN, NGOEN AWAK BATAK\nMABOEK TUWAK , SI UROE SUNTOEK\nIE DI LAOT , MEU ALOEN BICAH\nLAM PUCOEK LIPAH , NA ULAT BANGKA\nSIJUEK ULOEN TOEP, HUGOEP LOEN PEUHAH\nMEU PUE KEUH SALAH , ABANG NEUBUNGKA\nPIMTOE GEUREUBANG, GOYOENG BUET GEUMPA\nDEURI NGOEN BARA, MEUJUNGKAT JUNGKAT\nNIBAK WATENYOE , SEURAMOE RAYA\nDEURI NGOEN NGOEN BARA, HABEH KAMUE KAB\nTA GANTOE DEURI, KA DEUNGOEN BARA\nTAMPOENG YANG HANA, KAJEUT TAPEUDAP\nNIBAK WATENYOE, ACEH MULIA\nKAJEUT SAUDARA , TAMEUDUEK PAKAT\nPANE NA BADAN , YANG HANA REU OH\nPANE GEUREUPOEH , GEUPEUGAH DATA\nPANE NA MIE YANG , GLAK KEU TIKOEH\nPANE NA LAMPOEH , HAN JEUT SEUMULA\nMEUNYOE KA PAKAT, LAMPOEH JEURAT TAPEUGALA\nADAT MEUKOEH REUBOENG ,HUKOEM MEUKOEH PURIEH\nADAT HANJEUTJEUT, BEURANGHOE TAKOENG\nHUKOEN HANJEUT , BEURANGHOE TAKEIH\nANEUK, HANA MEUTUAH\nTABRI RUMOEH JIPEUGOET KEU RANGKANG\nTABRI LAMPOEH JIPEUGOET KEU BLANG\nTABRI INOENG JIPEUJEUT KEU JALANG\nBAK IE RAYA BEK TABOEH AMPEH\nBAK IE TIREH BEK TABOEH BUBE\nBEK TAMEURAKAN NGOEN SIPALEH\nHARUETA HABEH GEUTANYOE MALE\nGAMPOENG JEU OH JARAK NANGGROE\nMATA UROE LOEN BOEH KEU TANDA\nYANG KAMOE HAJAT TUHAN PEUSAMPOE\nLOEN TEUKA KEUNOE, KOEN LOEN JAK MEUMITA\nPALEH INOENG JITEUMAYOENG OH WOE LAKOE\nPALEH LAKOE SIPAT KUWAH PILEH ASOE\nPALEH RAKYAT JIMEU UPAT JEUB JEUB SAGOE\nPALEH RAJA JIPEUCAYA BEURANG KAS\nPAJAN SIT MASA BOEH TIMOEN TAPLAH\nMEUKOEN WATE GRAH OH UROE TUTOENG\nPAJAN SIT MASA TANYOE MEUNUNTUET\nYOEH MASA UBEUT NA URUENG TULOENG\nBUKOEN THAT SAYANG EUNGKOET KHAN KAPAH\nKA ALOEH ALAH DALAM IE RACOEN\nPUE TRA KREH KROEH DI LAMPOEH TEUBE\nBEURIJOEK BALE PAJOEH BOEH PEUTEK\nKOEN RUMAN GATA MEUKAWEN NGOEN KE\nRUMAN PAP ASE LAM UROE TAREK\nBAK MEURIA DALAM PAYA\nTACOEK DADA PUTA KEU TALOE\nDUM RUMAN GATA HANA LOEN HAWA\nSIPLOEH RUPIA LIMOENG TROE\nJAK LOEN TIMANG KUSYANG KASYANG\nPANEUK PAYANG ON GEURUTOE\nBEU MEUTUAH BUNGOENG KEUMANG\nBEUKAPEUTIMANG BAN DUA KAMOE\nJAK LOEN SAYANG PUTIEK LABU\nBAK PIH LEUHU BOEH MEUSEURUELA\nBEU ALLAH BRI PAYANG UMU\nBEUJEUT KEU TUNGKU ANEUK DI GATA\nBEUNA TAPATEH WAREH LE GATA\nBEUSAPUE HABA PIKIRAN BULAT\nNGOEN POMARITAH LANGKAH BEUSAMA\nMANGAT SEUJAHTRA GEUTANYOE RAKYAT\nKA JIMEUDOA MEUYOE NA SAKET\nKA JIMEURATEIB MEUNYOE NA GEUMPA\nSEUMBAHYANG WAJEB UROE JEUMEUAT\nSEUMBAHYANG SUNAT BAK UROE RAYA\nMEUHANA GEUMPA SEUMBAHYANG TANLE\nJI ADE PADE TIKA MUSALLA\nIJA SILEUKOEN JITIEK U SANDENG\nSEULAMA KAYEN HANALE GEUMPA\nSABOEH SAGOE MEUKAT PAYEH\nLADOEM WAREH MEUKAT APAM\nSABOEH SAGOE MEUKAT TUMPOE\nLADOEM ADOE MEUKAT PISANG\nNYAN KEUH SEUBAB HAI SAUDARA\nJEUT MEUGISA MEUWOE ULANG\nOH LOEN INGAT NYAN KEU NANGGROE\nLOEN KEUNEUK WOE BEULANJA TAN\nTAKOEH BULOEH RANCOENG KEU TUMBAK\nSAMAK TIMOEH BAK TIMOEH MATA\nROET NOE GEUPREH ROET DEH GEUJAK\nKA MEURUMPOEK SABE TUHA\nALAH HAI DEK PAYOENG JANTOENG PISANG KLUENG\nLOEN CRE DI MIDUEN LOEN TINGAI JURE\nLOEN AROENG PADANG JEUMEURANG UTUEN\nHAN LOEN PEURUEMUEN RIMUENG NGOEN CAGE\nALAH HAI ADEK CANTEK BUNGOENG ROEM\nHABA LOEN SUSOEN HANSOE PATEH\nKEUBIET MUSTAHE GANJE BAK HUKOEM\nRAKAN NGOEN KAWOEM TEUNTE PEUJAEH\nJIPHOE U LANGET LOEN BUSU MEUHAT\nWALAUPUN BAK HAT LAM AWAN MIGA\nJILOEP LAM TANOEH ULOEN KUEH MEUHAT\nJI EK U DARAT ULOEN THEUN SUDA\nJIGROEB U LAOT LOEN JEU NGOEN PUKAT\nOH KA LOEN DAPAT LOEN POEH BEU PHANA\nTUBOEH KUCANG CANG DARAH KU HISAP\nPUWOE ALAMAT KEUNOE KEU RAJA\nMEUKEUSUD HANTROEK SAMPOEH BOEH PUNGGOENG\nALET IE HIDOENG TIJOEH IE MATA\nHATE JIH SAKET MEUTIET TIET LAM LHOENG\nSANG SANG PEUREULOENG NYAWOENG KEULUWA\nMEUDANG THOE REU OH LOEN PIYOEH SIAT\nJAROE KEURAWAT KUWUET KEULEUPAH\nSIRA MEU DOA NIBAK HADHARAT\nSAMPOE NGOEN TAMAT ULOEN SEULEU AH\nKAROEH MEUPAKHOEK JAMPOEK KEUDIDI\nJIMEULOET NURI NGOEN CICEM PALA\nJIMEULOET SIWAH NGOEN MIRAH PATI\nHANALE MEURI PEUSAM NGOEN KALA\nHAI RIMUENG ANGKOET SIMATE GEUCANG\nHAI BUYA KURAN KAFE BEULAGA\nPUBUET SAJAN KE MALE BACUT TAN\nKAWEH DISINAN HAI TA EUT BUTA\nITIKUET BEUJROEH IMAN BEU KUAT\nBEK SAMPOE SISAT TABLOEH LAM UROENG\nJAMPANG OH TAWOE NANGGROE AKHIRAT\nAMAI IBADAT NYAN KEUH YANG TULOENG\nGEU UJI IMAN SIDROE SROE INSAN\nGEUBRI COBAAN MEUBAGOE RUPA\nSEUBAH DONYA NYOE TEUMPAT SINGGAHAN\nSOE YANG KOENG IMAN MEUHAT BAHGIA\nANEUK MUSANG EH SIDEH MEUJUMPHOE\nLAM TRIENG MEUDUROE TEUNGUET LAGOENA\nMEUNEUJEUT INTAT ULOEN NEU PUWOE\nLAEN BEURANGSOE KUPUE NEUKIRA\nGEULANTOE LOEN BA JEUMPA MANGAT BE\nSANGOI BAK ULE MEUDANG DANG MALA\nSAMBOET RAKAN DROE BEK SAMPE LAYEE\nYANG GATA LAKE NYOEPAT KA LOEN BA\nDALAM GLE PUCOEK BEURIJUEK BALE\nJIDOENG COENG KAYE JIMEUSEURAPA\nINGAT RAKAN E TUHAN TIEP WATE\nSINAN TALAKE PUE PUE YANG HAWA\nANEUK KEUCUBOENG DICOENG BAK ARA\nANEUK MEURUWA DIBINEH PASI\nADAK LOEN PEUGAH PAYANG LAGOENA\nHANA MEUGUNA ULOEN JAK KHEUN KRI\nDEUNGOEN SIBANGSAT ARAT MEUDAWA\nDIPEUHU MATA PEUGAH BEURANG KRI\nSEUBAB BUET TUHAN KATAN JITHE NA\nMUNGKE RABBANA HANA JITURI\nPUCAK SEULAWAH MEUGAH LAM AWAN\nBUKET BLANG KULAM MEUTANGA TANGGA\nPUE TAMEUHAJAT GATA HAI RAKAN\nKEUNOE TROEK DATANG MEUPUE KAREUNA\nSINYAK KEUMAWE PANTE GEULUMPANG\nKAWE JITAMBANG KA PUTOEH MATA\nMEUYOE CEUMBURU TANDA GEUSAYANG\nCINTA MEULABANG TANDA SEUTIA.\nMEUHIJOE HIJOE ON NALEUNG LAKOE\nBAK CABEUNG GEUTOE JIDOENG MEUREUBOEK\nNIBAK SIMALAM ULOEN MEULUEMPOE\nWATE PIH SAMPOE POEH DUA KATROEK\nJEH ANEUK TIYOENG DICOENG BAK PANJOE\nANEUK LUTOENG MOE COENG KAYE RAYA\nE YA ILAHI NEUBRI KEU KAMOE\nNIBAK MALAMNYOE BEUTROEK BAN PINTA\nPUTEIH MEUCAYA CUACA UROE\nPEUNGUEH LAM NANGGROE TANGIENG SEULALA\nGATA PAT GAMPOENG BAK LOEN TAKHEUN PROE\nHANTOEM HAI ADOE LOEN KALOEN RUPA\nLEUPAH THAT SAYANG KEUMANG COET UROE\nHANLE SOE PAKOE JEUMPA KA MALA\nSUSAH NGOEN SEUNANG MEUGANTOE GANTOE\nBAK TUHAN SIDROE BANDUM MEU PUNCA\nNABI NEUWASIET NIBAK GEUTANYOE,\nHAN NEUBRI MOE MOE BAK URUENG MATE\nRAYA THAT DOSA MEUSOE YANG MOE MOE\nIBARAT ANOE DI ATEUH PANTE\nTADUEK TADOENG BEURANG KAPAT\nALLAH TA INGAT BEURANGJAN SABE\nHANJEUT TAKHEUN DEUNGOEN LIDAH\nALLAH ALLAH KHEUN NGOEN HATE\nBEUNA TABEUT KITAB TAUHID\nBEK LEUPAH MARIT JEUT KEU KAFE\nBEUNA TABEUT KITAB TASAWOEH\nBEKROEH TAPAJOEH BANGKE BANGKE\nBEUNA TABEUT KITAB FIKAH\nBEK ROEH TAPEUGAH HABA JAHE\nBEUNA TABEUT KITAB MANTE`K\nBEK HEK DAWA BUTA SABE\nSALAMMUALAIKOEM, TUNGKU SINAROE\nKATROEK KAMOE. LINTO MEUBA\nSIDEH DI JEU OH MEUTEUKA KEUNOE\nKEU BUNGOENG JAROE, SAPUE TAN MEUBA\nLOEN LAKE MEUAH, BANDUM SINAROE\nJAROE LON SIPLOH LON BOT SIKUREUENG\nGEULANTOE PEUDEUENG TAMPOK SUASA\nJAROE SIKUREUENG LOEN BEU OT LAPAN\nRANUB LAM PUAN BATEE SUASA\nJAROE LON LAPAN LON BEU OT TUJOH\nGEULANTOE BUNGKOH MEUREUPOK PUNCA\nJAROE LON TUJOH LON BEU OT CIT NAM\nGEULANTOE PINGAN CEUPE DALICA\nJAROE LON CIT NAM LON BEU OT LIMONG\nGEULANTOE BUNGONG DI PUNCA IJA\nJAROE LON LIMONG LON BEU OT PEUET\nGEULANTOE JIBOT PLOK MEUNYEUK ATA\nJAROE LON PEUET LON BEU OT CIT LHEEE\nGEULANTOE TEUBEEE LASON U MUDA\nJAROE CIT LHEE LON BEU OT DUA BOH\nGEULANTOE U GROH TALHAP NGON CUKA\nJAROE LON DUA LON BEU OT HABEH\nGEULANTOE U DADEH LAWOEK LAM SAKA\nIJOE IJOE , NALEUNG SAMBOE\nIJOE BIRU , NALEUNFG LAKOE\nMEUJAK KEUNOE ,MEUBA LINTOE\nASOE KASOE, JUDO PUTROE\nBUNGOENG JEUMPA ,TIMOEH DI LEUN\nPATAH SABOEH DHEUN, SEULAMA GEUMPA\nBEKLE NEUPEUTREK, KAMOE DOENG DILEUN\nMEUTAKOET UJEUN, KA BASAH IJA\nTA EK U GLE , TAJAK KOEH KAYEE\nPAYANG TAKOEH LHE, PANEUK KOEH DUA\nBEKLE LAM UROE ,KAMOE NEU ADE\nKA BASAH BAJE, REU OH KEULUA\nWALAIKOEM SALAM TUAN, YANG TEUKA\nKAMOE TEURIMOENG, NGOEN HATE SUKAS\nMEUPEU MULIA, SANG MEUH KEUREUTAH\nDALEH BAN TEUKA, JEU-OH MEULEUPAH\nPEUTAMOENG LAJU, BEKLE DI LUA\nMALAM KA JMULA BEK BASI KUAH\nIDANG KAMOE BOET, HANA MEULAPEH\nLAM CUPE PUTEIH, SISEU LAM TIKA\nMEUBU KAMOE BOEH, LAM PINGAN LIPEH\nMEUAH HAI WAREH, KOEN KAMOE SAJA\nGULE BOEH LABU, EUNGKOET BAK PISANG\nMEU KEU SIE PANGGANG, MEUBEK NEUHAWA\nNEU TUNGGENG GAPET,NEURHAH NGOEN JAROE\nNEUMAKEUN BEUTROE, BU DEUNGOEN SIRA\nEUNGKOET DI LAOT, MEUTADEUNGOE GAH\nTULUNYOEK PATAH, BAK CULOEK SIRA\nMEUNYAN KEUH YANG EK, KAMOE SEULEUAH\nBEURAYEUK MEUAH, WAHE SAUDARA\nTIKA KA MEULEUNG, NGOEN KASOE SUTRA\nDALAM ISTANA ,DUMPUE KA KEUMAH\nSIT KA KAMOE THE,JAME TROEK TEUKA\nKAMOE SEUDIA RANUB LAM KARAH\nJANTOENG PISANG KLAT, PUTIEK PISANG NU\nNEUTAMOENG LAJU, JAME BAN TEUKA\nEUNGKOET SINOE TAN, JEU-OH THAT PASI\nBEK THAT NEUTIMANG,MASEN NGOEN MASAM\nKADANG HAI RAKAN, NA LEUPAH CAMPLI\n.RUKON MAKANAN, HANA MEUTUBAN\nMAKLUM HAI RAKAN JEU OH NGOEN PASI\nEUNGKOET DI LAOT, MEUKAWAN KAWAN\nTUNGKU NEUMAKEUN, NGOEN SIRA CAMPLI\nTABEU NGOEN MASEN, BEK TUNGKU PEUTRANG\nMEU PHEIT NGOEN REUHANG,MASAM NGOEN BASI\nKADANG SIT MASAM, LEUPAH BOEH MAKEN\nKADANG SIT MASEN, NA LEUPAH SIRA\nKADANG SIT MEUHOENG, NA LEUPAH RHEU\nKADANG SIT TABEU, LAGI IE RAYA\nSAYANG PISANG WAK,MASAK NIBAK MU\nSAYANG PISANG NU, ASOE JIH BATAT\nOHNOE LOEN PEUSEB, BEK PAYANG BUHU\nMEU-AH HAI TUNGKU, MEUNYOE NA SILAP\nKEUDE MEUREUDU TAMOENG U DALAM\nROETR SIMPANG MATANG, JAK SAMALANGA\nKEU BUNGOENG JAROE, KEU ASOE TALAM\nBAK KAMOE PIH TAN, RANUB SIGAPU\nNABSU KEU BUNGOENG, RUNOENG TAMITA\nNIBAK PEUREUDE, DILE MEUMITA\nMENAN PRIBAHASA, UREUNG TUHA PEUGAH\nKAMOE TEURIMOENG, NGOEN HATE SUKA\nTREIP THAT KA MEUPREH,MEUNYOE BAROE TROEH\nNYOE LEUPIE BUNGKOEH, HANA CEURANA\nNYOE RANUB UTEUN ,PINEU BOEH AWE\nKAMOE BINEH GLE, JEU OH NGOEN BANDA\nRANUB LAM SEUPEH,PINEU MEULASOEN\nGAPU DALAM ON, KEURADAM HANA\nNA MEUBOEH GAMBE, KA HANA BAKOENG\nMEUH HAI AMPOEN, BANDUM SYEDARA\nMEUGALAK LOEN THAT, LOEN KALOEN PUYOEH\nJIPHOE THAT JEU OH, JILOEP LAM CINTRA\nNYAN LINTO BARO, NEUBA DI JEU OH\nPEUTAMOENG BEUTROEH, KEUNOE LAM KUTA\nCICIN EMAS, MATA BERLIAN\nPAKAI DI TANGAN SI MANIS JARI\nDIPESAN JANGAN, DIKIRIM PUN JANGAN\nBERSAMA-SAMA, MENAHAN DIRI\n-KALAU PEDANG, MELUKAI TUBUH\nMASIH ADA HARAPAN , SEMBUH\nKALAU TUTUR, MELUKAI HATI\nKEMANA OBAT, HENDAK DICARI\nIE SITEUGOEK . BU SABOEH SUEB\nATRANYAN BEUJEUT , KEU DARAH GAPAH\nKEU UREUNG PO HAK, BEUTROEK MEUKEUSUD\nNEUBRI LE MAKBUT, FAHLA MEULIMPAH\nKALAU PEDANG, MELUKAI TUBUH\nMANGAT-MANGAT, LEUKAT MEU IKU\nLEUBEH MANGAT BU,BREUH PADE AKA\nMEUNYOE HANA DOA PO MA NGOEN ABU\nBARAT NGOEN TIMU HANA BAHAGIA\nBUKAN LE SAYANG, LOEN KALOEN PANYOET\nMATE SIGOE PHOET, LAM ANGEN BADEI\nSEUMBAHYANG BEUNYAHIN,IBADAT ,BEU JEUMOET\nADAK TROEK MAOET, KANA PUE TABA\nMEUNYOE NA MUDAH TAJAK U HAJI\nBAK KUBU NABI, BEUTROEK TA TEUKA\nUTANG TAPEUGLAH, SEUDEUKAH BEU TABRI\nSIT NA KEUH KEUHKRI, ALLAH KARONYA\nKRU SEUMANGAT , ALHAMDULILLAH\nJAROE DUA BLAH DI ATEUH BUBOEN\nKEUNEUK BRI RANUB, BUNGKOEH TAN TEUHAH\nPINEUNG TAN SOE PLAH, HANA SOE LASOEN\nADAK NA UREUNG INOENG, MANTOENG GEULISAH\nTEU INGAT KISAH , BULEUN DUA BLAH WATE AKHE THOEN\nBAK TUNGKU YANG MUNGKEN IE SABOEH BUK KREUNG\nTAPI BAK KAMOE UDEUNG , KA LAOT RAYA\nSALAM A`LAIKOEM, TANGLOENG MEU BHAK BHAK\nJAROE ULOEN GRAK ,TIMANG BAK ULEE\nSIT PATOET THAT HAK, MEU-AH LOEN LAKE\nNARIET PEU INTAT, KASEB DUA KRAK\nSALAH NGOEN RUSAK, MEU-AH LOEN LAKE\nMEUBLET BLET BINTANG, DI LANGET HIJOE\nCAHYA MEUHAMBOE, BULEUN PURNAMA\nLOEN BRI HOREUMAT KEU DARA BAROE\nNGOEN TUNGKU LINTOE, MUDA BAHLIA\nMEUBLET BINTANG DI LANGET HIJO\nCAYA MEUHAMBOE BULEUEN PURNAMA\nLON BRI HORMAT KE DARA BARO\nNGON TEUNGKU LINTO MUDA BELIA\nSEULAMAT BAHAGIA LINTO NGON JUDO\nDALAM PEURAHO DONYA KEDUA\nBILA JUEMEURANG LAOT NYANG HIJO\nNEUBI TUHA E RAHMAT SEUJAHTERA\nBEULAGEE ADEK DEUNGOEN CUT ABANG\nBAN NABI ADAM NGOEN SITI HAWA\nBEULAGEE ALI DEUNGOEN FATIMAH\nSABE LAM GAIRAH CINTA MEUNYINTA\nUMPAMA MUHAMMAD DENGOEN KHATIJAH\nRAHMAT MEULIMPAH LE RABBANA\nBEUJEUT KEU TEGKU DUA BOEH PAYOENG\nTEMPAT MEULINDONG UJEUN JI TEUKA\nBEUJEUT KEU TENGKU KEU PANYOET TANGLOENG\nNGON PEUTRANG GAMPOENG WATEE GEURANA\nUMPAMA JAMBOE SAMAT TEUNGOEH BLANG\nTEUMPAT MEUNUMPANG DALAM UROE KHA\nTEMPAT MEUREULUI BROH NGON TUNONG\nTEUMPAT TEUMANYONG TUHA NGON MUDA\nE TENGKU LINTO U LON PEU INGAT\nLON AMANAT BAK LINTO MUDA\nGATA GEUKANDONG POMA SUSAH THAT\nBEUNA TA INGAT POMA OH TUHA\nBEK BAN NA INOENG, SIBUNGOENG REUHAT\nTANLE TEU INGAT KEU JASA PO MA\nBEK LINTO MEUTUAH OH KANA JUDO\nKEU POMA HAI LINTO TUWO DIGATA\nPEULOM MEUTEMEE YANG PUTEH LICEN\nMEU ENGKOT MASEN HAN LE TA KIRA\nETNAN KEUEH BACUT HABA PEU INGAT\nLAEN AMANAT BACUT AGAMA\nBAK WATEEE SUBOH BEUDOH LE LAJU\nBAK MON TA PEUTOE, JUNUB LE SIGRA\nNGON DARA BAROE BEUNA TA PEUGOE\nBEK MEUPALOE SUCI TAN GATA\nTEUMA OH LHEUH NYAN TUENG IE WUDHUK\nSEMBAHYANG KHUSUK PUJOE RABBANA\nALLAHUMMA SALLI’ALA MUHAMMAD\nBEU MEUANEUK BEU MEUCUCOE\nLAGEE NIBO DALAM PAYA\nPAT RANUB NYANG HANA MIRAH\nPAT PEUNERAH NYANG HANA BAJOE\nPAT KEUH NARIT NYANG HANA SALAH\nMEUNYOE HAN AWAI NA BAK DUDOE\nKRUU SEUMANGAT HAI LINTO\nBEUDOH TALANGKAH BAK JUDO GATA\nUDEP LAM DONYA, BEU TEUGAH DAN MEU IMAN\nBEU LAGE NABI ADAM NGOEN SITI HAWA\nBEUGOET BEUJROEH, LAGE YUSUF NGOEN ZALIKHA\nBEUKAYA BEUKHALIM, LAGE NABI IBRAHIM NGOEN SITI SARA\nLAGE SAIDINA ALI NGOEN FATIMAH ZUHRA\nLAGE NABI MUHAMMAH NGOEN KHATIJAH AL KUBRA\nIE KRUENG PEUSANGAN, MIRAH NGOEN CIKOE\nIE KRUENG GEUREUTOE, JEUREUNEH PUTEIH\nHAJAT U LOEN COET, SIBUNGOENG PANJOE\nKA TABOEH TALOE KA TATHEUN AMPEH\nKANA SOE PAGEU ,PO BUNGOENG PANJOE\nKAWAT MEUDUROE PAGEU MEULAPEH\nDILE LOEN SIBU SABE TIEP UROE\nOH WATE DUDOE KAGOEB BOEH AMPEH\nTEUNGOEH LOEN SAMBOENG RUNOENG NGOEN TALOE\nTEUNGOEH LOEN HIROE, LOEN SIBU GASEH\nKAGOEB BOEH TANDA SIBUNGOENG PANJOE\nBAK PIE LOEN NYOE GASEN NGOEN JAYEH ALL\nALLAH YA TUHAN MEUPAKOEN MEUNOE\nNASIB ULOEN NYOE CUKOEP THAT PEUDEH\nULOEN IKEULAS, SEURAH NIBAK PO\nBEK ROEH LOEN POEH DROE E PO NEUGASEH\nNA KAMOE BA IJA REUHIK,RANUB SIPRIEK,\nPINEUNG TUPE TIEK, SOE LASOEN HANA\nBEK NEUKALOEN KEU ASOE BUNGKOEH DEUNGOEN YUM\nTAPI NYAN YANG NA MUDAH,DAN MEUNUROET ADAT\nPHET NGON REUHANG, TABEU NGON MASAM\nATRANYA N LAZEM, BAK MANUSIA\nPEU TUNGGENG, GAPET, PEU BASAH JAROE\nNEUPAJOEH BEUTROE BU DEUNGON SIRA\nYANG KREUH – KREUH TUNGKU PULANG KEU PO UMOEH\nYANG LEU MOEH – LEUMOEH, PULANG KEU JAME TEUKA\nDENGAN UCAPAN, BISMILLAHIRRAHMANIRRAHIM.\nIE KRUENG WAYLA, CUKOEP THAT LEUKAT\nEUNGKOET JILUMPAT,JISANGKA TUBA\nTEUTOEP NGOEN RINCOENG,JEUT TA PEU UBAT\nKEUBIET SAKET THAT, MEUSINGKLET HABA\nASSALAMU’ALAIKUM SYEDARA BISAN\nSEUREUTA SAJAN WAREH YANG TEUKA\nTUHA ADAT KA DEUNGON HUKOM\nKETUA KAOM MUSLIM SEJAHTERA\nPIMPINAN PEMUDA KEU TIANG NAGGROE\nHUKOM BEUMEUHOE SAGAI BEK LUPA\nPIMPINAN POMA PEUTIMANG LAKOE\nADAT LAM NANGGROE BEUGT TAJAGA\nJAROE LON SIPLOH KEUWAREH BANDUM\nPALEUET TEULINTEUENG KEU UREUENG TEUKA\nKAREUNA SALEUM NABI KHEUN SEUOT BEURATA\nYANG WAJEB THAT – THAT SEUOT BEURATA\nBUNGOENG JEUMPA KEUMANG MEUTABU\nBUNGOENG MEULU KEUMANG MEUBANJA\nKA MEURUMPOEK NYANG SABEE MEUTU\nLAGEE CUT BUNGSU NGOEN MALEM DIWA\nITAM – ITAM ANEUEK BAYAM\nTABRI SIREUGAM LOEN KEUNEUK TABU\nBEUTHAT TA EU RUMAN LOEN HITAM\nTADOEM SIMALAM NGAT TA EU LAKU\nDICOENG PINEUENG EUMPUNG BEURAGOE\nDICOENG PANJOE EUMPUNG CEM PALA\nMEUNYO EK TABOEH TALOE JAROE\nBAH LE TAPUBLOE TATOENG HAREUGA\nTAJAK U LAMPOEH TAPOET BOEH TIMON\nTEUPEU TEUMOEN NGOEN SAKA PUTEH\nBEK TABOEH –BOEH RAKAN TEUH DILE\nJAMPANG TALAKE RANUB SIGAPU\nTAMOENG U LAMPOEH TAPOET BOEH TIMON\nTAPEUTEUMOEN NGOEN SAKA PUTEH\nTAK COK ULON BEUJEUET KEU TEUNOEM\nMANGAT JEUT KEUNGOEN WATEE TA EH\nBEK HAI TEUNGKU NEUCREU KAYEE\nBAK MEUSEULE LEUK DI KUTRU\nBEK TABOEH –BOEH RAKAN DILEE\nJAMPANG TALAKEE RANUB SIGAPU\nALLAH HAI DO – DODA IDANG\nRANGKANG DIBLANG TAMEH BANGKA\nBEURIJANG RAYEUK PUTROE SEDANG\nJAK BANTU PRANG BELA BANGSA\nALLAH HAI DO - DODA IDANG\nCICEM SUBANG JIPHOE MEUGISA\nWATE RAJEUK BUNGOENG KEUMANG\nKAYEE DISIMPANG PEUGOET KEU BAHTERA\nJAK KUTIMANG BUNGOENG MEURAK\nKAYEE SIBAK DILEUEN ISTANA\nBEURIJANG RAYEUK PUTEH MEUPRAK\nLAJU TAJAK BELA AGAMA\nJAK KUTIMANG BUNGOENG LANGSAT\nBE JIH MANGAT BUNGOENG LANGA\nBEURIJANG RAYEYK PUTEH LUMAT\nBAK JEUET TAMAT KEUMEUDOE BATRA\nALAH HAI DO – DODA IDI\nANOE PASI RIYEUK TIMPA\nBEURIJANG RAYEUK CUT PUTIH DI\nGANTOE ABI MAT NEURACA\nBUNGOENG MANCANG RHOET MEUKEUBA\nBEURIJANG RAYEUK BUNGOENG KEUMANG\nJAK PEUTIMANG , ADAT BANGSA\nJAK KUTIMANG BUNGOENG SUKOEN\nBAK SITALON BOEH HANTOM NA\nBEURIJANG RAYEUK PUTEH SABUN\nBEU – EEK TAPEUTRON BAHTERA RAJA\nBUKOEN SAYANG LOEN EU SIMPLAH\nLAM GEU KEUBAH SOE NGUI HANA\nBUKAN SAYANG LOEN EU SANG MAH\nDALAM SOSAH INGAT KEU BANTA\nBUKAN SAYANG LOEN EU PEUTOE\nPEUMOH ASOE MEUIH PERMATA\nBUKAN SAYANG LOEN EU PUTROE\nDA WOK JIMOE RO IE MATA\nDI ACEH NA ALAM PEUDEUENG\nCAP SIKUREUENG LAM JAROE RAJA\nPHOEN DI ACEH SAMPOE U PAHANG\nTANSOE TEUNTANG ISKANDAR MUDA\nBANGSA PORTUGIS ANGKATAN MEUGAH\nABEH GEUPINAH DI SUMATRA\nU MELAKA KEUDEH DIPIYOEH\nKEUNAN PIH TROEH SEUTOT TEUMA\nISKANDAR SANI DUEK GEULANTOE\nLAKOE PUTROE TAJUL MULIA\nKUTA MELAKA TEUMA GEU EUNGKHOE\nPORTUGIS JIWOE KEUDEH U GOA\nDO DODA IDANG\nBEU EEK TAPRANG NANGGROE DUMNA\nBEURIJANG RAYEUK BANTA SAIDI\nULEE ILI PRANG TAPUGA\nBIJEH SAWI DALAM KACA\nBEUNA UMU BANTA CUTLI\nGANTOE DOLI MAT NEGARA\nJAK LOEN TIMANG PUTIK RAMBOET\nBEUNGOEH SEUPOET LOEN SEUMANOE\nBEURIJANG RAYEUK BINTANG KUTUB\nEK TA LEUGOT DUMNA NANGGROE\nJAK LOEN TIMANG BUNGOENG PADEE\nPUTEH MUPE – PE DALAM UROE\nBEUPANYANG UMU BEUJROEH PI – EE\nEK TUENG ATE ASOE NANGGROE\nJAK LOEN TIMANG PUTIK TUPHAH\nMEUH MEUTAH TAH, ASOE PEUTOE\nBEURIJANG RAYEUK BANTA MEUTUAH\nBEU EK TA KRAIH DUMNA NANGGROE\nJAK LOEN TIMANG PUTIK MANCANG\nBANTA SEUDANG RUPA SAMLAKOE\nBEURIJANG RAYEUK B‘OH HATENANG\nBEUDISAYANG LE KAUM DROE\nADAT BAK POTEU MEUREUHOEM\nHUKOEM BAK SYIAH KUALA\nRESAM BAK BENTARA\nPUE KEUTAK KEUTOEK BAK TAMPOENG NEUROK\nBUROENG KEUTOEEK TOK SINAN DITAPA\nMEUKRIET NGOEN SAREUK MEUSU NGOEN JAMPOEK\nNYOE BARO TROEK LAWAN MEUSENDA\nDI BLANG ASAN GAJAH MEUROEN – ROEN\nDI BLANG SUKOEN GAJAH GEUPEULHEUH\nMEUNYOE NA MEUHEUT TAMEUPANTOEN\nBAK GATA PHOEN KAMOE SEUNEULHEUH\nMANOEK PUTEH BULE JIH SABON\nJITOEH BOEH PHOEN BAK SANDENG JEUNGKI\nSINYAK MEU PANTOEN U LON MEUPANTOEN\nDI DALAM PANTOEN TAMEUTURI\nLEUK DI DAYA JARENG DI GURAH\nSINYAK COEP KIPAIH NGOEN SUTERA CINA\nJANJI KA ABEEH SUMPAH KA LEUPAH\nMEUSOE YANG UBAH MEULUNGKOEB DONYA\nIE DALAM KRUENG MEUBUROEN – BUROEN\nIE DALAM MOEN MEUBURA - BURA\nHATEE LAMPRUET LOEN HAN EK LOEN TEUGON\nHANJEUT LOEN KALOEN SINYAK JAK DUA\nLIMOENG – LIMOENG SINYAK COET BUNGONG\nDISADUE REUNOENG BAK CABEUENG LANGA\nROETNOE GLUM BINTANG RETDEH GLUM BUNGONG\nYANG TOEH MEUKEUNOENG KAMOE NA DUA\nRANGKANG DI BLANG BINTEH JIH BLEUET\nTAMEH TEUPHEUET PEULEUPEUEK JOEK DARA\nMEUNYOE KA TATEM TAN PILEH PAREUET\nBEURANGRI PI JEUET GATA ADOE – A\nKUALA BUGAK AROEN MEURITI\nKUALA IDI ASAN MEUBANJA\nTADOEK MEUTUMPOEK TADOENG MEURITI\nPILEH BEURANRI KAMOE ADOE A\nSINYAK PAJOEH BU NGOEN GULE BOEH PIK\nPEUNYUNG MEUTIKTIK SUBANG MEUCINTRA\nSABOEH LOEN TATANG SABOEH LOEN TINJIK\nLOEN COEK BEK MEULIEK GATA BAN DUA\nRANUP KUNENG ON DI SIMPANG ULIM\nLOEN POET SICEUDIENG KEU UBAT MATA\nALEH MELINGGANG MATA MEUNGGILIENG\nNYANG MEUGLUM BAK MIENG KA GOEB BA TANDA\nTAJAK U PASI TAKAWE BAKOEH\nBAKOEH JITOEH BOEH SAJAN CEMPALA\nNYANG MEUGLUM BAK MIENG HANNA LOEN TEU – OH\nLAM DUA SABOH BEURANGRI PIH SA\nKULAM DI LEUEN IE JEUREUNEH\nTIMOEH DI BINEH GEULIMA SAKA\nDILOEN KUKHEIM DI GATA BEUNGEH\nSALAH PEU JEUNEH TAPEU KROET MUKA\nDICOENG BAK ARA EUMPUENG CICEM\nKEUDEEH JIMEUEN DICOENG SEULANGA\nMEUKREIH ON KAYEE LOEN TEUPEUE CICEM\nTEUSEUNGEH TAKHEM LOEN TEUPEUE BASA\nCICEM PALA CUT JIDOENG ATEUH JOEK\nCICEM MEURUBOEK ATEUH SEULANGA\nSIBULEUEN SABEE HANTOEM LOEN THOEK THOEK\nNYUE LEH PUE KATROEH LAWAN MEUSENDA\nMANGAT – MANGAT PISANG TEUPEUNGAT\nTEUNGOEH LOEN MAT MAT KA RHOET LAM ABEE\nBERANGKADUM LEE NEUBRI MANGAT\nHATEE TEURINGAT KEUBULEUEN DILEE\nJAK KUTATAK JAK KUDANGDI\nIE MON HAYATI IE KRUENG KALKAUSAR\nSOE POET KEULON BUNGONG KUDANGDI\nUPAH JI KUBRI UBEE NA HAWA\nPUTIK KAYEE LE BUNGOENG HAN JIMAT\nALAMAT KILAT UJEUEN KEUNOENGSA\nNEUTOEB MATE LOEN E MALAIKAT\nBEK ROEH LOEN PUEBOET MAKSIET DI DONYA\nBULEUEN PEUET BLAH PEUNGUEH MEU PRANG PRANG\nSINYAK PEH CANANG SU JIH MEUTAGA\nRINDU MESYEN CINTA LOEN HAN BAN\nSALEH PAJAN TROEH BAN HAJAT PINTA\nIE DI LAOT PUTEH MEU PRAK PRAK\nCEURUPA PIRAK DALAM CEURANA\nRUPA LOEN BROEK HANA MEUSIGAK\nPANE TAGALAK RUPA LOEN HANA\nTAJAK U GLEE TAJAK KOEH DAROEH\nPILIH YANG JROEH KEU TALOE TIMA\nRUPA NGOEN SIGAK HANA LOEN SATOEH\nPEURANGUE YANG JROEH DI LOEN KUMITA\nMEUNYOE MEUHEUT TAPAJOEH UDEUENG\nTALINGKEU KRUENG JARENG TAPUBA SUA\nHARTA LOEN TAN BANGSA PIH KUREUENG\nLOEN TAKOET MEUJANGKEUENG BAK SEEDARA\nTARAMAH BOEH DRIEN TEUMOEN BULUKAT\nUREUENG MEUPUKAT DI LAOT RAYA\nHARTA NGOEN BANGSA HANA LOEN INGAT\nSUARA MANGAT DI LOEN KUMITA\nUREUENG KEUMEUKOEH DI BALANG BLADEH\nSINYAK TOET PAYEH DI KEUDE JANGKA\nLOEN KHEUEN MEUPUE TAJAWEUEB MEUDEH\nABEEH HAN ABEEH DI LOEN NGOEN GATA\nMEUNA MEUHEUT TAPAJOEH SAWOEH\nTADOENG DI JUE OH PUBHOE GEULAWA\nMEUNA MEUHUET KEU UREUENG JEU OH\nBEUGOET TA SEUPOEH BEKJAN DIBUNGKA\nASEH – ASEH DI TEUPIN BATEE\nMEUJAMU BE NGOEN RANUB UTEUEN\nPURA – PURA TAGASEH KEU KEE\nLAKSANA BOEH KAYEE BAK UJUNG CABEUENG\nLEUK DIKUTRU ATEUH GEURUPHEUENG\nSIWAH LINTEUENG JI SAMA SAMA\nMEUKA LOEN GASEH SIDROE DROE UREUENG\nUTAK LAM TULUENG LOEN BAGI DUA\nPULA LADA BAK TANOEH SINGET\nGEUPULA KUNYET BAK TANOEH RATA\nLOEN PULA CUKO KA TIMOEH KUNYET\nNARIT MEU UNYET SEUNGKOE LAM DADA\nSIKIN LIPAT GEURAWOET AWEE\nSABE SABEE NADUM GEUJANGKA\nMEUNYAOE LOEN KHEUEN PEU NEUWUEH HATEE\nKOEN LOEN PAKEE HABA MEUSENDA\nMANOEK PUTEH BULEE JIH SABOEN\nJITOEH BOEH PHOEN BAK SADENG PARA\nLOEN KEUEN KULU TAPEUGAH SUKOEN\nBAK TUENG HATE LOEN BIJAK THAT GATA\nJEUMPA BIRU MEUBEE MEUHAYAK\nBUNGOENG MEURAK DI DALAM KUTA\nMEUNYOE JEUET ABANG KEU BURAK\nJAMPANG LOEN JAK – JAKSAWUEK DINDA\nRANGKANG DI BLANG PEUDAB ON AWEE\nRANGKANG DI GLEE PEUDAB ON SALA\nDIGATA NAHOE PEUSENANG HATEE\nDILOEN BAHLE LOEN PEUTHEUEN HAWA\nAWE SABOEH GLOENG LENGKOENG KA PEUNOEH\nTATIEK U RUMAH KEU JARENG RUSA\nHAJAT TEUH KATROEK NABSU KA PEUNOEH\nULOEN TATEIEK BOEH BAK BAN GALAK GATA\nANEUK TULOE PHOE BEK TAPEH AWEUEH\nANEUK GUDA LHEUEH BEK TAPOEH LAWA\nUDEB HAN SOE NGIENG MATEE HAN SOE WEUEH\nMEUNYOE TA PEULHEUEH LAM JAROE GATA\nTAJAK U BLANG TA POT ON CEUROT\nPILEH NYANG GOET GOET YANG MANTOENG MUDA\nWATE LOEN INGAT GUNA YANG GOET GOET\nJEUT JEUT SIMPANG ROET LOEN ROE IE MATA\nUREUENG KEUMAWEE SIMPANG IE TABEUE\nUREUENG MEURULEUE DI ALUE NIREH\nPEURANGUE ULOEN KA ABANG TUEPUE\nUTANG NEUBAYUE MCUT BANG LOEN GASEH\nRAMBOET DI LEUEN NA SABOEH KARANG\nRAMBOET DI BLANG NASABOEH TANGKEE\nLAM JAROEGOEB KA LHEUH LOEN LEUKANG\nLOEN PEUTIMANG TROEH NGON MATEE\nTAPOET KACANG TABOEH LAM RAGA\nTAPOET ON ATA TABOEH LAM GUNI\nKA EH BEUTEUNGEUET DI KAH HAI MATA\nBEK ROEH LOEN DAWA ABANG MEUCAKRI\nTAJAK U BLANG TAJAK POET CAMPLI\nPASOE LAM GUNI TABA U LANGSA\nNAYUEM SANG LOEN JEUB IE MOEN HAYATI\nLEUPIE THAT HATEE NGOEN LOEN NGIENG GATA\nTAKOEH ON PISANG TABALOET PAYEH\nRANUB SEULASEH DI DALAM BALANG\nNIBAK MALAM NYOE TEUNGEUT THAT LOEN EH\nKA MEUWOE GASEH LOEN NGOEN CUT BANG\nTIKA MEUSUSOEN BINEH JIH SINGKLET\nBANTAI MEUKASAB DI ATEUH KEUTA\nGATA DI GAMPOENG LOEN KEUBAH BAK BEUET\nDI LOEN ADOE CUT LEPAIH KU BUNGKA\nANEUK KEUDIDI DALAM BEURAWANG\nEUMPUNG CEM SUBANG DIDALAM PAYA\nGASEH KA MEUKOEH BEK LEE NEULEKANG\nLOEN SEUTOET CUT BANG HOE HOE NYANG NEUBA\nMEUDANG ARA TIMOEH DALAM GLEE\nBAK MEURANTEE TIMOEH LAM PAYA\nLOEN TINGKUE HAN EK LOEN GUBOE ALANG\nNANGGROE TEUNGOEH PRANG BEK TAJAK GATA\nBAK BEUREMBANG TIMOEH DI PANTEE\nBOEH BEULEMBEE KA IE RAYA BA\nHA LOEN TAKOET KEU ANEUK BEUDEE\nBAH LE LOEN MATE SIKUBU DUA\nPURAHOE CUT BUNGKA U BARAT\nPUTOIH TALOE KLAT KUALA IDI\nDILOEN HANROEH LEE JALAN HAREUKAT\nGAKI MEUIKAT LEE BINTANG PARI\nMANGAT – MANGAT RANUB SEULASEH\nLOEEN COK SISEUPEH PASOE CEURANA\nGASEH KEU CUT BANG MEUTINDEH LAPEEH\nSIBANTAI TA EH LAM SABOEH TIKA\nBUNGOENG JEUMPA LEUKANG BAK TANGKEE\nRHOET LAM BATEE MAWAR ATA\nPINTOE HAREUKAT DILOEN HANA LEE\nBAH LE LOEN MATE LAM LEUMUENG GATA\nBAK GELIMA DI LEUEN ISTANA\nAROEN DIBUNGKA U TANOE H ANOE\nTA EEK U RUMOEH TA GULOENG TIKA\nDILOEN KU BUNGKA GATA BEK TAMOE\nNALEUENG DI LEUEN GOEHLOEM REUBAH\nON BU KULAIH GOEHLOEM LAYEE\nABANG NEUTROEN MEUCOEK LANGKAH\nPAT NEUKEUBAH BUNGOENG MANGAT BEE\nBINGOENG IE MAWOE PUTEH MERAH\nRHOET SI ULAH DALAM ABEE\nANTARA RINYEUEN DEUNGOEN DEYAH\nSINAN LOEN KEUBAH BUNGOENG MANGAT BEE\nBUNGOENG RUM BUNGOENG RIHAN\nBUNGOENG PEUKAN DALAM BATEE\nABANG GEUJAK HAN EK LOEN SAGANG\nLOEN BEUET KURUAN PEUSEUNANG HATEE\nCICEM PALA DIPHOE MEU APET APET\nCICEM SIGINDET DIGISA CINTRA\nMEUNA UMU BEK SAKEET MAKET\nBULEUEN MEURAPEET TROEH LOEN GISA\nPEURAHOE RAYA BUNGKA U RIGEUET\nPATAH TIANG PEUT DI LAOT RAYA\nCUT BANG KANEUREUEN LOEN THAM HAN LOEN JEUET\nLOEN LEUENG NGOEN PALEUT LOEN LAKE DOA\nPEURAHOE RAYA BUNGKA U KEUDAH\nIJA MIRAH ALAM BU PANJI\nDI LOEN KUTROEN KUCOEK LANGKAH\nHARAP BAK ALLAH BEK PANYANG GAKI\nBUKAN SAYANG LOEN EU SIMPLAH\nBAK GEU KEUBAH DUROEH MATA\nABANG NEUTROEN NEUCOEK LANGKAH\nU LOEN NEU KEUBAH LAM LA BEULALA\nURUENG MEUPUKAT KUALA IDI\nDIBINEH PASI LAM PU MEUGISA\nMEUNYOE NA UMU MANTOENG TUHAN BRI\nBAK BULEUEN HAJI KATROIH LONGISA\nBUKON SAYANG LOEN KALOEN CAMPLI\nMIRAH MEUPI – PI SOE POT PIH HANA\nABANG DI RANTOE KA SISEUN HAJI\nABEH GLEUENG GAKI JIDUEK LAM GALA\nKEUTAPANG RAMPHAK KUALA IDI\nDI BINEH PASI AROEN MEUBANJA\nTINGGAI GLEUNG JAROE PUBLOE GLEUNG GAKI\nKEURUNCOENG SEURAPHI LAEN LOEN MITA\nJAK LOEN KHEUEN SEU LON CA E BOEH KERUET\nRUMOEH SINYAK CUT DI GAMPOENG JAWA\nLOEN DOEK HAN TEUTAP LOEN EH HAN TEUNGEUT\nDIMAGUEN LAM PRUET NGOEN LEUPAH GATA\nPEURAHOE RAYA BUNGKA U RIGLEUET\nTIANG JIH PEUET MEUDANG ARA\nPEUDOENG SEMBAHYANG PEUTETAP NEUBEUET\nTALEUENG LEUENG PALEUET TALAKEE DOA\nCICEM PALA DUA SIKAWAN\nBAKOEH MEU UPA LAM ANOE PASI\nBAH THAT BEUNEUJAK ROET LAM AWAN\nLOEN JAK SAJAN SINTUE BAK GAKI\nPUTIK TIMOEN PHANG KARANG TIMOEN PHET\nSINYAK POEH PIJET BAK BAK RUJA TIKA\nPAKOEN TALARANG PUE NA MEUSAKEET\nBAH SITHOEN SIBLET TAMEU NGIENG MATA\nBULEUEN DI LANGET KA SINGET U GLEE\nASAN DI PANTE REULUI RAYA\nDI ABANG NAPAT PEUSEUNANG HATE\nRENDOEK DI GLEE UJUEN MEU PRE – PRE\nLAM SAPAI BAJEE LIMPEUEN NGOEN KALA\nTASAMPOEH REU OH NGOEN SAPAI BAJE KEE\nMANGAT TACUM BE JAMPANG TA HAWA\nPUTEH – PUTEH BUNGOENG JAMEE\nBUNGOENG TEUBEE MEUBANJA – BANJA\nLOEN EH UROE TEUJAWE – JAWE\nHAN PULEH NGON BEE UREUENG JIH HANA\nCICEM PALA DIDOENG DICOENG KEUTAPANG\nCICEM SUBANG ATEUEH SEULANGA\nLOEN GULAM HAN EK LOEN TINGKUE ALANG\nNANGGROE TEUNGOH PRANG HANJEUET BA GATA\nBAK SITALON TIMOEH DI PANTEE\nBAK MERANTEE TIMOEH LAM RIMBA\nHANA LOEN TAKOET KEU ANEUK BUDEE\nBAHLEE BAK MATEE SIUROEK DUA\nSINYAK PAJOEH BU NGOEN ASAM BOEH PIK\nANAM MEUTIK – TIK SUBANG MEUCINTRA\nDILOEN KU MEUJAK DIGATA TA KLIEK\nMEUTINGKUE TIJIK DILOEN NGOEN GATA\nBAK SEULANGA DI LEUEN RUMOEH\nBAK JEURABOEH DI DALAM PAYA\nULOEN NEUKEUBAH NAFSU KAPEUNOEH\nU LOEN NEUKEUBAH GASEH GOEH MEURA\nCICEM NURI DICOENG BAK PANJOE\nTOTOK BEURAGOE DICOENG LANGA\nLANGKAH KA LOENGGRAK WATEE KA SAMPOE\nIDIN HAI ADOE BEK LE MEUDAWA\nPERAHOE RAYA BUNGKA U BARAT\nPUTOEH TA TALOE KLAT KUALA DAYA\nCUTBANG BUNGKA HAN EK LE LOEN MAT\nDOA SEULAMAT BAK LOEN KEUH YANG NA\nLOEN KEUNDAK MARIT KALAM SIPATAH\nSALAH TATEUGAH PEUWOE BAK BEUNA\nBEUNA TA IKOET KAROET TATEUGAH\nPAT YANG SALAH TAPEUDOENG DAWA\nGATA NGOEN LOEN BEK ROEH MUPAKEE\nLOEN BOEH MISE LAWAN MEUSEUNDA\nWAOEN LU BATU WABAKDU BAET\nAWAI LOEN MARIT DUDOE LON SAPA\nBIET SIDUMNAN WAYOEH HEE ADOE\nJEUH – JEUH NANGGROE HABEH LOEN TEUKA\nJEUB – JEUB MEUNASAH JEUB – JEUB MEUSEUJID\nJEUB – JEUB TABIB JEUB JEUB ULAMA\nNYOE PAT NA RANUB DUA LHE ON\nBEURATA BANDUM CUT NGOEN RAJA\nTABEU RANUB BAKOENG BAK MASIN\nBAK LOEN HAI POLEM NYANG HINA DINA\nHINA BAK DONYA HANA PEUKAYAN\nHINA BAK TUHAN ELEUME HANA\nHINA BAK WAREH MEUH PIRAK LOEN TAN\nHINA BAK RAKAN BUET JAROE HANA\nWATE LOEN INGAT BUKOEN WEUEH HATE\nHANA PUE LON BRI HAI NYAK KEUGATA\nADAK MEUNA LOEN MAT NANGGROE\nLON BRI JINOE SABOEH KUALA\nULOEN BRI GLEE BAK TACEUMATOEK\nLOEN BRI SEUNEUBOEK BAK TAPEUTUA\nULOEN KEUMEUBRI RICOENG MEUPUCOEK\nLOEN TAKOET TA TUMPOEK DALAM GALA\nULOEN KEUMEUBRI UMOENG DI BLANG\nABEEH MEUSUGANG NGOEN SYEDARA\nULOEN KEUMEUBRI KEUBEUE DI GLE\nABEH MATE RIMUENG SEUBA\nDIPASI NA TIMOEH TAROEM\nARA SEUTOEM TIMOEH LAM ANOE\nAWAI SALEUM DUDOE ALAIKOM\nWAHE KAWOEM TAPHAM KEUDROE\nBUKOEN SAYANG CINTERA MUKA\nBEUKAH DUA KEUNOENG BAJUE\nHANA KEUNOENG SINYAK SEUMAPA\nKA MEUTUKA GOET TA EM DROE\nBAK ANEUK GUDA TABOEH KEUKANG\nBAK DARUT CANGGANG TABOEH TAJOE\nTENGKU SYEH GATA KUREUENG THAT IMAN\nGEUBOEH REUSAM DALAM NANNGGOE\nWALA TIHATI RATUN NAFSUN IMAN\nNABI GEUTANYOE MEUNAN MEUSABDA\nSOE MEUSUCI SETEUNGOEH IMAN\nBANDUM UREUENG NYAN JEUT BINASA\nTEUNGOEH NA TABEUET QURAAN SI ON\nTADAWA LOEN SINJA – SINJA\nTEUGOEH NA TABEUET KITAB SI OLAH\nJEUB – JEUB MEUNASAH TALAKE PEUTUA\nDIGOEB NA GEUBEUET OH KITAB TUFAH\nHANA GEU PEUGAH LAGE GATA\nGATA HAI NYAK TABIAT MANOEK\nWATEE NABOEH KEUTEUK PIH RAYA\nDIGOB HAI NYAK TABIAT PEUYIE\nBOE HMEURIBEE SOE THE HANA\nBIJEH SAWI DI DALAM ANOE\nMEUPIYOH KAMOE TA BEUDOEH GATA\nKRU SEUMANGAT HAI NYAK MEU UBOEN\nNYUE BAROE P[HOEN LOEN SEUOT GATA\nAWAI TADUEK DUDOE TASALEUEM\nTANDA UREUENG HABA MEUGUROE\nGATA HAI NYAK KAYA BAROE\nBAK TAMEUTOE HANA TAKIRA\nTEUGOE TAMEUKAT BAK KEUDEE SOEH\nNYUM ADUE JROEH LAM GEUDOENG RAJA\nMEUNYOE UREUNG KAYA MEUBUDOE\nLABA RUGOE TAN GOEB SANGKA\nMEUNYOE UREUENG KAYA MEUBOINAH\nTA EU HAN LEUMAH GOEB TUPAT HANA\nGATA LOEN MISEU APA GAM UROE\nPEUBEUNA DROE PEUBROEK GOB LINGKA\nTANDA UREUENG HANA IMAN\nTAN GEUTUBAN RUGOE LABA\nTAKOEH BULOEH RAWOET KEU BANSI\nTAKOEH BILI RAWOET KEU RAGA\nKAWOEN GATA ABEH LOEN TURI\nPHOEN BAK ABI SAMPOE BAK KUYA\nKAWOEM GATA PO SAROEK SANGI\nIJO BIBI RAYA NGOEN MATA\nNGOEN ON PIJUENG NA UBEE TUTOEP\nTIKOIH MEUGROEB – GROEB DISANGKA PARA\nDUMNAN LOEN KHEUN BEK SAKEET HATE\nMANGAT TAPIKEE SALAH NGOEN BEUNA\nUMPEUEN PEULANOEK BOEH RANGKELEH\nBAK KAMUE HABEEH JINOE BAK GATA\nALAIKOEM SALAM ADUEN PUTEH DI\nSALEUM GATA BRI MAMEH LOEN RASA\nSIJUK BAN IE LAM PUCOK ON\nLEUPIE BAN IE BON DI ANTARA\nPAKOEN ADUEN CUT HANA TAPIKEE\nNARIT NYANG JAHEE HAN ME KEULUA\nMAUNYOE GATA ANEUEKK UREUENG GOET\nNARIT NYANG JEUHEUT HAN TAKEULUA\nSOE KEULUA NARIT NYANG SEUNGKOE\nMEUWOE KEUDROE AKHEE MASA\nLOEN PEUINGAT BAK GATA ADOE\nBEK TATEEK DUROE BAK JALAN RAYA\nLOEM LOEN PEUGAH WAHEE ADOE\nNABI GEUTANYOE NEUMEU SABDA\nLISA UKA AS ALU LAKA\nBABAH GATA RIMUENG GATA\nANEUK GUDA CUT GEUBOEH KEUKANG\nANEUK GUDA PLANG GEUPOEH LAWA\nTEUNGKU SYEH GATA LEUPAIH GASANG\nHANA GEUTIMANG RUGOE LABA\nTAKOEH ON COK TAPUNYOE PUNYOE\nTEKOEH ON PEUNOE PASOE LAM RAGA\nTEUNGKU SYEH GATA TAPEUNGOE – PEUNGOE\nNARIT NYANG RUGOE GEUKEULUA\nNYUE LON TANYOENG BAK GATA TOULAN\nPADUM BOEH JALAN GATA SEUMAPA\nNYANG TA SAPA SOE TASAPA KEUSOE\nCUBA HAREUTOE PO NYAK LEE GATA\nPADUM BISMILLAH TABA SAJAN\nPADUM PEUREUMAN DILEE TAMULA\nMEUTAN DALI NGOEN PEUREUMAN\nLOEN PATEH HAN GATA SEUMAPA\nBAK RANGKILEH KAYEE SEUMILU\nBAK ARA GEUNUE DIMIENG KUALA\nJIKALEE LEUPAIH NATIT SIGIITU\nMEUAH HAI TEUNGKU HANNA LOEN SAJA\nWAHEE ADOE CUT PO ADUE BINTANG\nLOEN BALAIH SALEUM HAI NYAK KEUGATA\nSALEUM GATA HANA ,MEUKEUNOENG\nAWAI TATAMOENG DUDUE TASAPA\nPAKOEN ADUE CUT TABALEEK LAGEE\nPEUMALEE GUREE DIKEU RAKYAT BA\nNYANG GOET ADUE CUT TAPIYOEH DILEE\nTANYOENG BAK GUREE TEUREUTIB BANJA\nWAHEE ADUE CUT PO BUNGONG KEUMBEE\nYUE TEUBIET GUREE TAPIYOEH GATA\nBUNGOENG JEUMPA KEUMANG JI BUJU\nMANGAT MEURUMPOEK NYANG SABEE MEUTU\nTAMSEE DIYU DEUNGOEN DIWA\nSUROT ADOE CUT KEUDEEH BEUJARAK\nYOEH GOEH JISURAK UEUENG DILUA\nKEUSOE GEUTAKOET KEUSOE GEUMALEE\nBANDUM CIT SAMPEE NYAN DOENG DILUA\nKAMUE KOEN RIMUENG GATA KEN KAMENG\nGATA KOEN MEUNENG KAMUE KOEN KADRA\nMEUNYOE GEUTAKOET PAKOEN SIT GEUJAK\nHABEEH DISURAK LE UREUENG DILUA\nWAHEE TENGKU SYEH YANG DUEK BAK SAGOE\nNEUBEUDOEH KEUNOE U DALAM TIKA\nDIMIYUB NA PANYOET TANOEH\nDIRUMOEH NA PANYOET TEUMAGA\nANEUK MIET MUDA AKAI GOEH PEUNOEH\nHANA DITUOH REUSAM NGOEN KADA\nNYANG PATOET DIKEU BEUDOEH U LIKOET\nSALEH TEUMAKOET DIKALOEN TUHA\nPAKOEN MOEN TUHA TABOEH BU PALANG\nPAKOEN TABOEH KANG BAK ANEUK GUDA\nTANDA TEUNGKU SYEH GOEHLOEM GOET USUENG\nTA NEUK UJOE MEUH DEUNGOEN TEUMAGA\nTAN NEUCUBA YOEH GOEHLOEM USEUENG\nLEUBEH NGOEN KUREUENG JEUET NEUTUKA\nBUET KALANGSOENG HANJEUET SUROET LEE\nTAMSEE PADEE BIJEH MEUTUKA\nNEUMEUBOEH SIGEUPAI KAROEH SIMEULU\nTAMSE IE MADU KAROEH LAM CUKA\nWAHEE TEUNGKUSYEH ADUEN PANGULEE\nBEK LE MALEE KEUNOE NEUTUKA\nKEUSUE NEUTAKOET KEUSOE NEUMALEE\nBANDUM CIT SAMPAE NYANG DOENG DILUA\nKAMUE KOEN RIMBE GATA KOEN KEURA\nSALEH TENGKU SYEH NYANG JEUET TEUMAKOET\nGEUKALOEN GAROET TALOE ROET RAYA\nLAGEE KAMENG TAKOET KEU IE\nLAGEE GEULUNTIE TAKOET BOEH NAGA\nTULOE BEUNGA KEUNOENG BALOET\nRHOET MEUSANGKOET UCOENG GEULIMA\nCUBA TEUNGKU SYEH TALAGUE LAOT\nMEUNYOE HAN MAWOET MEUTEUMEUENG NAMA\nEMPEUEN PEULANDOEK BAK RANGKILEH\nBAK KEMOE KABEH JINOE BAK GATA\nBLANG PAYA CUT TIMOEH DAREUH\nDI LAMPOEH SOEH TIMOEH DRANG JAWA\nUBIT YANG KA RAYA YANG GOEH\nSABOEH – SABOEH POLEM BILEUNG SA\nPUNCAK SEULAWAH REUMANG LHEE SAGOE\nSINYAK PEUGANDOE NYAN TULO BEUNGA\nBEUDE BAK BAHOE PEUDEUENG BAK JAROE\nBEUKOENG HAI ADOE TAJAGA KUTA\nBAK ATEUNG TINGOEH SINYAK SEUMEUSEK\nBAK BINEH PAREK TIMOEH DRANG JAWA\nNIBAK MALAM NYOE PRANG KA TAPEUEK\nYANG TAREK TAREK TEUBIET U LUA\nLEUSOEH LEUSOEH REUBOENG TRIENG BULOEH\nYANG LEUBEH LEUSOEH REUBOENG TRIENG BEUNGGA\nWAHE E NYAK SYEH TA ANGGOEK BAK ROEH\nLOEN SALAH SALOEH RAGAM NGOEN BANJA\nJEUMPA PUTEH DI PEUKAN PIDIE\nKAPAI LHEE SULIE NANGGROE EROPA\nLOEN PABAN BAH LANGKAH KA U IE\nHANJEUET LOEN PEUSIE BUET MALE THAT MATA\nKUALA TANJOENG AROEN MAURITI\nDI SIGLI NA RUMOEH BEULANDA\nBAK MALAM NYOE MENYOE HAN MEUKRI\nBEUSOE BEURANI ULOEN WEIT DUA\nTA EK U GLE TAKOEH MANEK RO\nTARAH KEUJALOE JAMPANG TABUNGKA\nMANYAK LOEN KOEN HANTOEM NA TALOE\nSALEH TEUKABOE NGOEN TROEK NGOEN GATA\nTEUNGKU SYEH ULOEN UREUENG GEUBILEUENG\nHANA SOE SINTEUENG UBEE NYANG KAKA\nTA EEK U GLEE TAJAK KOEH IGEUEH\nTAPILEH YANG KREUH TACU KEUSUDA\nTEUNGKU SYEH ULOEN BEUHOE NGOEN CEUBEUH\nSIKULA KALEUH SIDEH DI JAWA\nTA EK U GLEE TAKOEH MANEK RO\nPULA KEUTAWOE RANUB NGOEN LADA\nBEK TAMEUWAYANG SANE KROENG BARO\nU LAOT IJO TROEH DIGEULAWA\nTUKOH TRIENG TAPAGEUE LAOO\nTAKOH SIATOT TANAGEUE KUTA\nNATREUK DUM DARA TAMEU PEUTAKO\nYANG SIHAH JANGGOT JIGROB U LUA\nULEUE BEUDAREK MUDEEK TALOE KRUENG\nBEUNEUENG DI RUKOENG PEUNUTA DUA\nNGOEN GAJAH BEK TAMEU PLUENG – PLUENG\nNGOEN RIMUENG BEK TAMEUSEUNDA\nTA EK U GLEE TAJAK KOEH KAYEE\nPANYANG KOEH LHEE PANEUK KOEH DUA\nMEU NYAN ULOEN KHEUN PEU JEUET KEU MALE\nLOEN KHEUN KEU RIMME PEUBEUNGEH GATA\nWAHE E NYAK SYEH ULOEN KA LANGSOENG\nULOEN KA TEUDOENG DI GAKI KUTA\nDI ULOEN HANTOEM DIGATA KAYEM\nWAHE E DALEM LOEN ACOEK CUBA\nPEURAHOE PUKAT DITEUBEIT BEUNGOEH\nKA KAMEH KAMOEH DITAMPOE DAYOENG\nAKAI TEUNGKU SYEH ABEH LOEN TU OH\nDAK MISEU RUMOEH HANA LE TAMPOENG\nPEULAYUE KAPAI LAOT MADINAH\nANGEN MEUTAMAH UJEUEN DITIMPA\nWAHE E NYAK SYEH BEUTAYEUK MEUAH\nGATA LOEN PINAH U LUA TIKA\nBAK ASAN TIMOEH DILEUEN PEUKAN\nTAKOEH SIKHAN TARAH KEUPEUTOE\nHANA LAWAN TAMITA LAWAN\nNGOEN NA LAWAN TADUEK LAM SAGOE\nHOKA TEUNGKU UREUENG PO SAGUOE\nNEUTAMOENG KEUNOE JAK MAT NEURACA\nNEURACA NEUMAT BEK MIYUB MANYANG\nBEUGOET TIMANG NGOEN ADE BEURATA\nKEUTAPANG RUHE RUNGKHE TEUMUBANG\nDITEUNGOEH PADANG MEUTAROEH TAYA\nTALOE NGOEN MEUNANG KALHEUH GOEB PANDANG\nDIKEUE HADAPAN RAKYAT MEULAKSA\nANEUK GEUTUE THO GADOENG PUETOEH BAK\nBEURANGHOE DIJAK HAN DIBOEH KADA\nTATOEP NGOEN RINCOENG MATA HAN MEUKLAP\nANEUK MANOEK GOET MEULOET DIBANDA\nPINGAN ALUIH MANGKOENG KACUMEH\nSUROET U BINEH LOEN GULOENG TIKA\nTIKA LOEN GULOENG BEK ROEH MEUSEUPET\nMEUNYAN LEUPEUE GOET BEUDOEH JAK GISA\nTAKOEH BAK CU KEUSAROENG RINCOENG\nTAKOEH GEUREUNDOENG PEUGOET GEULAWA\nNGOEN SOE TAWOE NYAK SYEH U GAMPOENG\nPEUGAH TALOE LOEN KAMEUNANG GATA\nADAK GEUTANYOENG LEE UREUENG NANGGROE\nPEUGAH MEUNANG DROE PO NYAK DIGATA\nADAK GEUSIDEK LE ULE BALANG\nPEULEUMAH MEUNANG PO NYAK DI GATA\nTAKOEH GEURUNDOENG TAPULA LAWAH\nMEUBEK TACAH CAH ANEUK DRANG JAWA\nMEUNYOE HANA BUET MEUNA MEUBABAH\nSUPYA CEUDAH GEUKHEUN KEU GATA\nBINTANG DI LANGET MEUTABU TABU\nMANYAM DICOENG U MEUCULA CULA\nTEUNGKU SYEH GATA HANA LE LAKU\nRAPAI I KARU BUNOE YOEH SINJA\nBULEUEN LIMOENG BLAH GOET THAT TIMANG\nCAYA MEUPRANG PRANG BULEUEN KA TUHA\nMEUHANJEUT TAPEH LAGEE SU CANANG\nPANE EK TIMANG KAMOE NGOEN GATA\nULOEN PEU INGAT BAK GATA ADOE\nBEK TATEIK DUROE BAK JALAN RAYA\nHAN KEUNOENG TAJAK KEUNOENG BAK TAWOE\nPEUNYAKET TABLOE UTANG TAPEUNA\nTA EK U GLEE TAKOEH BEURIGAT\nBEUKOENG TAMUMAT BAK CABEUNG DUA\nUNTUK SINYAK NYOE HANPEU PENINGAT\nSAKET NGOEN MANGAT KABEH DIRASA\nTAJAK U PASI TALABOEH PUKAT\nU LON BAK LAMAT GATA BAK KAJA\nDILOEN HAI ADOE ULOEN PEUINGAT\nSAKET NGOEN MANGAT NA DROE TEUH RASA\nRUMOEH RAYA GEURANTEE ALEU\nGEU IKAT PAGEU NGOEN JOEK PEUNUTA\nTEUNGKU SYEH ULOEN BEUNA TATEUPEU\nMASEN NGOEN TABEU KABEH DIRASA\nGUNOENG MANYANG KAREUENG MEUHAYAK\nANEUK PUYOEH JAK DILINGKA – LINGKA\nSIKIN YANG TAJAM GEUYUE TEUMEUTAK\nBABAH YANG RANCAK GEUYUE MEUDAKWA\nDI BLANG SIKUCI GEUTAJOEK BAWANG\nSEUNEUBOEK KEUMAHANG GEUPULA LADA\nRUMOEH NYANG BAROE HANTOEM GEUTUMPANG\nNARIT NYANG REUBANG HANTOEM GEUDAKWA\nDI KEUDE LAMNYOENG GEUTOEP SEULAYANG\nTALOE MEREUNTANG U KUDE PATA\nDIEK MEULINGIEK DI TREUN MEULINGANG\nSYEH HUSEN LANCANG BEK TAMEUSEUNDA\nBUNGOENG JEUMPA SITANGKHE LHE\nSABOEH YANG KEUME DUA YANG MALA\nTACOEK BAK REUTOEH TABOEH BAK RIBE\nHANTOEM LON TEUME RANCAK DUM GATA\nSIDUM NAN UTOEH PAKRI TAJEUET JAK\nSIDUM NA RANCAK PAKRI TAJEUET BA\nPULOET KAMOE BOH TA NGIENG NGIENG MANTOENG\nPAKRI TAJEUT DOENG PO SYEH DI GATA\nDI GLE SIKURAH KAREUENG MEU APET\nEUMPUENG SIGEUNDET COENG KAYEE RAYA\nIE HANTOEM THOE MINYEUK U UDEP\nNARIT YANG SAKET GATA KEU LUA\nBUKOEN SAYANG BUNGOENG RIWAT\nABEH ULAT KAP KALAYE RATA\nGATA NGOEN ULON BEUJEUT KEU SAHBAT\nJAK WOE LON INTAT U RUNOH TANGGA\nDALAM CINTRA MEUREUBOEH MANOE\nBAK BEURAMOE DI DALAM PAYA\nJIKALE LEUPAH NARIT ULOEN NYOE\nMEUAH HAI ADOE HANA LOEN SAJA\nALAIKOEM SALAM WAHEE ADOE CUT\nIE PASEUNG SUROET DEUNGOE LOEN RIKA\nMASA DITEUBIT DITEUNGOEH LAOT\nNGOEN WATE DI SUROET U PUSAT DONYA\nBAK KAMOE PIH NA NYOE MASAALAH\nTACUBA PEUGLAEH POSYEH LEE GATA\nMEUHANJEUT TAPEUGLAH NYOE MASALAH\nJAKWOE BEUBAGAH BEK KEUNOENG NUGA\nNASIDROE UREUENG TALEUK PEUREMOEH\nGEUTALEUK SABOEH SEU OT BAN DUA\nTALEUK YANG TUHA YANG MUDA SEU OT\nSUPO NIKAH RHOET PO SYEH DI GATA\nLAM KITAB NILA NA RUMOEH NIKAH\nLAM KITAB TUFAH NA GEUPEUNYATA\nTALEUK YANG TUHA MUDA YANG SEU OT\nNIKAH AWAI RHOET YANG TOEH BAK GATA\nMIRAH – MIRAH SIBUNGOENG MANCANG\nUJOENG IJA PLANG ALAM SIKUNA\nLOEM LOEN TANYOENG BAK GATA RAKAN\nTANOEH RAMPASAN WAJEB ZAKEUT NA\nTAKOEH IBOEH PEUGOET KEUREUNGKAN\nTAKOEH BAK ASAN PEUGOET JEUREUKHA\nMEU WAJEB ZAKEUT TANOEH RAMPASAN\nWAJEB ISEULAM KAPHEE SIDUM NA\nDILANGET NA BINTANG MEUTAMOEN\nTALOE BINEH MOEN BATEE MEU ATO\nMEUHOEKA TEUNGKU YANG DUEK LAM TAMOEN\nBEUDOEH JAK PEUNGOEN RAKAN KA TALOE\nBAK TANOE PUTEH DI KUBANG GAJAH\nBAK TANOEH MIRAH DI KUBANG RUSA\nMUNYOE KA TALOE WAJEB FATIHAH\nMEUNAN PEUNEUGAH UREUENG DILUWA\nDIGOEP PIH NA TALOE MALOE\nHAN GEUBA E LAGEE GATA\nNGOENMEUNANG TAKHEM NGON TALO MALEE\nJAK MITA GUREE LAEN DI GATA\nBUKOEN HIREUN LOEN DEUNGOE KISAH\nPANYANG GOET LEUBAH LOEN GEUKIRA\nDIGOEB PIH NA TALOE MALOE\nTAN GEU BA E DIKEU RAKYAT BA\nBAK TANOEH THOE TIMOEH BAK BIRAH\nBAK TANOEH BASAH TIMOEH BAK CAPA\nUREUENG TALOE GEUBEUET FATIHAH\nKAHIREUEN LEUPAH UREUENG DI LUA\nLOEN PEUGAH TRANG BAK GATA ADOE\nBAK MALAM NYOE BUEGOE TAMEUJAGA\nMAKSUD HAN TROEK GATA KA MALEE\nJAK COT GUREE NYANG SABEE PADRA\nBUKAN SAYANG SINYAK SYEH TALOE\nDI MOE DI BAE DALAM TIKA\nGOEBNYAN TALOE GEUPEUGAH MEUNANG\nTAN GEUTANYOENG BAK UREUENG DILUA\nMANOEK PUTEH BULEE JIB SABOEN\nJITOEH BOH PHON BAK SANENG PARA\nNARIT TADEUNGOE SIRONG MIROENG\nKOEN AWAI BAK LON AWAI BAK GATA\nTALOE LEUMO HANNA PEUE LOEN CHEIN\nTALOE SYEH BEN GEUROE IE MATA\nPAKOEN ADUE CUT HANA TA MALEE\nAYEB GUREE BAK SAGOE TIKA\nWAHEE TEUNGKU SYEH YANG DUEK BAK SAGUE\nBEUDOEH JAK PEUWOE MURID KA CIDRA\nBEK LEE TA PEUDUEK DI DALAM SEUENG\nDISURAK UREUENG YANG DOENG DILUA\nKAREUNA SEUMANGAT KA ABEH PATAH\nTAMSEE, GAJAH KA KEUNOENG SUDA\nTAMSEE, KAMENG LEUMAH RIMUENG\nHAN JEUET LEE PLUENG MEUPALEUET PHA\nBUNOE YOEH SINJA KA LOEN PEU INGAT\nBEK LEUPAIH NARIT KEU KAMOE TUHA\nUJUB TEU MEUAH RIA TEU KABOE\nSINAN YANG LE UREUENG BINASA\nWAHEE DEK NYAK CUT ADUE PANG ULEE\nBEK MALEE GUREE BEUDOEH JAK GISA\nUROE NYOE TALOE SINGOEH MEUNANG\nADAT MEU TUNANG MEUNAN BIASA\nWAHEE DEK NYAK CUT PO ADOE SAMPEE\nJAK MITA GUREE LAEN DIGATA\nMAT JEUET TAMOENG LAM U GELANGGANG\nPEU SABEE TIMANG TADUEK LAM BANJA\nLOEM LOEN PEUGAH ADOE MEUTUAH\nHANNA LE MUGAH GUREE GATA\nBEUTHAT BEURANCAK GAH KA LIPEEH\nBEUTHAT BEU AREH NAN KA CUPA\nBUKOEN SAYANG LOEN KALOEN JAMBOE\nSEBLAIH ON BAROE SIBLAIH ON TUHA\nGEU PEUMOE BA E DIKEU RAKYAT BHA\nTATOET NALEUENG TUTOENG RANGKILEEH\nBOET KA ABEH UROE KA JULA\nSALAM ALAIKOM TEUNGKU DISINOE\nKAMOE MEUJAK WOE IZIN BEURAYA\nGEULITAN APUI ULEE JIH BEUSOE\nDIJAK JIWOE KUTA RAJA\nALAIKOEM SLAM MUDA SAMLAKOE\nTUWOE LOEM BUNOE LOEN BRI SEUNAPA\nNALEUENG GEUNUE SEUNGAM BANGOE\nNALEUENG LAKOE REUBOENG MEUCULA\nULOEN DUEK AWAI TASAPA DUDOE\nPANE KEUH NAGGROE REUSAM DIGATA\nBISMILLAH LOEN TAMONG LAM SEUENG\nSIUROE BULUEN LOEN COEK KUTIKA\nSI UROE BULEUEN SAMPEE LHEE PLOEH\nSALEH HAN LEE ROEH LOEN COEK KUTIKA\nTAPEULOET MANOEK DIYUB JAMBO NYOE\nBIRENG BAK KAMOE JALAK BAK GATA\nMEUTUAH BIRENG DITOEP MEUPACAK\nMEUTUAH JALAK JITOEB LAM MATA\nDIMOE BA E DALAM TIKA\nGOEB NYAN TALOE GEUSANGKA MEUNANG\nTAN GEUTANYOENG BAK UREUENG DI LUA\nMASIN SIRA KEUEUENG BAN CAMPLI\nNEKMAT TUHAN BRI KAYEM TARASA\nBAK KAMOE MAMEH BAK GATA MASAM\nBAK LOEN MEULISAN BAK GATA CUKA\nDIPULOE WEH NA CICEM SARANG\nDIMEU EUMPUNG LAM GUHA BATEE\nADAK TALOE LOEN PAKRI LOEN PABAN\nKAROEH LOEN LAWAN PEUSEUNANG DILE\nDIPOET ANGEN DI DALAM LAOT\nKAPAI JIBAPOET SAOH JIH BUNGKA\nSAOH LHEE GUKEE MALAMNYOE TEULOT\nBUET ANGEN RIBOET DI TIMU TEUKA\nMANYANG – MANYANG BAJU DIBEUAH\nPUCOEK JIH PATAH ANGEN TIMPA\nKYE NYANG MANYANG MALAM NYOE REUBAH\nSINYAK SYEH MEUGAH MALAM NYOE TALO\nAMIN – AMIN AMIN FATIHAH\nMALAM NYOE SAH TALOE GATA\nBEUTHAT BEUTALOE GATA BEK MALEE\nPEUGAH BAK GUREE MAK GEUJATUENG BILA\nPUPOEK LUMO DICOET SIGO GO\nLEUMOE PIH TALOE UJEUEN PIH TEUKA\nTALOE LEUMOE HANA THAT LOEN CHIN\nTALOE SYEH USEN LOEN ROE IE MATA\nPUPOK LUMO DI TANOH ANOE\nSINYAK MAT TALOE DIGROB – GROB LINGKA\nTALO LEUMO SINYAK PIH DIWOE\nDIKUWEUENG TALOE DIRO IE MATA\nJITOEH BOH PHOEN BAK SANENG PARA\nNARIT TADEUNGO MEUSIROENG MIROENG\nKOEN AWAI BAK LOEN AWAI BAK GATA\nKAYA MEUH HAN MEUSAMPEE\nKAYA PADEE ME SAMPEUNA\nKAYA NAN HAN MEU SAMPEE\nKAYA PI E NYANG SAMPEUNA\nMENYOE NA LEUPAIH KEUDEEH U ACEH\nPEU YANG LEBEIH ANGKATAN RAJA\nANGKATAN RAJA HAN EK TAPIKE\nGEU ATOE BEDEE BAN SISEUN LINGKA\nDI DALAM KUTA BEUDE MEUTATAH\nDI LAM PANAH LILA TEUMAGA\nMEUNA TATAMOENG TROEK U DALAM\nBALE MEURAKAM PADUM SEUN BANJA\nGADOEH AKAI HANA MEUPHOEM\nPOE TEU MEUREUHOEM YANG PO KEURIJA\nBINEH KRUENG DAROY PEUGOET GUNONGAN\nPINTO KHOEB TEUMAN SANTEUET THAT BANJA\nDALAM GUNUNGAN MEUTATAK – TATAK\nTEUMPAT PEIEH BEUDAK TEMPAT MEU UPA\nBAK SINTEUE OK BATE PEULINGGAM\nBAK SADEU BADAN BATEE MEUTURAB\nDALAM GUNUNGAN SALEN PAKAIAN\nKRUENG DAROY TEUMPAT MANOE MEU UUPA\nNANGGROE ACEH REUBANG LHEE SAGOE\nMASENG KEUDROE NA PANGLIMA\nDUA PLOEH NAM NA TEUKU TEU OH\nTEUNGOEH LHEE PLOEH SETIA ULAMA\nDUA PLOEH DUA PANGLIMA POLEM\nYANG PEU EEK PEUTREUEN PO TEU RAJA\nUJUNG SI DAHOEB SINGKEE KEULUANG\nUJUNG SENDAYANG SINGET U DAYA\nDI LHOEK SUDU KAREUENG MEUDULANG\nRANTOE SI ALANG JARAK LAGOE NA\nKUALA WOYLA MEUSAHOE BIDOEK BROEK\nPEURAH MEU ANTOK SITHOEN THOEN DUA\nACEH NGOEN PIDIE KA ABEH MABOEK\nDOEK TEUSEUPOEK LAM KEUDE IJA\nUREUENG BLANG ANOE THAT MEULAGEE\nGUJAK WE NG TEUBEE JUEB JEUB BANDA\nDI UREUENG ARE THAT JROEH LAKU\nBUKA KEUDE BU JEUB JEUB BANDA\nDI PIDIE NA TEUKU PAKEH\nYANG GEU SAREH LE PO TEU RAYA\nNANGGROE PIDIE RAME THAT ASOE\nMASENG KEU DROE ULEBALANG NA\nMUKIM LIMOENG TEUKU CUMBOEK\nNANGGROE MEUPAKHOEK NGOEN BEN KEUMALA\nMUKIM SEKUREUENG TEUKU KEUMANGAN\nMUKIM LAPAN SAMINDAR\nROET BAROEH TIDIEK ROET TUNOENG KEUMANG\nSAMAT TEUNGOEH NYAN BABAH KUALA\nARA MAMEH NGOEN JEURAT MANYANG\nATEUNG PIH SEUNANG LANJA UPATA\nGAMPOENG BEUREU EEH SICUENE ADAN\nNANGGROE KEUMIAN MEUCOK – COK IJA\nDI IE LEUBEUE TEUKU BEN SUBANG\nDI GAMPOENG ASAN MALI CUT RAJA\nDI RIWAT NA PANGLMA MEUGOE\nDIPULOE PANJOE NA KEUJROEN MUDA\nDI NAGGROE NJONG MERIAM TURKI\nDI TRUENG CAPLI LILA TEUMAGA\nROET TIMU NJONG NA RUMOH SAWANG\nTAMEH JIH MEUDANG BUBOENG JIH BATA\nDI GAKI RINYEUEN BATEE MEU ATOE\nBAK BABAH PINTOE CEUREUMEN MUKA\nDI RUMOEH INOENG KASAB MEUHAMBOE\nKALHEUH MEU ATOE SIAP SEUDIA\nROET BARAT NYAN BEURANDANG PADEE\nGEU ATOE BEUDEE BAN SESEUN LINGKA\nROET BAROEH NYAN BALEE GEUDUEK – DUEK\nGEUTOET NGUE BRUEK BICAH SUASA\nBAK BABAH ROET TEUDOENG BUPALEIH\nTAMEH LEUBEH BUBOENG JIH BATA\nDIKUTA RENTANG TIMOEH GEULEUNGKU\nDILUENG PUTU TIMOH DRANG JAWA\nADAK NA GASEH TEUKU DIPUTU\nGEUPULANG BOEH RU NYANG GEUCOEK DI MUSA\nGEUPEU EEK SALEUEM BAK TEUKU DIKRUENG\nHAN GEUBRI TUENG BOEH RU PEUET PUNCA\nMEUNA TATUPEUE HABA PRANG PUTU\nSABAB BOEHRU NYANG GEUCOEK DI MUSA\nGEUPRANG BEUNGOEH GEUTOENG TAMEE\nGEUPRANG LEUHO GEUTOEENG KUTA\nMALAM GEUPRANG UROE GEUJANGAK\nGEUCOK CUT MANYAK DI DALAM KUTA\nMUDA PUTU ATEE TAN SEUNANG\nGEUJAK TOOT ADAN GEUNIET KEUBILA\nDI PANTEE RAJA RUMOEH LHEE LAPEH\nGEULABOE BINTEEH NGOEN GAPU BEULANDA\nBAK BABAH ROET GEU CULEK SEPOET\nTIONG MEULOT NGON CICEM PALA\nDI PAUDOEK GEUTHEUN JARENG\nGEUJANDRING U SAMALANGA\nDIPEUDUEK KEUNOENG PEUNOEK\nDI HOK – HOK U PANTE RAJA\nPEUE SAWEUEB PRANG NAGGROE PASI\nSABAB CUT BENTI GEUPEUNA BAHAYA\nTEUKU MAIN ULEE ILI\nDIBINEH PASI DIMIENG KUALA\nTEUKU MAIN UREUENG MEUTUAH\nBAK URAM LIDAH ITAM SUKLA\nUMU LHEE UROE TEUKA IE PASEUENG\nMAYET TEUGAGEUENG LAM TUNJANG BANGKA\nTEUKU LAKMANA UREUENG MEU UNTOENG\nGEUPULA JAGONG LAM TUNJANG BANGKA\nMEU BEK TAGUNDAH BLANG ABEH RHOEH\nBARO JIMEU BOEH LAWANG NGOEN PALA\nDI LOENG TEUGA NA CUT PO KUJEUEK\nJAK MEU ASEK TALOE LOEENG KUTA\nTEUPIN RAYA REUMANG LHEE SAGOE\nDALAM BAN PEUTOE LUA DUM KUTA\nADAK KOEN GEUTAKOET TEUKU CUT GANTOE\nGEUNAB UROE DITUKA IJA\nPEUNYEUROENG LHEE NGON DAYAH TANOEH\nSAMA TEUNGOEH NA RUMOEH DAPHA\nROET TIMU NYAN TIMOEH BEURINGEN\nTEUMPAT MEUNEU EN ANEUK MIET MUDA\nDI GEUCHIK RAMAN GEU PADAN – PADAN\nSINYAK PEUKAN YANG PEUNGAH HABA\nU TUNOENG NYAN NA PULO LABU\nMEUSEUMOENG IKU NGOEN TEUPIN RAYA\nTEUPIN RAYA NGOEN LUENG PUTU\nMEUSEUMOENG IKU SAMPOE U MUSA\nTEUPIN RAYA BANDA DIYUEB TRIENG\nALUE NGOEN LANGIEN BANDA LAM CAPA\nGAMPOENG LAM NGIENG TALOE BINEH GLEE\nMEUTHEE KUBLE TANGOE U MUSA\nGAMPOENG MUSA TIMOEH TROENG PANCOENG\nNANGGROE MEUSEUMOENG NGOEN UTEUEN BANGKA\nMEUNABSU KAYA TADOENG U LANGIENG\nMEUNAN GASIEN TADOENG U MUSA\nTANEU CEUMATOEK TADOENG U PARU\nTAMEUNG SEUMIBU U LAMPOH PALA\nDI LAMPOEH PALA MEUSOE BRI GAJI\nPEUSAPAT CATI HAJI LAM ARA\nTAMOENG U LAMPOEH MATA BEULISEK\nBEK RHOET LAM PARIT NGOEB OH DADA\nLINGKA LAMPOEH GEUPULA GEURUNDOENG\nTRIENG MEUPAYUNG BAN SISEUN LINGKA\nROET TIMU LAMPOEH GEULUMPANG SIBAK\nROE T UREUENG JAK U LANCANG SIRA\nGAMPOENG MUSA SITALOE NGOEN PARU\nMEUTEUMUNG IKU NGON PANTEE RAJA\nGAMPOENG PUERADO EURUT TABOET\nMEU SEUMOENG TOEENG KLOET GOEN ULEE PANGWA\nPEUDUEK NGON PANGWA NA TATU PAT\nKEUDROEN PEURAMBAT NYANG PO MULA\nMASA DIPRANG LEE MEUREUDU\nGEU TULOENG LEE TEUKU PO LAKMANA\nTEUKU LAKMANA UREUENG YAKIN\nTEUSEULEM MUKIM DUA PLOEH DUA\nMEU PAJOEH RAMBOET PUL PISANG KLAT\nMEU PAJOEH LANGSAT PANTE GEULIMA\nMEU PAJOEH U DOENG DI JIEM – JIEM\nMEUPAJOEH BOEH DRIEN U SAMALANGA\nDI PEUDOEK NA SUTRA TEURHIENG\nDI TRIENG GADENG NA SUTRA KEUMBA\nTAWOE BAK CULOET PINTOE MEU GANCEING\nTAWOE BAK CUR LEM PINTOE TEU BUKA\nLHEE MUKIM IBOEH NANGGROE MEU SUGANG\nBENTARA BLANG YANG PO AREUTA\nMUKIM IBOIH NGON GAMPOENG MANGKI\nNANGGROE GEUBRI KEU RATNA WANGSA\nLHEE MUKIM IBOIH PRANG CIT KAYEM\nKEU DEH TEUSEULIM DUA PLOH DUA\nMUKIM IBOIH MEULINTEUENG KEMUMANGAN\nSABEE MEUSUGANG NGON BENTARA\nNANGGROE TITEUE NGOEN TROENG PEUDEUENG\nSABEE MEUSUNENG NGON KEUMALA\nDICOET MUROENG ASAN MEURANJOE\nNANGGROE TIRO SABOEH PEUTUA\nTA MEUBUET WOE U PANTEE KULU\nTA MEUBEUET BUHU DAYAH MUNARA’\nTEUNGKU DI BUKEET SEUNAHEET DI MEUKO\nTEUNGKU DIRABO PEUSAHOE PUNCA\nU TIMU NYAN KEUJROEN TURUSEB\nNANGGROE MEUSEUDEB BAK BINEH RIMBA\nNANGROE CUMBOEK NGOEN TEUREUBUE\nNANGGROE GEUBAHUE LE ARIA\nTEUKU CUMBOEK THAT PAHLAWAN\nSABEE GEUMUPRANG NGOEN SAMA INDRA\nDI MEUTARUEM BEUNEUNG TENGEUBEUE\nGAMPOENG AN DINUE NA ULAT SUTRA\nYOH MANTONG TEUGA CUT PO DI ANDEUE\nMEU SADEUE – SADEUE GEURAWEE SUTRA\nRANUB KUNENG ON DE TEUPIN JANTHOE\nPENEUENG KLAT ASOE DIPASI LAMNGA\nUTEUEN CIDONGOEN GAMPOENG RINTI\nKEUDEIH MEURITI GERMUROEH LANJA\nGAMPOENG GEURUROEH NGON GAMPOENG COET\nKEUDEH MEUSIJOT U ARON LANJA\nGLUMPANG MINYEUK DEUNGOEN ARON\nKEUDEH GEUTROEN BAK LAKMANA\nMUKIM LAPAN NANGGROE GEUTUNGKEH\nBENTARA PO PUTEH YANG PO UTAMA\nTALOE BAK LUMO ATRA GEUH ABEEH\nTEUMA PO PUTEH PEUGALA BAWA\nBAWA DISAMA CAP PIH ABEEH\nTEUMA PO PUTEH HAN GEUTOENG LE RAJA\nSAMA INDRA GEUBOEH NAN DUDOE\nPU PUTIH RUGOE HAN NA LEE BAWA\nDUK TEUSEUPOEK GEUKAP KAP JAROE\nSEBAB NANGGROE KAGUB SAMA\nMUKIM SIKUREUENG ULEE BALANG NAM\nBENTARA KEUMANGAN NYANG KEUPALA\nBENTARA KEUMANGAN PANGULEE PEUNAROE\nGEUNASEH PUTROE DI GAMPOENG JAWA\nMUKIM SEKUREUENG SEBAB JEUET PRANG\nBOET MAM LOTAN PEUDONG DAWA\nDIILI RAKYAT MUKIM SIKUREUENG\nSABAN NGOEN MALEUENG UJEUEN KEUNOENG SA\nWAHEE ANGEN SI RAJA ANGEN\nANGEN DIMA’EN DI DALAM PASA\nLA YEU KALON BOEH IJA MARIKEN\nBEUDOH JAK MEUEN PO BARAT DAYA\nUJUNG SERABUB SINGET KEULUANG\nUJUNG SEUDAYANG SINGET U DAYA\nKEUMUDOE LOEN JAKHOE LA JEUE KATIMANG\nTATROEN BERIJANG PO BARAT DAYA\nANEUEH PANJOE KAYEE MEUPUCOEK\nUJOENG SEURUSOEK MEUGAMPOEH DUA\nRANUB LAM KARANG BUNGOENG LAM SAROEK\nJULA LAGOE TROK PO BARAT DAYA\nPASI PEUREULAK UJOENG PEUREULING\nJIDOENG MEUJANDREING KUALA LANGSA\nPEUE HAN TAPOT BEU MEUSELIDING\nMANGAT LOEN SARING MARIKEN GASA\nLAYUEU KABROEK TIANG BUBOEK KAP\nKAMOE KATREB THAT LAM LAOT RAYA\nLADUM U TIMU LADUM U BARAT\nTATROEN BEULEGAT PO BARAT DAYA\nSITUEK TEU PLUK SELUDANG LALU\nPUKAT BILEUE’H BU PASI PEUDAWA\nBEK LEE TAEH LAM KELEUMBU\nBEUDOEH BEURADU UROE KA JULA\nKUALA UJOENG KEUNOENG BILEH BU\nKUALA MEUREUDU KEUNOENG JEUNARA\nUROE KUJULA LEUPAH WATEE BU\nTA TROEN E BUNGSU PO BARAT DAYA\nJAROEM ALOEH PEUNEUGOET JEUPANG\nJAROEM ALANG PEUNEUGOET CINA\nMEUNA TAGASEH DEUNGOEN TA SAYANG\nTATROEN BEURIJANG PO BARAT DAYA\nWAHEE ANGEN TIMU JATOE\nBEUDOEH HEE PUTROE UROE KA JULA\nLAJEUE KA TEUHAH SAOH KAMEUBOET\nBEUDOEH JAK INTAT KAMOE U DARAT\nWAHEE ANGEN TIMU LAOT\nUROE KA SEUPOT BEK LEE MEU SEUNDA\nPEU LEUPAIH KAMOE BEK LEE MEUSANGKOET\nPEUWOE U DARAT BAK MEUSEUNINYA\nWAHEE ANGEN TIMU PADANG\nPEURAHOE KATIMANG LAYEUE TEUBUKA\nSAOH KA TEUBOT KEUMUDOE KATEUPAT\nKAMOE TA INTAT U DARAT LANJA\nDIPASI TIBANG NA SIBAK ARON\nLEUMAH UJONG ON U PASI LAMNGA\nLOEN JAK ROET SILANG LOEN WOE ROET GULOENG\nLOEN JAK MEU AYON SIBLEET BAK GATA\nALAIKOM SALAM HAI CUT PO PAYOENG\nATEUEH ULEE LOEN SUARA GATA\nDICUT PO NEU EK DILON KUTROEN\nMEU TALEEH PANTOEN GEUTANYOE ADOE A\nDIPASI LAMNGA SIBAK KEUTAPANG\nCABEUENG MEUJULANG U LAOT RAYA\nLOEN JAK ROET LIMPOEK LON WOE ROET SILANG\nJAK MITA RAKAN KEUNOE NGOEN GATA\nBUNGOENG MEULU PUTEH MEUPRE PREE\nBUNGOENG TEUBEE MEUCULA – CULA\nADAK JEUET GATA BUNGOENG MANGAT BEE\nLOEN LHAT BAK ULEE BEURANGHOE LOEN BA\nBUKOEN SAYANG MAMPLAM COT GOEH\nABEH LUROH ANGEN TIMPA\nADAK JEUET SINYAK KEU IJA BUNGKOEH\nLOEN SAMPOEH REU OH NGOEN WATE LOEN HAWA\nSIDEH JEULINGKE SIBAK U GADENG\nMEU JANDRENG JANDRENG NGOEN AWAN MEGA\nMEUNYOE JEUET GATA KEU BUNGOENG SUNTEING\nLOEN LHAT DI PUNYUENG KEU AYEUM MATA\nDICOENG BAK GACA ULAT MEUAYOEN\nDICOENG BAK SUKON LEUK DIKUA\nLOEN BOEH BEUDAK SEUMANOE NGOEN SABOEN\nTA PEULHEUEH APOEN GEU TANYOE DUA\nIJA PAYANG IJA PEULANGGI\nIJA LUNGGI PUPOEK LAM GUGUB\nPADUM NA TREP ULA ILI\nHANA SOE BRI IE SITEUGOEK\nRANUB KUNENG ON DI MERDUATI\nPINEUNG WANGI DI PASI LAMNGA\nUREUENG GAMPOENG NYOE JROH THAT BUDI\nHAN BRI MEUBRI NGOEN UREUENG TEUKA\nMANOEK DARA JIDOENG MEURITI\nBAK ULE JANGKI DI EK JITROEN\nBEU RAYEUK MEUAH KEU KAMOE PASI\nABEEH THOE GUCI IE MON PIH MASIN\nRANUB SEULASEH DI PEUKAN PIDIE\nBAKOENG MEUPUNTIE DI LAMPOEH SAKA\nURAM MEUPUTA UJOENG MEUPUTIE\nNARIET MEUPANSIE AWAI BAK GATA\nPINEUENG WANGI MASAK DALAM KARANG\nRANUB MEU BATANG KEU ASOE BATEE\nTANIET BEUREUTEH LOEN JAMPU PISANG\nNARIET MEU AYANG BEK SAKEET ATEE\nUREUENG TOEK LILIN BAK EUMPUNG UNOE\nANEUK BEURAGOE DIPHOE MEU POET POET\nBEURAYEUK MEUAH BAK CUT POE SINOE\nKAMOE MEUJAK WOE UROE KA SEUPOET\nDI BLANG ASAN GAJAH MEUROAN ROEN\nDI BLANG SUKOEN GAJAH MEU GEUNTA\nKAMOE BINEH GLEE KEUNOE KA MEUTROEN\nLOEN JAK MEU AYOEN PEUSEUNANG MATA\nPEURAHOE CUT BUNGKA U SABANG\nDI PEUDIENG BAWANG DEUNGOEN SAKA\nKAMOE HAI ADEEK UREUENG MEU DAGANG\nSALEH HAN TIMANG KUPHOE NGOEN GATA\nLEUK DIKUTRU DICOENG BAK SUKOEN\nBUNGOENG SITAHOEN KEUMANG MEUBANJA\nRANUB LAM BATEE PINEUENG MEULASOEN\nNYANG DOENG BAK AYOEN KASABE PADRA\nDI LAMGUGOEB SABOEH KUEK SULET\nDI MEU LEET – LEET NGOEN LEUK BANGGUNA\nPEURAB HAI CUT BANG BAK LE MEU LEB LEB\nMEUNYOE HAN NEUJEIB NEURAH MEU MUKA\nIE DALAM KRUENG MENBUROEN BUROEN\nIE DALAM MOEN MEU BURA BURA\nHATE DALAMPRUET HAN EK LOEN TEUGOE N\nHAN JEUET LOEN KALOEN SINYAK DOENG DUA\nJAK LOEN TAK TAK TAJAK KUDANGDI\nBUNGOENG LAM TANGKEE SIKARANG DUA\nSOE TEMPOET KEU LOEN BUNGOENG KEUDANGDI\nUPAH JIH LOEN BRI UBE NA HAWA\nJEUMPA BIRU DI GAMPOENG TIBANG\nBE MEUDRAM DRAM BAN SISEUN LINGKA\nTAJAK ROET TUNGKOEB BEUTROEH U TIBANG\nBUNGOENG LAM KARANG GOEH LOM SOE TANDA\nLIMOENG LIMOENG SINYAK COET BUNGOENG\nDI SADEUE RENOENG BAK CABEUENG LANGA\nROET DEH GLUEM BINTANG ROET NOE GLUM BUNGOENG\nNYANG TOEH MEUKEUNOENG KAMOE NA DUA\nMIRAH MIRAH BUNGOENG JAMBE\nLUROEH MEUKEUBEE ANGEN PEUDODA\nNAFSU LOEN NA HAN LOEN JEUET LAKEE\nLOEN TAKOE T MALE RHOET SUARA\nSINYAK PAJOE H BU NGOEN GULE BOEH PIK\nPEUNYUENG MEUTIEK – TIEK SUBANG MEUMATA\nSABOEH LOEN TATANG SABOEH LOEN TIJIK\nLOEN COEK BEK MEULIK GATA BANDUA\nSUTRA PUTEH GEUCOEB KEUPIAH\nSUTRA MIRAH GEUPEUKROENG IJA\nBAK LOEN HAI ABNG HANA MEUBANTAH\nKEUDEEH BAK AYAH NEUPEUTROEH HABA\nKAMOE HAI ABANG BUNGOENG LAM KEUBOEN\nMEUCOET NGOEN REUNOENG BEK NEUGEULAWA\nPISANG SEREE RAJA SITALI\nPISANG KEUDIDI MASAK DALAM ON\nSIDROE DI GLE SIDROE DI PASI\nNYOE PAT MEUTURI BAK TALOE AYOEN\nPEURAHO RAYA BUNGKA U BUMBAI\nPEUDIENG ASOE PINEUENG NGOEN LADA\nBARO LOEN TEUPEU BUNGOENG TAPUBLOE\nJADEH HAI ADOE LOEN INTAT TANDA\nPEURAHOE RAYA BUNGKA U SIGLI\nDI BA CAPLI DI PUWOE SIRA\nROEH THAT LANGKAH CUT BANG NEU ILI\nBUNGOENG MELATI NEUPOET BEK MALA\nDICOENG ARA EUMPUENG MEUREUBOEK\nATEUH CABEUENG JOEK EUMPUENG CEMPAALA\nBAN DUA BLAH KA SAPEUE ANGGOEK\nSALEH PAJAN TROEK BAN HAJAT PINTA\nLOEN JAK ROET LAMNYOENG LOEN WOE ROT RUMPET\nANEUK SIGEUNDET DILINGKA CINTRA\nMEUNA UMU BEK SAKET MAKET\nBULEUEN MEUAPET TROEH LOEM LOEN GISA\nRANUB KUNENG ON DITEUPIN BA ET\nPINEUENG MEUKULET DI PEUKAN BADA\nPEUHAH KEU IJA NGAT LOEN TIEK RINGGET\nTAPLOEH KEULANDET NGAT LOEN BOEH RUPIAH\nPEURAHOE RAYA TEUKA DI CALANG\nSARAT PEUNEUDIENG NILAM NGOEN PALA\nCUT BANG NEUGISA BEK TREIP NEURIWANG\nBUNGOENG LAM KARANG BEK NEUBRI MALA\nMANGAT MANGAT MAMPLAM DI BEU AH\nLOEN SIE SI ULAH LOEN KEUMEUNG RASA\nJANJI KA ABEH SUMPAH KA LEUPAIH\nMEUSOE NYANG UBAH MEULUNGKOEB DONYA\nBEU THAT ANEUK RAJA DI ROEM\nBEURTHAT KAUM KUREH BANGSA\nMEUNYOE TAN PENG DALAM JAROE\nSEUPOET LAM NANGGROE PEUNGEUH LAM RIMBA\nNYOE LEUPEU KAMOE KA TROEH MEUTEUKA\nMUGREIB LOEN SIDEH INSYA LOEN KEUNOE\nMEUJAK MEURUNOE KEUNOE BAK GATA\nALAIKOM SALAM JAMEE BARO TROEH\nNEUDUEK NEUPIYOEH BEU SANTEUET BANJA\nNEUJAK U MOEN NEURAH NGOEN GAKI\nKEUDEEH NEU TITI U DALAM TIKA\nSALAM’ALAIKOM HEE ASOE NANGGROE\nNYOE LEUPEUE KAMOE PEUNEUSAN GATA\nHANJEUET LOEN ILAH LANGKAH KA U IE\nHAN ROEH LEE PEUSIE MEULUNGKOEP DONYA\nALAIKOM SALAM POLEM CUT ABANG\nJANJI NEUH RIJANG JULA NEUTEUKA\nMEU BROEK NGOEN TEUBE LAYEE NGOEN PISANG\nLOEN PREH CUT ABANG JULA NEUTEUKA\nSALAM ‘ALAIKOEM TEUENGKU BOEH ATEE\nMEU`AH NEUBRILE KEU KAMOE DUMNA\nRANUB UTUEN PINEUENG BOEH AWEE\nKAMOE BINEH GLE MEUKUE BAK IJA\nALAIKOEM SALAM JAME MEUTUAH\nBEK NEUPLOEH BUNGKOEH TAREIK CEURANA\nRANUEB KAMOE BRI HANA MEUSUSOE N\nGAPU ATEUH ON KEURANDAM HANA\nSALAM ALAIKOEM HAI NYAK PUTEH DI\nRANUB SINYAK BRI KALHEUH MEURASA\nMEULIA JAMEE RANUB LAM PUAN\nALAIKOEM SALAM WAHEE E SAMPEE\nBUPALEH BATEE MUKIM TUENG GATA\nPEUDUEK CEURANA TANIT RAPA – I\nBEUDOEH MEUNARI KALIFAH NYANG NEUBA\nASSAWILAH ABDUL KADEE\nGEUDOEH LAM GLEE SINAN GEUTAPA\nSITHOEN SIBLEET LEUMAH BU PAMIJI\nMUDAH RESKI KEU URENG DUMNA\nBISMILLAH LOEN TAMOENG LAM SEUENG\nSIUROE BULEUEN LOEN COEK KUTIKA\nRAPA I BEK ROEH BEUSOE MEUKUWEING\nBEUREUKAT DOA SIBALUM MEU JRA\nWAHEE BEUSOE SEGALA BEUSOE\nBEUSOE SEUREULO BASOE MANILA\nBEK LUKA KULET BEK KEUNOENG ASOE\nBEUREUKAT GUREE BADUM UALIA\nWAHE BEUSOE SEUMALOE EK GUDA\nNGOEN KEU ENGKHOE MELIPAT DUA\nPEH RAPA I BEK PIYOEH – PIYOEH\nLOEN TOEB DABOEH MEUCULA CULA\nBALOEH BAK KACANG KULET RIMEE\nBEK KABRI MALE LOEN JAK KEUREUJA\nIJA SUTRA GEUBLOE NGON MEUH\nBEUNEUNG ANEUH GEUBLOE NGON PADEE\nTAJAK BEUTROEK TANGIENG BEUDEH\nBEK RUGOE MEUH SAKET NGOEN HATE\nSALO HAI LE SALO HAILEE\nSABOEH MOEN DUA BACE\nROET TIMU NA KRUEB NGOEN SEUPAT\nROET BARAT MEUSAPAT BACE\nTAJAK U BLANG TAJAK KOEH BAROEM\nPILEEH YANG SEUNGKOEM LAYA KEU TIKA\nMEUNGKA JEUT TABRI JEUET KEUH LOEN SOEM\nMANGAT TABRI LOM SINGOEH NGOEN LUSA\nTAEK U GLEE TA KOEH RANGKINOE\nPUWOE KEU KAMOE KEU PHA JEUREUKHA\nMEUNGKA JEUET TAJAK BAN REUSAM NANGGROE\nGEUNAP UROE NEU ROEK TEUBUKA\nBEUKAH – BEUKAH BAK PUCOEK LAWAH\nUREUENG PASOE KLAH UJOENG SI GENDA\nHAN JEUET KUJAK DIKEE RUMOEH KAH\nASEE KEU JUAH DIKAP NIBAK PHA\nTA EK U GLEE TAJAK KOEH BIRAH\nURAM TAPEU EH BAK UROET RAYA\nBEK TAGUNDAH ASEE LOEN JUAH\nNGOEN PARANG MEUKLAH TATAK BAK MUKA\nPEURAHOE RAYA BUNGKA ASAHAN\nPEUDEUENG DURIAN JAMPU SEUMATA\nADAK TAN JALOE TA JHOE NGOEN SAMPAN\nHAN LEUMAH BADAN KEUMOENG MATA\nMIRAH PATI JIDOENG ATEUEH DOE\nJI KEUNAK SAMA LE SIWAH TEUKA\nMEUNGGOEH LOEM CREE ULEE NGOEN TAKUE\nKU SEUTOET DUEM PEU JANJI NGOEN GATA\nTA EK U GLE JAK KOEH SEUMANTOEK\nPEUREUBAH PUCOEK BLAH DEEH ALUE\nRUPA LOEN GOET PAKAYAN LOEN BROEK\nBAH LE LOEN JAK DUEK TEUMPAT NYANG SEUNGUE\nTA EK U GLEE JAK TARAH SAMPAN\nTABA LOEN SAJAN MEUSOE PILEH LHA\nUDEB BEU SARE MATEE BEU SAJAN\nBEUSIKREK GAPHAN SABOEH KEUREUNDA\nCUT KEUPULA CUT\nKEUPULA CUT DIBINEH JUROENG\nJIPOET ANGEN BACUT – BACUT\nMEUHIREUT BEE BAN SABOEH GAMPOENG\nMIRAH PATI DIPHOE NA SABOEH\nKAJITOEH BOEH DALAM NALEUENG\nBUKOEN SAYANG SINYAK GEUPOEH’\nBELA LOEN SATOEH NGOEN UJOENG PEUDEUENG\nMIRAH PATI NA DUA BOEH\nKAJITOEH BOEH BAK ULEE SANDENG\nBUKOEN SAYANG SINYAK YANG GEUPOEH\nLOEN COK BALAH NGOEN UJOENG LEUMBEING\nBUKAN SAYANG LOEN KALOEN PISANG\nTEUNGOEH MEUDULANG KA MATEE PUCOEK\nBUKAN SAYANG LOEN KALOEN CUTBANG\nTEUNGOEH LOEN PANDANG MATEE UREUENG SOEK\nBUKAN SAYANG LOEN KALOEN LABU\nTEUNGOH GEUSIBU KA MATEE PUCOEK\nBUKOEN SAYANG LOEN KALOEN TEUNGKU\nTEUNGOEH LOEN BRI BU TALEUK KAGEUJOEK\nTEUPOENG LEUKAT KEU TIMPHAN BALOEN\nSINYAK JITRON REUNYEUEN MEUGISA\nPINEUENG SIT CUMEH NGOEN RANUB SI ON\nTABRI KEU ULOEN LOEN MEUCI RASA\nPEU JIMEUSU THAT MEUTHOEK THOEK\nUREUENG GEUTOEB CHOEK SIGOE GOE DUA\nPINEUENG NGOEN RANUB BEK NEUMEUHAROEK\nKA AWAI GOEB COEK YUM SIMBARA\nANEUK TIONG PEULOET NGOEN NURI\nTAROEH ULOEN BRI KEU NURI DARA\nPINEUNG NGOEN RANUB DILE TAMEU BRI\nJINOE MEU UNGKI LAEN BICARA\nIJA PLANG HAN EK GEUBOEH YUM\nHAN EK SOE TUDUM IJA SUTRA\nHAREUGA RANUB AWAI KA MEUDUM\nSOE EK PEUDUEK YUEM RANUB JIRASA\nRUMOEH RAYA CEUDAH PEUNEUGOET\nLOEN BAK GOET MEUNYUM NA HAWA\nDI LOEN HAN GALAK KEU RUPA TEUH GOET\nMOEN BINEH ROET KAYEM GOEB CUCA\nTUMPOEK TEUNGOEH JUROENG THAT TEUPAT\nBAK BINEH JEURAT TIMOEH BAK BUGA\nNANGGROE HAN MEUNE GAMPONG HAN MEUPAT\nPANE NEUHARAP KAMOE BIEK HINA\nPEULANDOEK BANCE ROEH LAM PEUTAH\nDALAM BABAH ANEUK BEURADEN\nLOEN SANGKA DILE JANJI HAN UBAH\nJINOE KA LEUMAH NYANG LEUBEH CANDEN\nPEUDOENG SUWE TEUNGOEH NA ANGEN\nDIYUEB BEURINGEN LAYANG GEUPEULHEUH\nBAK PIHAK HAROEK HATE LOEN INGEN\nLOEN KEUMEUNG MEUEN NYAWOENG BAH LHEUEH\nMEUDANG ARA REUBAH MEUGULEE\nDALAM LUENGKIEK GLE TIMOEH SEMEUTA\nHATE DI DALAM HAN EK LOEN THEUN LE\nBAH LE BEUMATE LAM LEUMUENG GATA\nUREUENG MEURUSA DALAM LUENGKIEK GLE\nDUROE AWEE KEUNOENG BAK IJA\nPEUTUROET NABSU LOEN PUPUEH HATE\n‘OH KA MATEE ABEEH KEUNIRA\nMINYEUK ATA BEE THAT MEUGAH\nTABLOE SI AMAH PASOE PIALA\nMEUNGNYOE KEUBIET LAGE TAPEUGAH\nTAJEUET PEULEUMAH TANDA SEUTIA\nTAGUEN MINYEUK OK JAMPU NGOEN BOEH KRUET\nMEUNAN GEUPUBUET DILE YANG KAKA\nLOEN DEUNGOE TAPEUGAH HATE LOEN KEUNYEUT\nSALEH ‘OH JEUTT BUET HAN TAJEUET BAK GATA\nBAK PUNCA IJA KE UET BUNGOENG\nKEUBIET MEUGANOENG PAYA RANGKILEH\nHAN LOEN TU’OH KHEUN WAHE CUT BUNGOENG\nMEUNG TATEM TANOEM NYAWOENG BAB ABEEH\nTATOET UNOE TEURIMOENG LILEN\nANEUK CICEM SI JUDO DUA\nBAK HATE LAEN BAK BABAH LAEN\nDILOEN HAN LOEN TEM PATEH KHEUN GATA\nTATOEB GASIEN KAYA PEULEUMAIH\nKAPAI BEUREUGAH BUNGKA U DAYA\nMEUNOE LOEN KHEUN MEUDEH TAPEUGAH\nBAH LE LOEN MINAH BEK LE MEUDAWA\nBINEH LAOT DIDOENG KEUDIDI\nBINEH PASI KEUBEU MEUKUBANG\nBEK NEUSANGKA LOEN MEU UBAH JANJI\nLOEN MEUNGKALOE N KRI SEUTIA CUT BANG\nAWAI BOEH BAJEK DUDOE BOEH PANAH\nPANE LOEM LEUMAH SEUNALOEB KANA\nBAK PIHAK HAN EK LEE LOEN TIMBUE TAMAH\nPANE LOEM LEUMAH GUNA YANG KANA\nUREUENG PEH KANOET GAMPOENG KEULIBEUET\nUREUENG PEUGOET BLEUET BINEH MEUPUTA\nNABSU LOEN PEUGAH TAPI HAN LOEN JEUET\nLOEN PREH TEUSUREUET NARIT BAK GATA\nLEUKAT ADANG GEUPOET DEUNGOEN GLEM\nSINYAK DUEK TEUKHEM JIPUTA TALOE\nMUKA TEURUMEH BABAH TEUH TEUKHEM\nSANG RI ROEH TATEM MEUEN NGOEN KAMOE\nSINYAK WOE DIKRUENG PINGGANG IJA KLENG\nANEUK PEUREULEING MATEE RHOET KEUDROE\nDILOEN NA HAROEK GATA HAN TATEM\nNYANG KEUJEUT KAYEM DI LOEN LOEN SOEM DROE\nREUDOEK DI GLE UJEUEN DI NANGGROE\nPUCOEK PANJOE MEUKULAH KAMA\nLOEN DUEK LOEN DOENG HATEE TEUGOE GOE\nMALAM LOEN LUMPOE LOEN EH NGOEN GATA\nSIA SIA LOEN PULA KRUET\nSABE HAN JEUET KA IE RAYA BA\nSIA SIA LOEN TINGGAI NEUBEUET\nNGOEN JEUET KEUBUET TATULAK BALA\nUJEUEN DI GLEE REUDOK DI RIMBA\nPUCOEK SEUMEUTA LEUKANG BAK TAMPOEK\nLOEN PREH TEUKA HANA NEU TEUKA\nLOEN PREH GATA SIMALAM SUNTOEK\nJEURA MANEH JAMPU NGOEN AWEUEH\nUREUENG MEUKAT BREUH TUKA NGOEN SIRA\nUDEB TANSOE NGIENG MATEE TAN SOE WEUH\nANEUK GUDA LHEUEH TAN SOE POEH LAWA\nYA TUHANKU RABBOEN KADEE\nHOE KEU ASEE LOEN THAT HINA\nYA TUHANKU NEUBRI BEU MATEE\nBEK UDEB LE ATEUH RUENG DONYA\nPIASAN GOET UREUENG KEUMALOEN\nROEH LAM TAROEN LEUK BANGGUNA\nADAK UDEB PIH HANA SAKOEN\nHAN LE SOE KALOEN SYEDARA HANA\nANEUK CEM PALA JIDOENG BULOEH\nLOEN KEUNEUNG CI BOEH TAROEN NGOEN CINTRA\nPIHAK PAKAYAN HAN GOET BAK TUBOEH\nTABEU PEUNAJOEH BAN SOE NEUHAWA\nPUPOEK LEUMOE DI PANTE ANOE\nSINYAK MAT KEULIKE ATEUH RUENG GUDA\nLEUMOE PIH TALOE SINYAK PIH JIWOE\nOH TROEK U NANGGROE JIMEUSEURAPA\nLAM ANOE JIDOENG KEUDIDI\nDI BINEH PASI TIMOEH RANGKILEH\nPEU EK SURAT KEUDEH U IDI\nPUWOE GLEUENG GAKI LEUSOENG KA PUTIH\nBAK LANGA TIMOEH LAM JUROENG\nATEUH BAK MUROENG LEUK JIKUWA\nBALAH SURAT KEUDEH U GAMPOENG\nNGOEN LHEUH KRUNCOENG TROH LOEN GISA\nBUKOEN LEE SAYANG KARANG BAK PADEE\nHANA MEURI LEE KAPUTOEH BAK MU\nADAK NA LAKOE DI LOEN PIH KA HANLEE\nPAKRI LOEN TUKRI E YA TUHANKU\nBUKOEN SAYANG DI JALAN SEU LELE\nSINYAK KOEH PADEE DALAM BLANG MALU\nNYAWOENG LAM BADAN SANG SANG KAREULE\nOH WATE KA CREE UREUENG LOEN RINDU\nBUKOEN LEE SAYANG KEUTAPANG DI GLE\nKAYE MEURANTE ATEUH GLE KULU\nNEUKEUBAH LOEN TEUNGKU BOEH HATE\nOH GATA MATE SOE LOEM LOEN EU\nBAKAT DI LAOT SOE BOET BOET SABE\nUREUENG KEU MAWE LAM KRUENG COET BAK U\nMEUNYOE ABANG NGOEN ADEE KATRE\nDI LOEN PIH BAH LE BEUMATE LAJU\nBUKOEN SAYANG BINTANG ATEUH GLE\nHANA LEUMAH LEE MATA UROE HU\nDI LOEN HAI ABANG LEUKANG HANA CREE\nBEU THAT HAN LE SINAN LAM KUBU\nLEUMAH MEUBRENG BRENG HUMEU BLE BLE\nCUACA TAN LE OH PUTEH TIMU\nGASEH KEU TEUNGKU SANG SANG HAN LE CRE\nTEU INGAT SABE SEUTIAP WAKTU\nBUNGOENG MEURAK RAMPHAK LAM TANGKE\nCEUDAH BUKOEN LE SIBUNGOENG MEULU\nBADAN LOEN RUSAK PALAK LAM HATE\nWATE LOEN PIKE ABANG LAM KUBU\nSINYAK CAH RIMBA PULA BAK PADE\nSINYAK KOEH AWE ATEUH GLEE KULU\nALLAH E TUHAN MALANG BUKOEN LE\nGOEH LOEM PUEH HATEE NYANG ULOEN RINDU\nBUKOEN LE SAYANG KARANG BOEH KANDEH\nLUROEH KA HABEH M,EU TABU TABU\nBUKAN LE SAYANG ABANG NEUGASEH\nSINAN KA TEYUE EH DI DALAM KUBU\nBUKAN LE SAYANG SI KACANG PUTEH\nWATE LHEUH GEU PEH PEUGOET KEU TAHU\nHATE LAM BADAN SANG SANG GEU IREH\nHAN TEUNGEUT LOEN EEH MEURAYU RAYU\nBUKAN LE SAYANG ASAN BEULADEH\nKAREUBAH TEU EH BUET ANGEN TIMU\nLOEN PEU EK HABA KE AHLI WAREH\nABANG LOEN MEUCEH KA HABEH UMU\nBUKAN SAYANG BINTANG PEUREUSEH\nLIKOET AWAN JEH PO BINTANG TIMU\nTUBOEH SUANG BADAN LOEN PALEH\nTEUNGOEH LOEN GASEH KA HABEH UMU\nBUKOEN SAYANG BAK RANGKILEH\nBOEH JIH HABEH PEULANDOEK SEUBA\nWAHE E TEUNGKU YANG ULOEN GASEH\nSOE NGOEN LOEM EH NGOEN TANLE GATA\nHAN JEUT LOEN INGAT PEUNGAT BU PAYEH\nKUAH KA HABEH ASOE MEU SEU U\nWATE LOEN INGAT HATE THAT SEUDEH\nDAK JEUT BEU LOEN EH SAPAT LAM KUBU\nBUKAN SAYANG LOEN EU SIPOET\nDIBINEH LAOT MEUCULA CULA\nHANA SOE LE LOEN HIDANG SUROET\nBEUNGOEH NGOEN SEUPOT LAGE YANG KAKA\nKAPAI TEUREUBANG LAM AWAN PUTEH\nKAPAI PRANG INGGREH LAM LAOT HINDU\nALLAH E ABANG BINTANG PEUREUSEH\nJANJI UROE JEIH HANA TROEH NAPSU\nDI SUNGAI YU RAMBOENG MEUSEUPEH\nBANGKA TEU EH EH TELAGA MUKU\nSOE PO HATE YANG HAN PEUDEEH\nDAK JEUET BEUHABEH NGAT SAPAT KUBU\nBUKAN SAYANG LOEN EU TIYOENG\nDI PHOE U GAMPOENG ROEH LAM CINTRA\nLOEN SANGKA TEUNGKU KA MEU UNTOENG\nGATA NGOEN ULON LAGE YANG KA KA\nSUROEH TUHAN ISRAFIL YUEP SANGKAI KALA\nHABEH MATE BANUM SARE SAFAN SAFA\nHABEH MATE BANDUM SARE MALAINKAN TUHAN\nLANGET NGOEN BUMOE KOEN LE MEUNOE KANEU SIMPAN\nTA EK U GLE TAKOEH PEUREU;LAK\nTAKOEH SIBAK KAYEUE JATOE\nWAHEE TEUNGKU HOE NEUMEUJAK\nKAMEU SAK – SAK ULEUEN KAMOE\nIJOO – IJO NALEUENG SAMBO\nIJO BIRO NALEUENG LAKOE\nLON JAK INTAT LINTO BARO\nASOE KASOE JUDOE PUTROE\nDI DALAM KEUPOK PADEE LEUKAT\nDIRAMBAT NA PADEE JATOE\nWOHEE TEUNGKU NEUPREH SIAT\nDANG MEUSAPAT RAKAN KAMOE\nDI PANTE BLANG MINYEU TANOEH\nDIPANTE TEUNGOEH MINYEUK ATA\nBEK TEUNGKU DOENG NIBAK TANOEH\nMEULANGKAH U RUMOEH DALAM TIKA\nDI LAMBARO GEUPULA TEUBEE\nDUI MULKIM LHEE GEUTAJOK LANGLA\nU BAK TEUNGKU KAMOE LAKEE\nOH NOE PIH ME KA MEUMADA\nPUTEH – PUTEH BNGOENG LANGSAT\nYANG PUTEH THAT BUNGONG GEUTOE\nWAHEE TREUNGKU NEU EK SIAT\nMEUNAN ADAT REUSAM KAMOE\nBAK KEUTAPANG DI TEUNGOEH NANGGROE\nKAYEE JATOE DI TEUNGOEH RIMBA\nUREUENG PO PIHAK GEUYOE JAK KAMOE\nOH TROEH OHNOE KAMOE MEUMADA\nBAK KEUMEUKOEH DI TEUNGOEH LAMPOEH\nBAK SAWAK BUNGKOEH JAMEE TEUKA\nTREB THAT KAMOE PREH NYOE BARO TROEH\nNEULANGKAH BEUTROEH U DALAM TIKA\nDI MIYUB NA PANYOET TANOEH\nDI RUMOEH PANYOT TEUMAGA\nKAMOE JAK BUNOE ATEUH TANOEH\nMEU EK U RUMOEH MEULINGA TIKA\nIE DILAOT TABEUE MASIN\nSUROET KAYEM TEUNGOEH SINJA\nMEULIGAN TIKA TAN KAMOE CHIN\nMEUGANTOE LAEN NGOEN LHEUH KEURIJA\nCICEM PALA DICOENG MUROENG\nANEUK TIYOENG COENG KAYEE JATOE\nNA GEUPEUSAN LEE UREUENG DI GAMPOENG\nO’H LEUPAH JUROENG KAMOE GEUYUE WOE\nGEURAMAH SANTAN GEUCOEK TAKEH\nPISANG TEUPEH LAM MAKOENG DARA\nBEK LE TEUNGKU MEUTULEH LAGEH\nSALEH SALEH MALAM KAJULA\nBAK BERINGEN DI BINEH KULAM\nTIMOEH DI URAM GEULIMA SAKA\nBAH TREB BACUT TAMEU KALAM\nDANG PREH RAKAN GOEH ABEUH TEUKA\nANEUK KEUDIDI JIPHO MEUMOET MOET\nANEUK EUNGKOT DALAM PAYA\nBEK LEE TEUNGKU MEUSEU OT SAMBOET\nMAKIN SEUPOET MALAM KAJULA\nBOEH SEULIMEUNG KEU ASAM EUNGKOT\nKEUMAMAH TEUKRUET GEULAWOEK SIRA\nMEUTROEN DI GAMPOENG KAMEU PAWOET\nJIKALE SEUPOET PIH MEURILA\nPEURAHOE RAYA BUNGKA U ACEH\nLAJUE DI ALEH SAMPAN LIA\nBEK LEE TEUNGKU MEUTULEH LAGEH\nRAKAN NEUPREH KEUDEH LAM TIKA\nPEURAHOE CUT DIPOEH LE BAKAT\nPEURAB SIAT UMIENG KUALA\nYOEH DI GAMPOENG KASEB PAKAT\nMEUGOEH MEUSAPAT HAN JEUT DUEK BANJA\nBAK MEURAKSA DI TEUNGOEH BULEUEN\nPATAH SABOEH DHEUEN SEULAYEUE GEUMPA\nBEK KEUH TREB LEE MEUDOENG DILEUEN\nTEUKA UJEUEN BASAH IJA\nDIBINEH BLANG GEULUMPANG MEUPAYONG\nDIBINEH JUROENG GEULIMA SAKA\nBAH LEE MEUSUROET U BABAH JUROENG\nMEUPEUHAH PAYOENG HAN BASAH IJA\nPEUE MEU POENG POENG DALAM GAMPOENG\nUREUENG TOEP TEUPOENG GEUWOET HALUA\nBEK MEUSUROET U BABAH JUROENG\nLOEN TAKOET BUSOENG KEUNOENG HAWA\nDALAM KEUPOEK PADEE LEUKAT\nDI RAMBAT NA PADEE JATOE\nRAKAN NEUPREH KA MEU SAPAT\nMEULANGKAH LEUGAT KEUDEH U RUMOE\nSIGEUDIET MIRAH GAKI\nKEUDIDI DALAM ANOE\nNEUJAK U MOEN NEURAH GAKI\nNEU TITI U SEURAMOE\nMIRAH PATI SIKAWAN TUJOEH\nANEUK PUYOEH PHO MEUGISA\nRANUB TEUNGKU BRI KALHEUH MEUPAJOEH\nNARIT YANG LOEN TROEH GOEHLOEM MEUBUKA\nCINTRA MEUREUBOEK BAK SEULASA\nCINMTRA CEMPALA GEULHAT DI BAROEH\nHAN PEUE SALAH TEUNGKU MEUHABA\nNEUCUBA BUKA HABA YANG NEUTROEH\nMIRAH PATI DILISI AWAN\nTALOE JIH INTAN PEUDOE SUASA\nNEUTEM TEUNGKU NEUMEU BISAN\nPUTROE DISINAN RAJA BAK KAMOE\nBAK GEURUNNDOENG DI TEUNGOEH BLANG\nTAKOEH CABEUUENG KEUTAMEH WEU\nPAKRI TEUNGKU TAMEU BISAN\nPAJAN NEUKALOEN BUNGOENG LAM PAGEU\nGUDA PLANG GUDA PELANGI\nGUDA DINARI ATEUH ANGEN\nROTNOE KOEN KAROENG SIDEH KOEN WALI\nSIDEEH MEUTURI BAK GEUJAK MEUEN\nALAIKOEM SALAM BISAN BARO TROEH\nTAMOENG NEUPIOH KEUDEH LAM TIKA\nRAMOE MEUCUT HATE MEULAPANG\nMEUAH HAI BISAN KEU KAMOE DUMNA\nTREP KA MEUPREH NYOE BARO TROEH\nLEUPEUE BUNGKOEHE HANA CURANA\nRANUB UTEUN PINEUENG BOEH AWEE\nKAMOE BINEH GLEE JEU OH NGOEN BANDA\nRANUB LAM SEUPEH PINEUENG MEULASOEN\nGAPU DALAM ON KEURANDAM HANA\nNA MEUBOEH GAMBEE KA HANA BAKOENG\nMEUAH NGOEN AMPON BAK SYEEDARA\nGALAK LOEN THAT LOEN KALOEN PUYOEH\nJIPHOE JI’OH DI LOEB LAM CINTRA\nBISAN BANDUM KEUNOE KATROEH\nNEUPLOEH BUNGKOEH NEUPEUGAH HABA\nIDANG KAMOE BOET HANA MEULAPEH\nLAM CIPE PUTEH SISEU BAK TIKA\nBU KAMOE BOEH LAM PINGAN LIPEH\nMEU’AH HAI WAREH KEURIKAI HANA\nGULEE BOH LABU ENGKOT BOH PISANG\nKEU SIE PANGGANG BEK NEU MEU HAWA\nNEU TUNGGENG GEUPET NEU RHAH JAROE\nMAKEUEN BEUTROE BU NGON SIRA\nEUNGKOET DI LAOT TADEUNGOE GAH\nSEULUNYOEK PATAH BAK CULOEK SIRA\nNYAN KEUH YANG EK KAMOE SEULEU AH\nBEURAYEUK MEUAH BAK SYEDARA\nBOEH SEUREUBA RASA\nPEUNAJOEH UREUENG DUSOEN\nNYANG GOEH LAKEE RASA\nNYANG KA LAKE AMPON\nSALAM ‘ALAIKOEM LINTO SAMLAKOE\nKAMOE MEUJAK WOE MALAM KAJULA\nBEUPHET KULET BEUMANGAT ASOE\nLAKOE BINOE BEU MEUBAHGIA\nDICOENG GACA NA ANEUK PUYOEH\nDICOENG BAK IBOEH ANEUK CEMPALA\nBU NYANG GEUBRI KA LHEUEH NEUPAJOEH\nIDANG NYANG GEUTROEH KA LHEUEH MEURASA\nPUCOEK P[AKU MEU KAWET KAWET\nPUCOEK SEURAHET MEUSIMPLAH SIMPLAH\nNGOEN UREUENG LINGKA BEK TAMEU SAKET\nWTE MEUSINGKLET HANA SOE PEUGEULAH\nMANOEK PUTEH DIKEUPOENG ABEE\nDIMEU ADEE ATEU LEUPU\nBEK TABOEH BOEH RAKAN TEUH DILE\nMANOEK DARA LAM GEURUPOEH\nBULEE ALOEH PANCA WAREUNA\nMEUNYOE TA SAYANG KEU LINTOE BAN TROEH\nBEUGOET TAPUPOEH BEK LEUPAH BUNGKA\nDO KU DODA IDANG\nSEULAYANG BLANG PUTOEH TALOE\nMEUNYOE PUTOEH JEUT LOEN SAMBAT\nASAL MEUPAT PUNCA TALOE\nALAH HAI DO DODA IDANG\nRANGKANG DI BLANG GURUEK BAJOE\nDALAM MASA KEURAJEUEN JEPANG\nIJA PINGANG RUYA RAYOE\nPUTIH MEUPLEE PLEE DALAM UROE\nYOEH GOHLOEM TROEH JEUPANG JAHE\nIJA YOSEE SAMPOEH JAROE\nJAK LOEN TIMANG BUNGOENG AWE\nAYEUEM HATEE BUNGOENG KAYE\nLAM KEURAJEUEN JEUPANG JAHE\nRAKYAT MATE PAJOEH SAGEE\nJAK LOEN TIMANG BUNGOENG MANCANG\nRHOET MEUTHIMPHAN DALAM UROE\nMASA PEUGOET LAPANGAN TERBANG\nRAKYAT CEUKANG DALAM UROE\nALLAH HAI DO DODA IDANG\nCICEM SUBANG PHOE MEUPOET POET\nYOEH MASA KEURAJEUEN JEUPANG\nBAK U DITEUBANG PAGEUE LAOT\nJAK KUTIMANG BUNGOENG PADE\nTANGKEE JAK LOEN PAWOEK\nYOEH KEURAJEUEN JEUUPANG JAHE\nJIKUET PADE DALAM KEUPOEK\nJAK KUTIMANG BUNGOENG PADEE\nKAYEE DIGLEE ANGEN TIMPA\nYOEH KEURAJEUEN JEUPANG BACHEE\nUREUENG MATEE GAPHAN TIKA\nJAK KUDO DO DODA IDANG\nIE BEURAWANG PASEUENG SUROET\nBIJEH DI BLANG ABEH MEU ATOT\nRANGKANG DI BLANG TAMEH BANGKA\nSEULAYEUE PERINTAH JEUPANG\nJEUT LUENGKIEK BLANG DIGLOENG SUDA\nALLAH HAI DO DODA IDEH\nKAYE NIREH DALAM BANGKA\nLAWET JEUPANG DI MAT UREH\nUREUENG JI EH LIMBOET TIKA\nBUNGOENG MANCANG RHOET BAK TANOEH\nSEULEYEUE KEURAJEUEN JEUPANG\nJUET SAGOE BLANG KA HABEH RHOEH\nPADEE DI BLANG KA ABEEH RHOEH\nKEUREUNA KREUH PEURINTAH JEUPANG\nPADEE DI BLANG HANNA SOE KOEH\nJAK TAMUPRANG HAI BOEH HATE\nJIKALEE MATE PIH TARILA\nBUE HAI PO KEUNOENG BEUDEE\nCIT KA TROEH LEE JUDOE GATA\nBU DIADARI SEDANG SEDANG\nDIBINEH PADANG DOENG MEURITI\nKIPAS CINA MAT BAK JAROE\nNGOEN POET LAKOE NYANG PRANG SABI\nBU DIADARI KEUNAN SAMPOE\nJAK TUENG LAKOE ASOE SYURUGA\nJIMUENG ULEE SAMPOEH DARAH\nHATE DASAH JUDO KANA\nLAEN TEUDOENG SINAN JENJANG\nDALAM SEUH PRANG JIWOE HANA\nJIPREH REUBAH LINTOE BAROE\nTUENG KEU JUDO LAJU JIWA\nOH KA REUBAH MEU TAJOE TAJOE\nOK MEUHAMBOE BEE KKOEM KOEM MA\nSOE LEUMAH EU BIDADARI\nBANDUM SUDI JAK PRANG BELANDA\nLADOEM YAN TAN LEUMAH JIUE\nJIKHEUM TEUNKU RUGOE MATA\nADAK HAI PO LEUMAH TA EU\nBANDUM TATAJOE LAM CEURENGA\nMEUTA DEUNGOE RI GOEB TEUGAH\nNYANG NA TUAH JIPEUCAYA\nSIT DIPATEH BAN PEUNEUGAH\nSUROEH ALLAH HAN JIDAKWA\nSOE NA NABSU NYAN KEUJUDO\nJEULAMEE BAK LE DISINOE TA MITA\nBUDIADARI SOE NA MENABSU\nTANLE HAI TEUNGKU JILAMEE TABA\nKEU JEUNAMEE KOEN MEUH PIRAK\nKOEN INTAN MEUKRAK BUKOEN SUASA\nNYANG JEULAMEE CIT IBADAH\nSUROEH ALLAH TAKEURUJA\nTA IBADAT UROE MALAM\nPEU NYANG NEUTHAM BEK KEURIJA\nNYAN KEU HAI PO JEUNAMEE PUTROE\nBAK PRANG SABI TAJAK LANJA\nSOE NA HAJAT KEU PUTROE TI\nJAK TA ILI CANG BLANDA\nMEUHAN TAPATEH ALLAH NGOEN NABI\nPANE GEUBRI BULUEENG KEU GATA\nMEUTA PATEH ALLAH NGOEN NABI\nCIT NA JANJI NEUBRI SYURUGA\nBEU TA INGAT WAHEE SAMPEE\nHADIEH PANGULEE NABI KITA\nBARANG KA SOE HAN PATEH NABI\nJEUET KEU KAPHEE AKHEE MASA\nSOE NYANG HANA NASIB BAHAGIA\nHAN ROEH DI RABA DI JALAN NYANG NA\nBARANG KADUM ROH TAMABA\nJIMEUDAWA HANA REUNGANG\nNYAN ALAMAT UREUENG CEULAKA\nOH TAMABA JIPEU AYANG\nMEUROEH OH THAT TATEM PEUKREUH\nKEU SEUNEUHEUH GEUTANYOE DICANG\nGOET KEUH HAI PO BEUTA IEM DROE\nMEUHAN MEUPALOE AKHEE DATANG\nTEUMA PANE JEUET KEUH TAIEM DROE\nUROEE DUDOE TUHAN KEUKANG\nOH TATEUPEUE ELEUMEE POTALAH\nBEUTAPEUGAH KEUDUM URANG\nMEUHAN MEUNAN GATA SALAH\nDUDOE LAM BABAH GEUBOEH KEUKANG\nMEUNYOE MEUNAN HAI PO MEUTUAH\nBAH LEE TAPEUGAH BAH BEUTHAT DI CANG\nWAJEB TAPEUGAH PEUE YANG SUROEH\nKAPHEE MUSOEH TUHAN NYUE PRANG\nTAPRANG KAPHEE WAJEB MEUHAT\nBEK HAI SABAT TEPEUE WAYANG\nPAHLAWAN TUJOEH HAN JIWOE LE\nJIPIKEE GUNA SABOEH ROE\nALAT PEUKAYAN LE RAJA BRI\nKEU ISTERI LAEN KEUDROE\nMEUH NGOEN PIRAK INTAN MEUPUDI\nLAEN RAJA BRI NGOEN BUNGOENG JAROE\nNYAN KEUH SEUBAB JITEM MATEE\nBAK SI UROE PRANG THAT SINGKEE\nSAIDINA ALI GARANG HAN SOE\nABEEH GUNCANG DUMNA KAPHEE\nKUBLA KABLEE DALAM UROE\nTAMSEE BUNGOENG KACANG KEDELE\nDALAM TANGKEE LUROEH KEUDROE\nUROE MALAM MUPRANG SABEE\nREUBAH MEUGULEE SEUN SEUN SIDROE\nBAN DUA PEUE SIGOE HAN LEE\nSEUTIA MATEE GEUMASEH RUGOE\nABEEH PIKEE DUM ULEBALANG\nPLUENG DIRIWANG U BAK RAJA DROE\nUBAK RAJA DIKHEUN MEUNOE\nAMPOEN KEUKANOE PO MEUKUTA\nSABAB KAMOE JEUT MEURIWANG\nHAN EEK MEUTENTANG ALI MURTHALA\nZULPHAKA PEUDEUENG MEUTUAH\nUJOENG BEUKAH DUA MATA\nYANG SIBLAH JITEUBIET DARAH\nYANG SIBLAH TREUK ASAP MEUBURA\nMEUNAN JIPEUGAH ULEBALANG\nSEUOET RIJANG RAJA RAYA\nMEUSIDROE ALI NYANG MURATALA\nKAH MEULAKSA HAN EK KACANG\nTUTOE PALEEH KEUNOE KABA\nNGOEN KEE RAJA KAMEU WAYANG\nKUBOE PANGKAT ATEUH KADA\nKEU PANGLIMA ULEBALANG\nHANSEP RINGGET KUBRI IJA\nKU PEUGALA UMOENG DI BLANG\nYANG KOEN NARIT KAJAK PEUGAH\nBAN INOENG BEUKAH MALEE HANA\nMEUNYOE BAN EK KAPRANG MAKKAH\nKA PEUGAH BEU KEUH RAJA\nTAN MEUSOE SOE KUBRI NAMA\nBEK ANEUKDA SEU ON IDANG\nNYANG DUM DIKEE KU USAHA\nUBEE SEUMA TAN KASAYANG\nADAK WATEE UROE RAYA\nKU PAUCARA SIE MAMEUGANG\nSABOEH KACHOEK KUBRI DUA\nKUSANGKA MAK KATEM MUPRANG\nANEUK PEUREUMOEH DUM DISEUBA\nDIKEE HAN NA MEUSI PANGGANG\nRAJA HENDAK MEUNAN KATA\nRAJA BADA SEUOT RIJANG\nJIBEUDOEH DOENG DIWA DADA\nNGOEN AYAHDA DIMEUKALAM\nAMPOEN TUAN KU PO MEUKUTA\nLOEN ANEUKDA SIKREK KALAM\nPAKOEN TACAROET DUM PEUTUA\nDINAB MATA ULEE BALANG\nDUMNAN DI GOEP DI MEUSEUTIA\nDIGATA HANNA TAPADANG\nKAREUNA TABRI SIKRAK IJA\nTAN DIKIRA NYAWOENG HILANG\nTIEP TIEP UREUENG TAPEUMEU REUKA\nBEU TAKIRA DILEE BEU PANYANG\nKOEN NYANG SALAH UBEE SEUMA\nTEUPEU RAYA BEU UBEE BALANG\nSIDROE GADOEH UREUENG TUHA\nGOET SILAKSA LAEN HILANG\nMEUKA ABEH DUM DIBUNGKA\nPAT TARAJA DALAM KUBANG\nMEUTAN AKAI NGOEN BICARA\nKEUPEU GUNA AROEH TUNGANG\nUREUENG UTOEH TAN TAKIRA\nRAYEUK KADA PANGKAT MANYANG\nDUMAN DI SEU ON LEE ANEUK MUDA\nTAN DIKIRA NYAWOENG MELAYANG\nNA NEUPIKEE PO MEUKUTA\nNARIT GASA HANA REUMBANG\nBAN NYANG TAKHEUN, BEK MEUTUKA\nTAN TAKIRA, IROET IRANG\nPAT NYANG TATAK, BEUSINAN LUKA\nPEUE TASANGKA, KABANDUM REUMBANG\nBAK TATOEP, BEUSINAN MEUPACAK\nBAK TATAK, BEUSINAN LUKA\nBAK TA IRANG, BEUSINAN MUBHAK BHAK\nBAK TA SAWAK , SINAN SEUNINYA\nBAK TAPEUDOEK, BEK LEE MEUMINAH\nBAK TAKEUBAH, BEK LEE MEURIBA\nPEUE NYANG TAKHEUN, BEK SOE BANTAH\nPEUE TAPEUGAH , HANJEUET SOE DAWA\nBAK TA TEUGOEN, BEUMEULABANG\nBAK TAPANCANG , BEK MEU RIBA\nPAT TAPEUDUEK , BEK GOEP SUGANG\nPEUE TAPANDAN , BEK GOEP DAWA\nNA NEU INSEUH, PO MEUKUTA\nPEU DAROHHAKA, ULEE BALANG\nBANDUM MALEE , SOEM SOEM MUKA\nNARIT NYANGKA, M RUGOE MEUTIHANG\nABEEH BEUNGEH , ANEUK MUDA\nDUM SEUNJATA , ABEEH DIPULANG\nMEUJAK DUDOE, TEUKA BAH\nSOE KEUH TEUMA , YANG TEM SAGANG\nMUKA HABEH, DUM DI BUNGKA\nSI MASA , HAN LEE DI RIWANG\nBEUTHAT TAJOEK, DUM HAREUTA\nKEU GATA , HAN LEE DI SAYANG\nDROE TEUH PIH TAN, GOEP PIH HANNA\nTEUBIET GATA , KEUDROE U BLANG\nTATEM TINGGAI, BUNGOENG SEULANGA\nLAM CEUMARA , PUTROE SEUDANG\nMEUNAN JIKREUN, RAJA BADA\nDINAB MATA, ULEEBALANG\nRAJA HENDAK , TEUDUEK TAHOE\nIE BABAH THOE, LIDAH CEUKANG\nRAJA HENDAK, TEUMA PIKEE\nDI PULANG LEE, DUM SI BARANG\nPULANG NANGGROE , KEU RAJA BADA\nDUM SEUMUWA, ANGKATAN PERANG\nNYOIE LEUPEULANG NANGGROE NGOEN PEUTAWA\nLOEN KA TUHA , HAN EEK PEUTIMANG\nNYANG MEULIGOE, NGOEN HAREUTA\nPEUTIMANG LEE GATA, BANTA SEUDANG\nBEK LEE LOEN DUEK NYANG KE RAJA\nLOEN KATUHA UMU KA PANYANG\nALEH SIT PAJAN SAMPOE KUTIKA\nBAK IE RAYA, BEK TABOEH AMPHEH\nBEK ATEUENG TIREH, BEH TABOEH BUBE\nBEK TAMEURAKAN, DEUNGOEN SIPALEH\nATRA TEU ABEEH, GEUTANYOE MALEE\nALHAMDULILAH, LOEN PUJOE TUHAN\nYANG PEUJEUT ALAM LANGET NGOEN DONYA\nSEULAWEUT SALEUM, AKAN JANJONGAN\nPANG ULE ALAM , SAIDIL AMBIYA\nDEUNGOEN TULOENG PO, KHALIKUL MANNAN\nPEUSEUHAT BADAN, PIKERAN HAMBA\nHINGGA SEULEUSOE, PAKHOEK LOEN KARANG\nHANA HALANGAN , YANG JEUT KEU CUPA\nBEUREUKAT KEURAMAT, GURE LOEN TUAN\nTAMAT KARANGAN , PAKHOEK LOEN RIKA\nTEURIMOENG GASEH, KEU BANDUM RAKAN\nYANG BRI BATUAN, SOKOENG TEUNAGA\nSIRIBE PAKHOEK, JUDUL LOEN BOEH NAN\nASOE DI DALAM, MEUBAGOE RUPA\nNA PAKHOEK ADAT, NGOEN KESENIAN\nHAN KEUTINGGALAN, PAKHOEK AGAMA\nJINOE LOEN PULANG , KEU BANDUM RAKAN\nBEU GOET NEUTIMANG, HALOEH NGOEN GASA\nKADANG NA SALAH, PAKHOEK HAN SABAN\nKADANG HAN TIMANG, MEUTUKA BANJA\nKADANG HAN BEUTOI, NA IROET IRANG\nKADANG NA NAZAM , HAN SANTUET BANJA\nMEUAH LOEN LAKE, MERIBEE KALAM\nBUKOEN HAI RAKAN, ULOEN SEUNGAJA\nNEUMAKLUM KEUDROE, KA WAHAI RAKAN\nU LOEN KEUMARANG, ELEUME HANA\nELEUME LOEN TAN, SIKULA PIH HAN\nTULEH KARANGAN , BAROE LOEN CUBA\nSULAIMAN GANI, KOEN BUDAYAWAN\nGOEH PEUNGALAMAN , HANA BIASA\nULOEN GEUMADE, BAK SIDROE TUHAN\nBEUJEUT KEU AMAI, KUNCI SYURUGA\nJUET KEU IBADAT, HABA LOEN KARANG\nNEUTUENG KEU AMAI, E YA RABBANA\nBLANG PADANG MASYA, SIDEH NEUPULANG\nSYURUGA LAPAN, PINTOE NEUBUKA\nSALEUM PEUNEUTOEP, OHNOE LOEN KARANG\nNEUBRI LAEN JAN, BEUSAMPUREUNA\nMEUNYOE NA UMU , TUHAN BRI PANYANG\nLAEN KARANGAN, TASUSOEN HABA\nJEULINGKE, 20 OKTOBER 2011\nDiposting oleh Tgk Diyueb Bruek di 19.36\nKomentar FB :\nTgk Diyueb Bruek\nRATU GOYANG/ LEDY GAGA\nNYAWOENG MEULAKEE WATEE SUKRUET\n“ CAE PEU INGAT “-2\n“ TAPILEH INOENG BEKNA 4 BOEH PALEH “\n*NASEHAT LUQMANUL HAKIM*\nSEUBAB GEUTENTE 19 HARAH BISMILLAH\n"KISAH HABIL DAN KABIL"\n“ WASIET ABDULLAH SYAFI'I “\n“ WOE TUENG BILA “\n“ GEUTANYOE HUDEP UMPAMA JALO “\n“ TAPAKOE BAHASA DROE “\nTAPAK TILAS WALI NANGGROE SAWEU GAMPONG MA\n*NABI YANG MANTOENG HUDEP*\n“ SEULANGKE “\n~ KEKUATAN DO'A ~\n“ ABU LAHAB “\n“ SYAIR Nurul A’la “\nTAPAK TILAS TGK DIYUEB BRUEK GISA GAMPOENG MA\nINOENG YANG SABA\n“ KEUNOENG KUTOEK”\n“ PEUSAN TGK SYIAH KUALA KEU ACEH “\n“ RUMBOEK HILSENKI “\nFADHILAH SURAT FAS INLAT\n“SEUJARAH PHOEN MOULOD NABI”\n“KABEH SABARAN ”\n“ SURAT ASYSYURAA “\n"DARUET NGOEN BUNGOENG "\n“ HANA IKEULAH “\nHIKAYAT PRANG SABI "\nPANGKAI TAWOE U NANGGROE PAGE “\n“ PALEH MIE KURENG “\nYOEH MASA MEHREUT NABI\nDOA KEU SEURAMOE MEUKAH\n“ HIKAYAT INDRAN BANGSAWAN “\n“ HIKAYAT AKHBARUL KARIM “\nHIKAYAT AULIA TUJOH (ISEM TUJOH)\n“ DOA KEU TGK ABDULLAH SYAFI’I “\n”MUPUE TAMSELAN ”\n~ CARA MEU-PANTON ~\n“ YANG KAYA SEMAKIN KAYA “\n“FAEDAH BACA BISMINLAH-3 “\n“FAEDAH BEULEUN RAJAB”\n“ LALOE NGOEN DONYA “\n“ PANTON KEU RAKAN “\n“HABA NASEHAT “-11 dan “-12\nNAN ANEUK JEN DAN TUGAH JIH~\n“ JAWABAN CALON AYAH TUAN ”\nRINDU SYURUGA “\n“ KA JIMEURUNE’NG “\n“ PEUSEUTOET TAKBI LUMPO”\n“HABA NASEHA KEU ANUEK DARA “\n“ FAEDAH BACA BISMINLAH”\n“ MEUSAHOE PUSAT “\nDASAR AGAMA ISEULAM\nSYARI’AT ISEULAM – 2\nYANG WAJEB GEU INGAT LE UREUENG ISEULAM\nCONTOH PIDATO PIDATO ADAT PERKAWINAN DAN PANTON\nUREUENG INOENG YANG MULIA BAK AGAMA\nTAPEU MAJU PEUNDIDIKAN\nPEUT PEUKARA WASIET NABI\nACEH THAT TINGGAI LAM PENDIDIKAN\n“AMANAT RAKYAT NANGGROE “\n” SEUBAB GEULARANG ZINA NGOEN JUDI ”\n“ SIRATURRAHMI “\n“ PENGKHIANAT CINTA “\n“HANSEP SIKUREUNG, KUREUNG SITANGKE”\n~ JAGA LIDAH ~\nTUENG MANFAAT NGON FACEBOOK\n“ HIKAYAT WAFUET NABI “\n“ LAKE MEUAH”\nIman, Basmallah wa Dzikrullah"\n“ PIASAN DONYA “\nBEK DAKWA – DAKWI\n“ HANA PAT TUNTUT “\nLAKEE MEU'AH ~\n” HIKAYAT UWAIS ALQARNI “\n" ACEH BERDUKA "\n“JAK BAK KUBURAN”\n“ HAN LE JI KU UEK“\n*SYAIKH AHMAD IZZAH AL ANDAL\n“ HIKAYAT UMAR BIN KHATAB ”\n“JAGA GEUNERASI ISLAM“\n“ TIONG MEUHABA- 2\n“ MEUPRANG TUENG BILA “\nPAHLA SEUDEKAH UROE ASYURA\n“Group Muprang Lam Panton “\n“ Blog. Tgk Diyueb Bruek\nCopyright © Reudok keu Tungkat, Kilat keu Suwa. Designed for http://www.radiostation.org - Trademarks, Corp Office, electronic medical records company